
VIEAŢA ŞI OPERA LUI C. STAMATI 


BIOGRAFIA LUI CONSTANTIN STAMATI 


In istoria literaturii romine, scriitorul Constantin Stamati 
este foarte puţin cercetat. Biografia lui nu este alcătuită nici pînă 
în prezent, din vieața acestui scriitor fiind cunoscut numai ceea ce 
sa putut culege din cîteva notițe cu caracter autobiografic din 
volumul lui „Musa Românească” și din cîteva amintiri ale con- 
temporanilor şăi ca: Gh. Sion, Gh. Missail?, G. Hur- 
muzachi3,'ă. A. Urechia? şi B. P. Hasdeu. 

Acestea: au fost singurele izvoare accesibile cercetătorilor 
români pînă în prezent, căci, după cum ne spune cu părere de rău 
Th. Codrescu în prefața operelor lui Stamati, „autorul, din 
modestie, nu s'a înduplicat dorinței” lui de a-i da „o schițare din 
vieața sa spre a o împărtăşi publicului” 6 și de aceea a rămas 
pentru cititorii romîni ,,o figură ștearsă ca o veche fotografie” 7. 

D-l profesor Bogdan-Duică, în articolele sale despre 


1 Notiţă în fevista Carpaţilor, 1861, vol. II, pag. 340. 

2 Idei despre cultura Românilor din Basarabia (în Buletinul Instruct. Pu- 
blice, 1865—1867) și ,,Necrolozia” (în ,Ronánul’, 1866). 

3 „Poetul Stamati” (în „Foaia Societăţii pt. lit. si cult. Românilor în Bu- 
covina”, Cernăuţi, 1867). 

4 „Ateneul Român”, 1866, pag. 175 şi „Analele Soc. Academice”, 1870, 
pag. tn. 

5 „Costache Stamati” (în ,, Românub”', 1868, pag. 228, 237, 240, în „Col. 
ui Traian”, 1870, Nr. 57, 60, 6r şi în ,,kevista Nouă”, 1888, pag. 210). 

6 C. Stamati: „Musa Românească”, vol. I, Iași 1868. 

TN. Iorga:,Un poet basarabean” (în „Sämänätorul”, 1906, pag. 521). 

C. Stamati !, și D-l Artur Gorovei2, au încercat să iasă din 
cadrele înguste ale cercetărilor anterioare, studiind—primut 
Buletinul, foaie oficială a Moldovei din 1833 — 1843 (Monitorul 
Oficial de atunci), interesîndu-se de soarta moșiei dela Fălticeni, 
a lui Stamati, iar celălalt — actele ce s'au păstrat în Arhivele 
Statului din Iaşi şide familia sa, privitoare la procesele nenumărate 
ce-a purtat Stamati întreaga sa vieaţă. 

Dar nici în urma acestor adăugiri documentate nu s'au lă- 
murit pe deplin împrejurările vieţii aceluia ce a fost nu numai 
„Singura muză, a cărei voce s'a auzit din Basarabia cea întris- 
tată şi îustrăinată 3 ”, dar şi unul din acei puţini patrioți romiîni 
în Basarabia rusească, despre care s'a zis că au fost ,stîlpii na- 
ționalității” lor. Astfel îl numește arhimandritul, pe atunci încă 
ieromonah, Filaret Scriban, într'o scrisoare a lui din 18424 
către Const. Stamati : „mu au uitat oare robiții noştri Basarabieni 
să sînt Romîni? După cum văzui aice pe Dumnealui Botezatul, 
apoi puţine nădejde să văd pentru viitorimea naţiei... Eu însă 
nu mă desnădăjduesc, pînă voiu auzi că acei doi de mare cuviință 
stâlpi ai naționahtiții—Sturza si Stamati — încă trăiesc. Eu 
cred, zic, şi iar cred că naționalismul va alla în ei pe Moisii și 
Daniilii săi”, 

Acuma de curînd, în gazeta pentru popor Cuvântul Mol- 
dovenesc (nr. 29 din 17 Iulie 1032) a apărut un articol despre Sta- 
mati al unui tînăr, d-l Gh. Bezveconnâi. Cu toate că nu 
este propriu zis un studiu științific, fiind alcătuit pentru un 
anumit cerc de cititori şi în mod primitiv, fără indicaţia izvoarelor 
şi locului unde se află ele, totuşi trebue să-l citez și pe el, pentrucă 
aici prima dată se publică cîteva date importante din statul per- 
sonal al scriitorului (pe care-l transcriu în întregime, în anexa 
IV-a, la sfârşitul acestei lucrări), dar mai ales fiindcă are și date 
greșite, cu concluzii proprii confuze, care ar putea induce în eroare 
pe cei ce, necunoscînd de aproape problema, ar fi luat cunoş- 


1 G. Bogdan-Duică :,,Constantin Stamati” (prefaţă la „Poezii și Proză”. 
Buc. 1006) şi „C. Stamati”. Material biografic (în ,, Transilvania”, 1020, pag. 169). 

2 A. Gorovei: ,„,Contribujii la biografia lui Constantin Stamati” (în 
„Analele Academiei Române”, Secţia literară, 1031; Seria III, vol. V, mem. 7). 

3 G. Sion: Notiţă îu „Rev. Carpaţilov”, 1861, pag. 340. 

41. Pelivan: „Scrisoarea arhim. Filaret Scriban câtre Constantin T. 
Stanah-cavaler "(în , Arh. Basarabiei”, 1931, LII; pag. 255—257). 

tință de aceste contribuții” ale tînärului autor. Astfel, pentru 
alcătuirea genealogiei lui Stamati, i-a servit drept prim izvor 
un act evident fals, pe care de sigur l-a văzut în dosarul familiei 
Stamati, în Arhivele Statului din Chişinău (în anexa nr. 20 îl 
dau în întregime) în care act nepoţii lui Stamati cer să li se acorde 
titlul de baron pe baza provenienței lor din familia Ciurea. De fapt 
această înrudire era în linie feminină, după bunica lor, Ecaterina 
Ciurea (prima soție a lui C. Stamati), ceea ce însă nu le dădea 
niciun drept la asemenea pretenţii. Atunci ei alcătuiră o genea- 
logie fantastică, amestecînd-o pe cea a Ciureștilor cu cea a Sta- 
mateștilor, Genealogia fiind controlată de Heraldica rusească şi gă- 
sită în contradicţie cu genealogia oficială a familiei Stamati, alcătuită 
pe baza documentelor originale la 1821, cererea le-a fost respinsă. 

Dacă d-l Bezveconnâi ar fi citit mai atent toată lite- 
ratura despre scriitorul C. Stamati, sau dacă ar fi observat re- 
fuzul, poate nu s'ar fi grăbit cu concluzia că ‚Teodor Ciurea 1 
s'a căsătorit cu o soră a lui Stamati? și, la ridicarea mitropo- 
litului 3, el sau fiul său s'a zis Crurea-Stamati, «pot Stamati”, 


2. Biografia cavalerului C. Stamati ar fi putut să fie alcă- 
tuită numai pe locurile unde a trăit, a scris și a murit, adică 
în Basarabia și după izvoare scrise, în cea mai mare parte, în rusește. 

Folosindu-mă de cunoștința acestei limbi şi de legăturile 
de veche prietenie ce le-am avut în Basarabia, am întreprins cer- 
cetări speciale cu privire la acest scriitor, cu ocazia călătoriei 
mele de studii prin Basarabia, în toamna anului 1031. Cele mai 
interesante și mai preţioase scrisori și tradiții familiare le-am cules 
în familia D-lui Boris Butmi, un urmaş indirect al scriitorului, 
cu ajutorul căruia, făcînd cunoștință și cu alți Stamatești, am 
putut completa biografia lui C. Stamati, adunînd acte inedite 
şi stabilind date ce lipseau pînă acuma. 


1 Socrul lui C., Stamati. 

2 A căruia? 

3 Iacob Stamati. 

1 Acest material mi-a fost pus la dispoziţie de către Domuiile lor cu multă 
amabilitate, proprie spiritului ospitalier al moşierilor basarabeni, pentru care 
sînt foarte recunoscătoare întregii familii Butmi, precum și celorlalți urmași ai 
scriitorului, care mau ajutat în cercetările mele : D-lor Vladimir și lhendor de 
Stamati-Cinrea si întregii familii Andreevici-Morariu, din Cernăuţi, 

Urmașii direcţi ai scriitorului, D-nii Vladimir şi Theodor 
Stamati din Briceni, pretind că neamul Stamateștilor ar fi pro- 
venit din Florența, unde purta numele de „St. Amatti”. 

In secolul XVI-lea, o ramură din această familie emigrind 
în Ungaria, unul din ei- 'Timoteus-—ar fi intrat în serviciul 
regelui Ungariei, dela caie ar fi primit în dar un pahar de arginti 
De atunci își ia forma numelui : „Stamati”. Fiul acestui nobil— 
Alexandru — s'ar fi îndrăgostit de o țărancă romîncă din Ardeal 
cu care sar fi căsătorit, cu tot blestemul tatălui său, care l-a 
alungat dela sine. Înstrăinîndu-se și aşezîndu-se printre țărani, 
s'a făcut şi el țăran, schimbîndu-şi religia și făcîndu-se ortodox, 
lucru pentru care lumea i-ar fi dat porecla de ,,Stramatură”. Ar 
fi avut doi fii, dintre care unul ar fi fost mitropolitul Iacob. Astfel 
S'ar explica proveniența mitropolitului Iacob din țărani ardeleni. 

Neavînd niciun document, în afară de cel citat, care să 
fi susținut toate acestea, le las în forma unei simple tradiții 
familiare, care s'a păstrat numai la urmașii lui C. Stamati din 
prima lui căsătorie, adică în familia Stamati-Ciurea. Și acuma 
trec la știri documentate. 


3. Dela început, trebue să mă pronunt contra părerii vechi, 
unanim admise, că tatăl scriitorului C. Stamati-— paharnicul 
Toma? ar fi fost frate cu mitropolitul Iacob Stamati. Gre- 
seala aceasta a fost introdusă în istoria literaturii romîne de către 
Bogdan P. Hasdeu, în articolul citat din Revista Noud, 
și de către paharnicul C. Sion, în Arhondologia Moldovei3, şi 
pe urmă reluată în mod mecanic de ceilalți cercetători. Insă C. 
Sion, după cum spune d-l L o vines cuf, este „puțin vrednic 
de crezare”, iar B. P. Hasdeu, ori n'a stiut acest lucru bine, 


1 Pomenesc despre acest pahar fiindcă numai în legatură cu cl am văzut 
uu document scris, la nepoata de fiu a lui C. Stamati — D-na Olga Andrecvici 
Morariu, din Cernăuţi. Ti o scrisoare d'n 1913, Ain partea custodclui Muzelni Naţ. 
din Budapesta, care întreabă de nu enmva Stainati din Bucovina au avut un 
strătrun cu care s'ar putea punc în legătură paharul de argint din sec. XVI, cu 
inscriptia , Stamati Visternic”, ce se află în acest muzeu? 

2 Despre care, de altfel, istoricii lit. romine mau avut pină acuma „niciun 
fel de limurire”, el fiind „cunoscut prin fratele şi tiul său” (N. Lor ga: Oameni 
cari au fost, Buc 1911; pag. 160 170. 

3 Iaşi, 1802, pag. 325. 

4 Costache Negruzri, pag. b. 

ori a vrut să ne arate o mai mare legătură de înrudire între C. 
Stamati şi mitropolitul Iacob, decît a fost într'adevăr. 

Paharnicul Toma Stamati n'a fost frate cu mitropolitul 
Iacob, ci abia nepotul lui de frate, după cum reiese dintr'un act 
al Domnului Scarlat Calimahi, din 1816, Ian. 202, în care este 
scris clar : „Toma, fiul lui Theodor Stamati, nepot de frate al 
decedatului mitropolit Iacob Stamati“ ceea ce dovedește și măr- 
turisirea orală a mitropolitului Veniamin. 

Acelaşi lucru ne mărturiseşte și însuşi C. Stamati, în tes- 
tamentul său inedit 2, care se sfîrșește cu următoarea dorință 
ultimă: ca de 3 ori pe an să se slujească pe mormîntul său 
un parastas pentru toți morții din familia Stamati, începînd cu 
mitropolitul Iacob — „fratele lui Theodor Stamati, dela care 
s'a născut paharnicul Toma”. 

Tot în acelaşi sens este alcătuită de către fiul scriitorului — 
Nicolae — și cea mai completă genealogie particulară a familiei 
Stamati, începînd cu mitropolitul Iacob şi fratele său Simion 
(greşit, cred, în loc de Theodor), găsită de mine la familia Butmi. 


4. Am mai găsit şi o genealogie oficială a Stamateștilor 5, 
dar ea începe abia cu paharnicul Toma, a cărui vel-păhărnicie se 
dovedește într'însa prin actele de cumpărare a moșiilor în Basa- 
rabia, începînd cu cele din 1806, în care Toma e numit paharnic, 
şi prin afirmația că păhărnicia lui este trecută și îi cartea din 
1806 a Gospodarului Moruzi,4. Această genealogie a fost alcă- 
tuită în 1821 — 30 Aug. , pentru recunoașterea drepturilor fra- 
ților Constantin şi Gheorghe Stamati la rangul de „dvorianin”, 
care în Basarabia se dădea numai acelora ce-au avut în Moldova 
titluri boierești. In 1841, frații Stamati mai adaugă actele coin- 
plimentare pentru dovada nobilității lor, printre care unul arată 


1 Despre acest act pomeneşte D1 bezvecoanâi m articolul său din 
Cuvântul Moldovenesc, citat de mine. Fl reprezintă un fel de certiticat din partea 
Gospodarului şi Divanului Moldovei, eliberat lui T. Stamati pentru a dovedi 
în Basarabia dreptul său la rangul dc „dvorianin"' (nobil); vezi anexa nr. 4 (c), 
uncde-l dau în îttreginre. 

2 Aflător la DI Ion Pelivan, care a avut bunăvoința să mil co- 
munice. 

3 Ancxa ur, 3. 

1 N'am putut găsi nicăeri această „,carte” (Cred că acest termen a fost 
luat cu sensul de „,uric”). 

că Toma Stamati a avut rangul de paharnic încă din 18021. De 
aci reiese că nobilitatea oficială, dovedită, a familiei Stamati, 
începe cu paharnicul Toma. Cînd însă anume a fost ridicat la 
acest grad și cu ce ocazie, nu se știe precis. Acelaşi C. Sion afirmă 
că aceasta a trebuit să fie pe la 17752, 


5. Paharnicul Toma Stamati a fost însurat cu o femeie din 
boierimea moldovenească 3. Despre ea am putut afla numai că se 
numea Smaranda şi că a murit mult mai tîrziu decît soțul ei (pe la 
1847, avînd vreo 88 ani). A stat pînă în ultimele sale zile în casa 
fiului său, Constantin. In condicele de spovedanie ale bisericii Sf. 
Ilie din Chişinău pe anul 1831, ea este trecută în vârstă de 72 ani, 
iar în aceleaşi condice din biserica comunei Ocniţa (jud. Hotin) 
pe anul 1844—ca avînd 71 ani. Dacă luăm în consideraţie primul 
act, anul ei de naştere ar fi— 1759, în al doilea caz — 1773. 

La episcopul Hotinului, Visarion Puiu, am văzut o Bi- 
blie veche (ediția lui Bo b, din Blaj), dăruită P. Sfinţiei Sale de 
către fiul scriitorului nostru, Nicolae, pe care este scris cu mîna 
tremurîndă și cu evidente greşeli ortografice, în cirilică : „Ace- 
site Blebie esite a me Smaranda Ph. Sitemat”... (Această Biblie 
este a mea. Smaranda Ph. Stamati). 

Cu ea, Toma Stamati a avut 3 copii: doi fii—Constantin 
și Gheorghe — și o fată 4, 


6. Se pare că Constantin a fost cel mai mare dintre copii. 
Cînd s'a născut, nu se poate stabili precis, neavînd la îndemînă 
actul lui de naștere sau vreo însemnare pe vreun ceaslov. In 
schimb, s'a păstrat statul lui personal în limba rusească, alcă- 
tuit în 1837 5, care arată că avea atunci 5I ani. Deci, calculiud : 
IR37—51==1786, ar fi anul lui de naştere, 


1 Anexa nr. 4 (c). 

2 D1 N. Ior g a presupune că mitropolitul Iacob Stamati, „luîud în 1792 
Scaunul arhipăstoresc al Moldovei, îşi chemase din Ardeal, din cercurile țărănimii 
de acolo, un frate, din care făcu un paharnic, și un văr primare, pe care-l făcu 
să fie numit vel șătrar Simion Stamati” (Oameni cari au lost, pag. 160). 

3 N. Iorga op. cit. 

4 Maria (după condicele de spovedanie ale hisericei Sf. Ilie din Chișinău) 
sau Anastasia (după mărturiile urmașilor ei). 

5 Anexa ur. 4 (d). 


www.dacoromanica.ro 


T1 


Insă în condica de spovedanii a bisericii Sf. Ilie din Chi- 
şinău, din 1830, el este trecut în vîrsta de 35 ani (1830—35=1795). 
Cînd se mută din Chișinău la Ocniţa, în 1844, îşi mai micșorează 
vîrsta, ca şi maica lui, arătînd că are numai 47 ani (1844—47 
==1797) ; iar condica morţilor din biserica Ocniţei îl trece, la 1869, 
murind în vîrsta de 76 ani, ceea ce ar indica un alt an de naş- 
tere — 1793 1. Găsesc că cea mai vrednică de crezare este data 
din statul lui personal, fiind un act oficial. Aceasta ar corespunde 
mai bine și cu știrea lui Hurmuzachi, care în 1867 afirmă că 
poetul are vreo 90 ani 2. 


7. Prima ştire documentată asupra familiei Stamati este 
actul de naștere a lui Gheorghe Stamati 3, frate cu Costache Sta- 
mati, din care reiese că la 2 Octomvrie 1802 toată familia se afla 
la Iași, unde, în biserica ,,Banul” a și fost botezat noul născut, 
naş fiind episcopul de Roman Gherasim. De aci se vede că aveau 
legături personale cu clerul înalt al vremii, ceea ce ar fi natural, 
mitropolitul Iacob fiind încă în vieață (11803). 


8. Tot atunci, trăind încă bunicul său, şi tot la Iaşi, a tre- 
buit să-și facă studiile C. Stamati, cu ajutorul atît de firesc al 
mitropolitului. 

Ce învățătură putea să primească pe vremea aceea scrii- 
torul nostru? De sigur, mulțumită bunicului său, ceva mai în- 
grijită decît învățătura grecească a timpului, de care a rîs într'un 
dialog al său, intitulat: „Cum era educaţia nobililor români în 
secolul trecut”, — „un clasic dialog dintre cucoana mamă şi bietul 
dascăl de plată mică, adăugind că şi el a auzit în tinerețe aşa 
ceva din tinda casei tovarăşului său de vristă şi, poate, de pe- 
treceri” 4, Aceasta se afirmă și prin următorul pasaj a lui Al. 
Hasdeu, în articolul său, Lzferaţi basarabeni 5 : „Stamati Cons- 
tantin, proprietar, a studiat la Iaşi, ştie limbile: elina veche 


1 M'am luat după acest izvor în articolul meu ,, Mormântul scriitorului C. 
Stamati”. (In „„Adevărul” 24 Sept. 1931). 

2 După ultima mea calculare, Stamati ar fi murit în vîrstă de 83 ani. 

3 Anexa nr. 4 (c). 

AN. Iorga, op. cit. pag. 521. 

5 In revista rusească Teleskop, 1835 (traducerea romînească a D-lui L. 
Marian în România nouă, 1926, 6 Iunie). 

și nouă, franceza, rusa”, — precum şi printr'o altă ştire, coin- 
cizînd cu prima, dar cu totul oficială, din statul personal al scrii- 
torului 1, unde se zice că a început serviciul la cancelaria Vis- 
teriei Moldovei, la 1806, „isprăvindu-și studiile și învățînd lim- 
bile : franceza, greaca, moldoveneasca și rusa”. De altfel, năs- 
cîndu-se pe la 1786, C. Stamati a trebuit să-și înceapă învăţă- 
tura abia după 1792 — epoca reformelor mari, introduse de către 
mitropolitul Iacob în învățămîntul Moldovei şi mai ales în șco- 
lile Capitalei, printre care locul de frunte îl ocupa vestita Școală 
Domnească. Tocmai în această școală a trebuit să-și facă studiile 
C. Stamati, după cum reiese din „dialogul” citat, în care numeşte 
pe cuconașul, elevul Şcoalei Domnești — „conşcolerul” său și 
unde ştie să puie în gura dascălului înșirarea amănunţită a tuturor 
obiectelor ce se predau acolo. 

Tot atunci, conform știrii din statul personal, a trebuit 
să învețe şi limba rusă, dar unde? — In Școala Domnească n'a 
putut învăța așa ceva : predarea limbii ruse, ca obiect oficial, la 
o şcoală romînă este un factor mult mai tîrziu ?. 


9. Odată cu anul 1806—anul absolvirii studiilor lui C. 
Stamati şi al intrării lui în slujbă oficială la cancelaria Viste- 
riei Moldovei 3 — intrăm într'o epocă nouă în amîndouă Prin- 
cipatele : cea a ocupației rusești din 1806-1812. 


10. După instituirea acestei ocupaţii, sa simţit nevoie de 
o legătură între guvernul și armatele rusești, pe de o parte, și ad- 
ministrația romînească, pe de altă parte. De accea, în 1808, pre- 
şedinte al ambelor Divanuri este numit un senator rus, Kușni- 
kov 4, și tot atunci șefii armatelor ruseşti exprimă dorința de a 
avea pe lîngă ei, în afară de dragomani pentru cı respondența 


1 Anexa ur.4 d. 

2 Despre predarea limbii ruse în Gimuaziul Vasilian din Iași vezi : Albina 
Rominească, 1831, pag. 73 şi 1832, pag. 225. 

3 In mod neoficial, C. Stamati a lucrat în cancelaria Visteriei Moldovei 
și înainte de 1805 „din vîrsta de copil fiind întrebuințat în diferite însărcinări şi 
functiuni” si distineindu-ue prin „serviciul zelos şi... purturea cinstită” (anexa 
ur. 4 b). 

4 După A. Boldur: Autonomia Basarabiei sub Stăpânirea ruscască, 
Chişinău 1920. 

internațională, şi cîte un deputat romîn dela fiecare Divan pentru 
(cum zice încurcat un document contemporan 1) „mai grabnica 
executare a ordinelor, care cereau atragerea în ajutor a populației 
rurale”. 

Pe lîngă cunoștința limbilor : franceză şi rusă, se cerea dela 
acești deputați și o sîrguință excepțională. Printre ei fu numit 
şi tatăl lui C. Stamati, paharnicul Toma Stamati, ca deputat 
al Divanului Moldovei pe lîngă contele Langeron, comandantul 
diviziei ruseşti din Bolgrad. Comandanții, în general, erau foarte 
mulțumiți de ajutorul deputaţilor români, „dar în special lăuda 
(l.angeron) pe Toma Stamati, de rîvna căruia era încîntat” 2, 

Pe lingă această rîvnă, Toma Stamati a trebuit să aibă şi 
un tact deosebit, căci avea de a face, pe de o parte, cu ar- 
matele străine, iar pe de altă parte cu populația țării lui, istovită 
şi sărăcită sub povara enormă a impozitelor arbitrare. Pentru 
țăranii Moldovei, tocmai acest an 1808 a fost nenorocit peste 
măsură ; o iarnă friguroasă a nimicit aproape toate semănătu- 
“rile de toamnă iar cele de primăvară au fost reduse la minimum 
din cauza pieirii vitelor. Pe deasupra, a venit şi o primăvară prea 
uscată, din care cauză porumbul a ieșit numai în cîteva locuri 
iar, mai tîrziu, grindina şi revărsarea rîurilor au nimicit cu desă- 
vîrşire fînețele. Cu toate aceste nenorociri, țăranii erau obligați 
să suporte sarcini numeroase pentru nevoile armatelor ruseşti, 
care îi răpiau dela munca cîmpului 3. De aceea ei părăseau ogoa- 
rele și fugeau din Principate, colonizînd sudul Rusiei şi alte, țări 
ori se strîngeau în jurul oraşelor, unde găseau apărarea coman- 
danţilor, nu numai de tîlhari, ce se răspîndiseră pretutindeni, dar 
şi de toate corvezile zemstvei. In această privință, avem un do- 
cument, scris chiar de Toma Stamati, care, în 1809, ajungînd is- 
pravnic al ținutului Fălciu, scrie un raport adresat Visteriei 4, 
în care descrie starea vrednică de plîns a locuitorilor din Basa- 
rabia, din cauza numeroaselor dări şi corvezi. 

„Ruiuarea acelor sate provine și din aceea că toţi ceilalți 
locuitori ce trăiesc în forstadtele orașelor, fiind ocrotiți de coman- 


1 Lucrările Comisiunii Arhivelo Pasarahene (Trudi, Chişinău, 1002, vol. 


II, pag. 387. 
2 Anexa nr. 1. 
3 Lucrările Comisiunii Arhivelor Basaralene (Trudi) vol. III, pag. 467. 


4 Anexu nr. 2 (b). 

danții cetăților, nu sînt întrebuințați de ispravnici la niciun fei 
de prestații ale zemstvei”, scrie el, iar mai departe propune : „,Ono- 
rata Visterie, prin mijlocul ce-i convine, va binevoi să dea o dis- 
poziţie, ca comandanții orînduiți prin cetăţi să aibă în seama lor 
numai afacerile militare, iar administrația civilă să rămînă pe 
seama ispravnicilor, — ca aducerea la îndeplinire a poruncilor . 
autorității să poată fi distribuită asupra tuturor”. T. Stamati 
în deosebi insista asupra trecerii propunerii sale, avînd în vedere 
mulțimea lucrătorilor care vor fi necesari pentru reparaţii în Is- 
mailul cucerit. „Itără îndoială”, scrie el „vor fi aduși la aceasta 
oamenii din ținutul 'Tomarov (Reuni) : dar ce ispravnic local poate 
avea succes, dacă locuitorii din oraşe, suburbii şi ceilalți nu vor 
fi sub ascultarea lui?” Modul conştiincios în care își face datoria 
îl deosebește pe Toma Stamati de ceilalți ispravnici ai timpului, 
care, fiind numiți pe timp de un an, căutau cu orice preţ să se 
îmbogăţească, jefuind fără nicio milă biata populaţie. Prin a- 
ceasta putem explica şi grabnica lui înaintare în carieră. Astfel, 
la 1810 îl vedem în slujba Pîrcălabiei de Galaţi ?, trecut în lista 
slujbaşilor Moldovei din acest an, printre ispravnicii ținutului 
Covurlui 2, iar la 1611, la 22 Martie, numit, în locul demisiona- 
tului spătar Alecu Ghica, — prim-pîrcălab al raielei Hotinului, 
„ca un funcționar cu experiență, zelos şi vrednic 8”. 

In această situaţie, îl găseşte anul 1812 — cînd Basarabia 
trece la Ruşi. Acelaşi act al Domnului Calimahi, din 1816, arată 
că paharnicul Toma a rămas în Basarabia „din cauza schimbării 
hotarului de pe Prut — cu locuința pe partea stîngă a rîului..., 
unde are moşii proprii” 4. Şi întradevăr, îl vedem pe Toma Sta- 
mati — proprietar în Basarabia încă din 1806, cînd cumpără dela 
„Medelnicerna Clucerească” moşia „Lunca Mare” din ținutul 
Orheiului 5, iar ceva mai tîrziu (la 1808), posedînd o parte din co- 


l Radu Rosetti: Arhiva senatorilor dela Chișinău şi ocupatia ru- 
sească dela 1804 1812 (An. Ac. Rom. V, XXXII, pag. 57). 

2 Idem pag. 52 şi mai departe: Arătare de lefile, ce se plătesc dela casa 
răsurilor și cine se află la fieştecare cin: Paharnicul Toma Stamati, la 1810,Apri- 
lie 9, cu 200 lei rînduiți peste leafa Pircălabiei, care adaose dela 1 Maiu s'au 
oprit ca să nu se mai dea — 400 lei). 

3 Extras din propunerile Divanului din 1811 — 22 Martie, $ 15 (Ms. inc- 
dit proprietatea D-lui N. Tolmacevski din Chișinău, str. Puşkin nr. 1). 

4 Anexa nr. 4 (c). 

5 Anexa nr. 3. 

drii vestiți ai aceluiaşi ținut, de pe moşia Goleşti !. Acestea sint 
dovezile documentare ale legăturii lui cu Basarabia înainte de 
IS12, bănuită de mai toți cercetătorii anteriori însă, îu ultimul timp, 
combătută de d-l Artur Gorovei? prin pasajul următor: 

„Mitropolitul Iacob şi fratele său (?) Toma erau Ardeleni... 
Ardeleni fiind, ei nu aveau cum să fi moștenit moșii în Basarabia... 
Stabilirea lui Const. Stamati în Basarabia și faptul că avea acolo 
moşii se datorește căsătoriei sale cu fiica unui boier bogat din 
Moldova : Catinca lui Tudurachi Ciurea, căminar, dela 'Tîmpeşti, 
lîngă Tolticeni. De altfel, însuşi Stamati, în ,,Precuvântare” din 
volumul „Musa Românească”, spune: ,,Eu scriu în Basarabia 
patria mea cea nouă, unde locuesc dela 1812”, probalil anul cînd 
sa însurat”, 

Vom vedea mai departe că C. Stamati s'a însurat la 1826, 
iar acuma să lăsăm documentele să ne spuie cauza adevărată a 
stabili-ii lui Const. Stamati în Basarabia rusească. 


II. Documentul citat 3, din 1816, zice: „,Imprejurările l-au 
silit pe d-l Stamati să-și fixeze locuința pe moșiile părintești, atlă- 
toare pe malu! stîng al Prutului, în ținutul Orheiului, din regiunea 
Basarabiei”, 

Iar statul lui personal ne precizează și ziua trecerii lui 
în Basarabia — 16 Noembrie 1812 — aceea a retragerii trupelor 
ruseşti din Moldova. 

Pe vremea aceea, C. Stamati a trebuit să aibă cam vreo 
26 ani, prin urmare petrecuse în Moldova nu numai toată copi- 
lăria sa 5 dar şi o parte bună din tinereţe —ani care lasă urme 
destul de puternice în sufletul omenesc. 


1 Lucr. Comis. Arhiv. Hasarabene vol. III, pag. 456, In afară de aceste 
moşii, Loma Stamati a avut și casa proprie la Chișinău, pe care a lăsat-o fiului 
său, Constantin ; moşia Golești a dat-o fiicei sale când s'a căsătorit cu maiorul 
Sonin, iar altele (Lunca Mare şi Tutovenii) le-a căpătat fiul celălalt, Gheorghe. 

2 A. Gorovei, op. cit., pap. 225—226, 

3 Anexa nr, 4 (b). 

4 Anexa nr. 4 (d). 

5 Iar nu „o parte” din ea, cum presupune D-l Ovid Densusianu 
în Literatura rom. modernă (Buc. 1921, vol. IT, pag. 40) influențat fiind de înseși 
cuvintele lui Stamati din următorul pasaj autobiografic din Musa Românească 
(pag. I) „eu, fiind din copilărie înstrăinat din vechea mea patrie Moldova”, pa- | 
saj care acuma poate fi considerat ca o hiperbolă poetică 

12. Tot în acelaşi an și chiar în aceeaşi zi a trecerii lui în 
Basarabia, C. Stamati intră în serviciul guvernatorului civil al 
Basarabiei 1 — Scarlat Dimitrievici Sturza ?. Acest boier mol- 
dovean (fiul unui vornic, comis şi vel-logotăt 3) a trecut în Rusia 
încă în 17924, unde a fost cel dinthu guvernator civil al Basa- 
rabiei. El şi cu mitropolitul Gavriil Bănulescu Bodoni, un alt bă- 
trîn patriot basarabean, şi-au ales ca reședință Chișinăul, din 
cauza situației lui geografice în centrul provinciei, unde, în 1813, 
s'a pus baza primelor instituţii basarabene, compuse din 2 de- 
partamente : departamentul I, predestinat pentru afacerile ju- 
diciare şi penale, iar a] II-lea pentru statistica provinciei, fi- 
nanțe, comerț şi industrie 5. 

Prin superiorul său, Const. Stamati a trebuit să facă cu- 
noştință cu fiul acestuia, Al. Scarlatovici Sturza, o per- 
soană remarcabilă a timpului, vestitul publicist al legitimismului, 
partizanul absolutismului luminat şi apărătorul ortodoxismului 
înaintea Europei apusene. 

A fost apropiat de scriitorii ruşi : Jukovski, Pușkin și Gogol 
și chiar de împăratul Alexandru I, fiind cunoscut și ca diplomat 
şi mistic. A scris o mulțime de cărți cu caracter religios, filosofic 
şi politic... E explicabil de ce a avut o influență atât de mare a- 
supra lui Juko vski, pcet-idealist şi mistic, și, incontestabil, asu- 
pra lui Stamati, care, după cum spune d-l Bogdan-Duică, a fost 
prieten bun cu Sturza. Jukovski, voind a face cunoscută soţiei 
sale, luterane, învățătura dogmatică a bisericii ortodoxe, a în- 
ceput să se intereseze de operele dogmatismului ortodox şi a în- 
treprins o corespondență vastă cu persoanele bine-cunoscătoare 
ale ortodoxismului și mai ales cu Alexandru Sturza. Cugetările 


1 Anexa nr. ţ d. 

2 Cu toate că tatăl lui Stamati wa fost printre aceia care, în 1512, primii, 
au trecut la supuşenia rusă, în număr de 9 familii boierești : Balş, Donici, Catargi, 
Crupenski, Milo, Paladie, Rosset, Râșcanu și Sturza. Celorlalţi li s'a dat un termen 
de 18 luni peutru hotărîre. In cursul acestor 18 luni au mai trecut la supușenial 
rusă încă So de boieri printre cure, de râudul acesta, a fost și Tona Stamati (C r u4 
penski: Kratki ocerk o bessavabscom dvorianstre Notita lespre unbilime + 
basarabeană, Petersburg 1912, pag. 7). 

3 A. Boldur: Autonomia Basarabiei sub stlăpănirea rusească Chişiuău 
1020, pag. 12. 

1 P, Draganov: Pasarabiana, Chișinău, 1072, pag. 1021. 

5 A. Boldur, op. cit. pag. 14. 

sale cu conținut religios le dă lui Sturza, cu dreptul deplin de a 
le corecta 1. Probabil că prin Alexandru Sturza a cunoscut Stamati 
pe Jukovski, ale cărui opere l-au influențat așa de puternic ? 
şi cu care a fost în corespondență, după afirmaţia urmaşilor săi. 
Aceste scrisori însă, nu s'au aflat printre hârtiile şi corespondența 
lui Stamati, găsite de mine în Basarabia 3. 

Apropierea dintre C. Stamati și Alexandru Sturza se ex- 
plică lesne și prin faptul că acesta din urmă a fost un mare pa- 
triot romîn, deși, trăgîndu-se dintr'o mamă greacă (o Moruzi) 
era în același timp şi filogrec. Aceste două simpatii, cam greu se 
împăcau una cu alta pe acea vreme de răscoală a Grecilor pe pă- 
mînt romînesc, 

Astfel, scrie în 1823 un funcționar rus, Vighel, în 4min- 
tirile sale 4, mirîndu-se cum Alexandru Sturza uită că Romiînii 
sînt dușmanii „dragilor săi greci” și cum, „,visînd la renașterea 
Imperiului Bizantin, nu ascunde în același timp dorința de a vedea 
Moldo-Vlahia împărăție independentă, avînd alipite la ea: Ba- 
sarabia, Bucovina și Transilvania”. 

Guvernarea lui Scarlat Sturza în Basarabia n’a ținut de 
cît numai cîteva luni, căci „era considerat ca prea moale și avînd 
voința slabă, ceea ce permitea boierilor locali, moldoveni, fiind 
acoperiți de dînsul, să transforme serviciile publice în deservirea 
intereselor lor personale”, conducerea internă a provinciei rămî- 
nînd în sarcina „exclusiv a ispravnicilor moldoveni” 5, 


13. Fiind pus în disponibilitate, pe ziua de 17 Iunie 1813 
„din cauza boalei”, Scarlat Sturza fu înlocuit cu generalul maior 
Harting, în vremea căruia a avnt loc, la 1814 (22 Iunie), prima 
adunare a nobilimii basarabene, la Chișinău, cu scopul de a ho- 
tări două chestiuni: I) trimiterea din partea lor a deputaţilor 
la Petershurg pentru a exprima Tarului devotamentul lor de su- 


l Zcidlitz: Jizni i poesia Jukovskago 'Vieaţa yi opera lui Jukovski) 
vol. VI, pag 513. 

2 Precum voiu desvolta în partea a doua din această lucrare. 

3 Din care o parte am donat-o Academiei Române. 

1 Vighel Amintiri, Moscova, 1864, pag. 104. 

5 Al. Boldur, op. cit., pag. 16. 


V icala și opera ui C, Stamati. 

puși crediucioși şi 2) strîngerea fondurilor necesare pentru cum- 
părmea a 150 cai pentru trebuințele armatei rusești. ,,Proto- 
colul“: acestei adunări a fost iscălit, printre alți boieri moldoveni, 
și de tatăl lui C. Stamati, paharnicul Toma !. 


14. Noul guvernator al provinciei se deosebea mult de cel 
anterior, fiind gata să ia măsuri hotăritoare în ceea ce privește 
stabilirea ordinii în Basarabia, Pentru aceasta, el găsește un singur 
mijloc : cel de a introduce în această provincie legile rusești în 
locul „obiceiului pămîntului”, după care se cîrmuiau Basarabenii 
din timpuri străvechi. Această primă încercare de a știrbi auto- 
nomia Basarabiei a produs o nespusă alarmă printre locuitorii 
moldoveni și mai ales printre boierii care țineau așa de mult la 
drepturile şi privilegiile lor. 

Folosindu-se de trecerea de care se bucura, mitropolitul Ga- 
vriil Bănulescu-Bodoni la Ruși, ei s'au adresat prin el instituțiilor 
înalte rusești din Petersburg, cerînd să li se facă dreptate. Rezul- 
tatul acestei intervenţii a fost trimiterea de către guvernul rusesc 
(în 1815) a unui funcționar „cu însărcinări speciale” (şi scriitor) 
Svinin, pentru cercetarea lucrurilor la fața locului. 


I5. Svinin a jucat un rol hotăritor în această chestiune, 
făcînd un raport în favoarea Moldovenilor, care de atunci înainte 
au fost lăsaţi să fie cîrmuiți după legile lor, și, nemulțumindu-se 
cu aceasta, a întocmit și o descriere amănunțită a Basarabiei din 
toate punctele de vedere 2. E prima lucrare de acest fel în ru- 
sește și a servit drept izvor pentru toate descrierile ulterioare ale 
acestei provincii (de Zașiuc, Arbore ş. a). In afară de a- 
ceastă misiune, Svinin a jucat și un oarecare rol în ceea ce privește 
constatarea şi revizuirea drepturilor boierești la nobilime (,„,dvo- 
riaustvo”), chemând pe toţi boierii la Chișinău, cu actele lor asupra 
moșiilor, pentru a le stabili privilegiile cuvenite. Astfel primele 
liste de boieri s'au alcătuit în 1816 ?, înaintea plecării lui din Ba- 
sarabia. 


1 Crupenski, op. cit., pag. 8 9. 

2 Svinin: Descrierea Basarabiei în 1815 (în Memoriile Soc. Imper. dz 
Istorie si Antichitate) 1867, pag. 174—320. 

3 Crupenstki, op. cit. pag. 16. 

La Chişinău, Svinin a stat în casa lui Toma Stamati, fiind, 
probabil, în deosebi apreciat de toată familia acestuia ! căci, după 
plecarea lui, stăpînul casei i-a ridicat un monument în mica sa gră- 
dină 2. De altfel şi Svinin a trebuit să aibă cele mai bune amintiri 
despre șederea sa în casa acestui venerabil boier moldovean, pe 
care a ştiut să-l prețuiască, căci îl pomenește și pe el în cartea 
sa, criticînd primele alegeri de boieri în Departamentul I, dintre 
care boieri, zicea el, cea mai mare parte fusese fără experienţă, 
nefiind întrebuințați mai înainte în administrarea Moldovei, pe 
cînd au rămas nealeşi „mulți boieri merituoși și buni cunoscători 
de afaceri judiciare ca: spătarul Cazimir, spătarul Bucşanesco, 
căminarul Pruncul, paharnicul Stamati, căminarul Zamfirachi şi 
alte persoane respectabile, care ar putea îndeplini funcțiuni de 
consilieri în mod cinstit şi cu mare folos“ 3, 


16. De aci se vede că paharnicul Toma nu mai ocupa pe 
atunci niciun serviciu oficial, ci trăia retras în sînul familiei sale, 
în căsuţa lui din Chişinău, unde s'a şi stins, în 1817, fiind în- 
gropat în curtea bisericii Sf. Ilie, nu departe de casa lui, ridicîndu-i-se 
un monument cu următoarea inscripție : „Aci odihneşte ţărna 
boiarului moldovinesc paharnicul Toma Stamati, ci s'au săvărşit 
la anu dila Hs. 1817. Mai 7. Ca un semn di mulțămiri şi ve- 
cinica pomenire scumpului nostru părinte. Domn (e), odihnește 
sufletul lui în împărăție ta”. 


I7. Cei doi fii ai lui — Constantin și Gheorghe — îl urmează 
în cariera lor de funcționari conştiincioși. Mai ales Constantin 
înaintează repede. Dela expeditor și informator pe lîngă Depar- 
tamentele Basarabiei (în 1813 şi 1814), el, pentru deosebitul zel 
în serviciu, este înaintat (în 1815) la rangul de „,collejski re- 
gistrator” (registratorul collegiei). In 1816 e transferat în servi- 
ciul noului guvernator al Basarabiei — general Balmetiev 4. 


1 Ip ceea ce priveşte relațiile Iui cu C. Stamati, cred că Svinin, fiind coleg 
si prieten bun cu Jukovski, putea să ifie lui Stamati încă un fir de legătură 
cu acest scriitor rus. 

2 Liprandi: Dnevnice în Russki Arhiv (Arhivele rusești) 1366, pag. 
1217. 

3 Svinin, op. cit. pag. 330. 

4 Anexa nr. 4 (d). 

r 

Moartea tatălui său (1817) îl găsește în ţinutul Ismail, unde 
C. Stamati, în calitate de ispravnic, aducea la depunerea jură- 
mîntului de credință și supușenie tronului rus pe toţi locuitorii 
acestui ținut, cu ocazia primului recensămînt al populaţiei în Ba- 
sarabia 1. Pentru această activitate, el fusese înaintat, în același 
an, la rangul de „,collejski secretar (secretarul collegiei), iar în 
I8IR — transferat din ținutul Ismail în ţinutul Hotin, în aceeași 
calitate de ispravnic, „„unde”, zice statul său personal, „cu ocazia 
trecerii prin ţinutul Hotin... a Majestății Sale împăratului, și-a 
arătat o sîrguință şi o rîvnă excepțională în îmbunătăţirea dru- 
murilor și a podurilor, mai ales pe malul prăpăstios al Nistrului, 
fără a împovăra pe locuitori și introducînd printre ei ordinea și 
bunacuviință* 2. Tocmai atunci, și pentru această sîrguință excep- 
țională, a şi primit C. Stamati și rangul de „tituliarnii sovietnic” 
(consilier titular) de care s'a bucurat pînă la moartea sa. „Pe lingă 
aceasta”,zice mai departe statul său personal, „în timpul acestui 
serviciu, în calitate de ispravnic, în ambele ținuturi, cu ocazia 
epidemiei de ciumă ce a bîntuit în Moldova și Valahia prin anii 
1817—1818, i-a fost încredinţată lui Stamati supravegherea gră- 
nicierilor militari. Această atribuţie a îndeplinit-o întocmai și cu 
îngrijire, și aşa de bine, încît, prin ţinuturile încredințate lui, 
epidemia ciumei nu s'a strecurat în regiunea Basarabiei” 2. Cred 
că din cauza acestei însărcinări și a lipsei sale din Chișinău în le- 
gătură cu ea, C. Stamati n'a putut lua parte la primele alegeri 
ale nobilimii basarabene, alegeri care au avut loc în acest an la 
Chișinău 4. Ispravnicii se numeau pe timp de un an. De aceea, 
în 1810, isprăvind acest termen, C. Stamati se reîntoarce la Chi- 
șinău, în serviciul guvernatorului plenipotențiar, care însă îl tri- 


1 Lucr. Comis. Aih. Bas., vol. III, pag. 203, 205, 212, Raportul lui C 
Stamati din 2 Mai 1517, adresat Departamentului I, lam tradus în anexa ur. 
5 (a şi D). 

2 An. nr. į (d). D-1 Alexie Butmi mi-a mai povestit că străbunul său a fost 
însărcinat chiar să însoțească pe împărat călare. Nobila înfățișare a boierului mol- 
dovean, pe un cal roib, atrase atenția împăratului, care a binevoit să vorbească 
personal cu C. Stamati. 

Acest fapt este arătat şi în articolul d-lui Bezveconnâi, care 
citează chiar cuvintele împăratului : (fără a ne indica izvorul; ,,Bravo Stamati! 
Pravo! Dar te-ai obosit! Dă-te jos”, însă Costachi nu-l asculta. 

3 Anexa nr. 4 (d). 

1 Crupen ki, op. cit. pag. 20. 

mite iar, de rîndul acesta cu o misiune specială de a captura „,ele- 
mente suspecte din unele cătune ale ținuturilor Bender, Aker- 
man și Ismail. Acolo a prins 120 de inşi, oameni suspecți, care 
au fost dați pe mîna autorităţilor. De asemenea, a fost însărcinat 
si cu exterminarea bandei de hoţi de sub conducerea unui oare- 
care Morariu, din care bandă 4 oameni au fost prinși de el 
și dați pe mîna justiției. Tot așa a fost prins de el și Eugraf Su- 
ronjin, amestecat în afacerea înstrăinării unei sume importante 
de bani din biroul basarabean al coloniştilor străini” 1. 


I8. Tocmai în anul acesta, generalul rus Inzov — viitorul 
înlocuitor al generalului Bahmetiev în Basarabia — se ocupa cu 
instalarea coloniștilor bulgari în sudul Rusiei şi în Basarabia. 

De aceea cred că tocmai în jurul acestei notițe oficiale voiu 
putea stabili o întîmplare hazlie din vieața lui Stamati, ca- 
racteristică pentru acest timp, povestită mie de către nepoata 
de fiu a scriitorului, d-na Olga  Andreevici- Morariu, cu 
cîteva mici corectări cronologice din partea mea, conform sta- 
tului personal al lui Stamati. După această amintire de familie, 
scriitorul nostru, în timpul tinereţii sale, ar fi fost trimis „cu o 
cercetare oarecare” în coloniile străine din sudul Rusiei, ca un 
funcționar absolut incoruptibil. In timpul acestei cercetări, Sta- 
mati ar fi fost tratat (probabil în casa pomenitului Eugraf Su- 
ronjin) cu dulceaţă, care i-ar fi plăcut foarte mult. I sar fi dat 
și un borcan pentru acasă. Insă, observînd greutatea stranie a 
acestui borcan, Stamati l-ar fi deslegat și l-ar fi găsit plin cu 
bani. Supărîndu-se foc, ar fi înapoiat borcanul cu banii dar, pe 
cînd se pregătea de culcare, în odaia lui ar fi intrat o fată de o 
frumuseţe rară, aducînd „de data aceasta dulceaţă adevărată”... 
Nepoata scriitorului afirmă că bunicul ei w'ar fi fost în stare să 
reziste unei astfel de ispite... Cum s'a terminat cercetarea, putem 
vedea din statul personal. 

La aceeaşi epocă din vieața lui C. Stamati, se referă un alt 
episod, auzit de mine din același izvor ca şi cel precedent, care 
insă ar fi avut urmări rele pentru sănătatea scriitorului. Din 
statul personal se vede că, tot pe atunci, C. Stamati a fost însăr- 
cinat cu exterminarea unei bande de hoţi. 


1 Anexa nr. 4 (d). 

D-na Andreevici-Morariu, neștiind nimic de existenţa a- 
cestui stat personal, mi-a povestit că odată bunicul ei a fost tri- 
mis să cerceteze cadavrul unei femei, omorite de hoți, găsit într'o 
pădure, la marginea unui sat, Terminînd cercetarea, C, Stamati 
Sar fi dus în sat, unde, fiind extrem de obosit şi înflămînzit, ar 
fi ordonat bucătarului său, țigan, de care nu se despărțea nicio- 
dată, să-i pregătească imediat un şnițel. Dar se ştie că este aproape 
imposibil de a găsi oricînd carne într'un sat, mai ales într'unul 
depărtat. Cunoscînd însă bine firea aspră a stăpînului său, care 
nu suferea din partea slugilor neascultarea şi care, pentru cea mai 
mică greşeală, pedepsea foarte sever, bietul bucătar sar fi în- 
vârtit cum a ştiut şi, drept rezultat al stăruinţei sale, C. Stamati 
ar fi mîncat un şnițel superb, de care ar fi rămas încîntat, Ina- 
poindu-se pe același drum, Stamati ar fi observat cu mirare că 
din cadavrul femeii s'a tăiat o bucată de carne. A început o cer- 
cetare straşnică, în timpul căreia s'ar fi lămurit că această bu- 
cată de carne a fost tăiată pentru șnițelul său. Scriitorului nostru 
i s'ar fi făcut aşa de rău, încît se îmbolnăvi grav şi de atunci 
i-ar fi rămas acea boală stranie de intestine, pe care n'au pu- 
tut-o înțelege nici cei mai buni doctori ai timpului și de care boală 
scriitorul a şi murit. 

E foarte probabil că tocmai din cauza acestei boli, statul 
lui personal nu mai zice nimic despre el dela 1820 (anul cînd 
a fost totuși ales de boierime — consilier în guvernul regional) 
pînă la 1822, 


19. Insă această perioadă este foarte interesantă și impor- 
tantă de studiat pentru biografia lui C. Stamati, mai ales anul 
Eteriei (1821), cînd cei mai mulţi refugiați din Moldova, trecînd 
în Basarabia, prima dată dela despărțirea lor de ea, din 1812, au 
intrat în contact strîns cu fraţii lor basarabeni. Printre alţii, s'au 
refugiat în Basarabia și cîțiva dintre scriitorii români ai timpului, ca : 
Alecu Beldiman, Costache Conachi, familia poe- 
tului Hrisoverghi,aluiC. Negrișialui C. Negruzzi 
cu care, de sigur că încă de pe atunci a legat prietenie C, Sta- 
mati, sufletul și scrierile acestuia aparținînd, după cum știm, 
exclusiv tinerei generaţii. In anul acesta, societatea Chişinăului 
se îmbogățește şi cu multe elemente străine. Vin o mulțime de 
refugiați greci din Constantinopole, printre care vestita, Calipso 

Polihroni, descrisă pe urmă de C. Negruzzi şi cîntată de ce- 
lebrul poet rus Puşkin, care tocmai atunci se găsea la Chișinău, 
exilat din Petersburg pentru epigramele sale contra guvernului 
us reacționar și pentru vestita lui odă: Volinosti (Libertatea) — 
protest înflăcărat contra robiei țăranilor din Rusia 1. 


20. Acest poet şi scriitor rus, sub masca romantică a unui 
tînăr neastîmnpărat şi desfrînat, ascundea, îngemănîndu-le, sufletul 
curat copilărese cu mintea ageră a cercetătorului iscusit, dornic 
de a cunoaște totul, mai ales istoria şi obiceiurile țărilor unde-și 
petrecea exilul. Astfel, stînd la Chișinău, se interesa de soarta 
Greciei mai mult decît înşişi refugiații greci, scriind despre Eterie 
prietenilor săi în Rusia şi făcîndu-și notițe în jurnal?. Basarabia, 
pe care el o numește „tristă Moldovă”, îl interesează şi mai mult... 
Studiind trecutul ei, îi culege cîntecele populare și tradiţiile, 
iar în 1823 scrie două nuvele cu subiecte din istoria Moldo- 
vei: „Duca, legendă moldovenească din sec. XVII-lea” şi „,Daf- 
na şi Dabija, legendă moldovenească din 1663”, devenind prin 
aceasta el, iar nu Alexandru Hasdeu — începătorul acestui 
gen în rusește 3. Acestea au fost primele încercări în proză ale lui 
Pușkin, de care însă n'a fost mulțumit şi, după toate proba- 
bilitățile, le-a ars. Dar contemporanul său Liprandi a 
scos copii după aceste manuscrise ale lui Pușkin, lucru de care 
ne vorbește singur în Amintirile salet., Regretăm că aceste copii 
nu s'au găsit între hîrtiile lui Liprandi, cu toate că cercetătorii is- 
toriei literaturii ruse nu pierd speranța de a le găsi cîndva în 
vreo arhivă uitată. 

Pentru a cunoaște mai bine populaţia Basarabiei şi obi- 
ceiurile ei, Puşkin vizitează mai multe familii boierești din 
Chișinău, dintre care şi familia Zamfirachi, unde, după spusele ace- 


l Iar nu pentru „poezii licenţioase”, după cum afirmă d-i P, Haneş 
in Scriitorii basarabeni”, Bucureşti, 190; pag. 241, 

2 Aceste scrisori și notițe au fost traduse în româneşte și publicate în arti- 
colul D-lui A. Mihailov: Puşkin și Fteria (în Viata Românească, 1929, pag. 
217). 

3 Prima nuvelă istorică a lui A1. Hasdeu, numită tot Duca-Vodă, a lost 
scrisă mult mai tîrziu, abia în 1834 (vezi N. Iorga: Ist. lit. vom. a sec, XIX 
lca, vol. II, pag. 41). 

4 Liprandi, op. cit. p. 1254. 

luiaşi Liprandi, se întilni cu frații Stamati! — Gheorghe şi 
Constantin. De altfel, cunoştinţa lui personală cu acesta din urmă 
nu poate fi pusă la nicio îndoială : în afară de documente scrise, 
există şi tradiţii în familia lui Stamati despre prietenia lor, dintre 
care, cea mai interesantă a fost recunoscută de istoricii literaturii 
ruse ca una din versiunile care indică cum Puşkin a fost inspirat 
să-și înceapă vestita sa poemă Tiganii. După versiunea aceasta,— 
scrie învățatul rus Jaţimirski?. -comunicată de către ne- 
potul cunoscutului scriitor romîn Stamati, M. Şonin, Puşkin a ob- 
servat o tabără de Țigani în împrejurimile Chişinăului, lîngă Boiu- 
cani. O ceată de Țigani, adulţi şi copii, s'au repezit la el, de sigur 
după pomană. Pușkin s'a speriat și, fugind în oraș, a venit la Sta- 
mati, dela care a cerut condeiul şi călimara şi a scris primele strofe 
ale poemei sale „Țiganii” : „Tiganii 'n ceată sgomotoasă...” 

Această poemă a lui Pușkin n'a putut să rămilie fără oare- 
care influență asupra lui Stamati, care de sigur că s'a gîndit și 
la ea, cînd a compus poema sa Roman din Vrancea. 

Tot la Chişinău Puşkin a schițat vestitele sale Cintecele 
Slavilor orientali (sub vădita influență a folclorului romînesc?) 
şi poate că, aducîndu-și aminte de Stamati, a numit cu numele 
său pe unul din eroii acestor cîntece £. 

La 18 Iulie 1821, vine la Chişinău vestea despre moartea 
lui Napoleon. Fa a trezit un răsunet puternic, foarte natural, în 
sufletul tuturor poeților contemporani, mai ales al poeţilor ruși. 
Figura măreaţă a lui Napoleon, care a jucat un rol atît de însemnat 
pentru Rusia, era întotdeauna un prilej favorit pentru diferite 
ode în literatura rusă. Cele mai cunoscute aparţin condeielor scrii- 
torilor: Puşkin, Lermontov Homiakov şi Tiut- 
‘c e v. Din combinația acestor ode cu Les deux îlesalui V. Hugo, 
a, ieșit pe urmă și oda lui Stamati: Napoleon. 

In afară de Napoleon, Puşkin scrie, tot la 1821, poema 
sa : Prizonierul la Cerchezi (tradusă pe urmă de C. Stamati), iar 


> 


1 Idem. 

2 Jaţimirski: Puşkin în Basarabia, în Pușkin” (op. compl} 
ed. Brockhaus și Firon, vol. II, p. 172, 

3 Jațimirski: Paralele romîne la unele obere ale lui Puşkin (1 -29). 
Varşovia, 1002, 

4 A. S. Puşkin: Feodor și Elena („Stamati cra slăbănog şi bătrin, 
iar Flena tînăă și sprintenă”. .). 

ceva mai tîrziu: Cişmeaua din Bahci-Sarai, Fraţii hoți şi înce- 
putul satirei Audienja la Satana, în care a vrut să descrie toată 
societatea Chișinăului de pe atunci. Se pare că Costache 
Negruzzia imitat cîteva momente din ea în Toderrcă 
Jucătorul de cărți (scenele din iad); iar în ceea ce priveşte 
pe C. Stainati, are şi el Audiența la Satana, deşi tradusă din 
Senikovski, dar în concepția ei apropiată şi de satira lui 
Puşkin. 

Cu toate că începuturile literare ale lui C. Stamati da- 
tează încă din 1813, cînd se apucă de traducerea Galatea lui 
Florian, cred că această perioadă de prietenie cu Puşkin a 
trebuit să aibă şi ea o însemnătate pentru activitatea literară 
a lui C. Stamati, ca şi pentru tînărul C. Negruzzi, care dela 
Puşkin a început să prețuiască poezia. La aceasta a putut 
să contribue şi boala lui Stamati, care, fiind deci nevoit 
să facă o întrerupere în activitatea sa administrativă 2), a 
putut să se dedea mai lesne contemplărilor poetice. Cel puțin, 
la această perioadă se referă cuvintele lui Liprandi, care, 
descriind Chișinăul în Amintirile sale, spune : „Pe strada din 
dosul casei lui Crupenski este casa liferatului şi poetului lo- 
calni: Stamati, cu o nică grădină în dosul ei“ 3, ceea ce ne 
arată că pe atunci Stamati era cunoscut în societatea rusă ca 
scriitor romîn. 


2I. Abia pe la 1822 C. Stamati reîncepe serviciul său, dar 
în mod mult mai liniştit de rîndul acesta, lucrînd în comisiunea 
însărcinată cu cercetarea unor acte cunoscute sub numele de 
„Rupta de Visterie” și „Rupta de Camară” şi, în calitate de con- 
silier al tribunalului basarabean, ocupîndu-se, pe lîngă exerci- 
tarea acestei funcțiuni, și „cu traduceri din limba moldovenească 
în cea rusească a dosarelor secției penale, ce soseau în mare nu- 
măr din judecătoriile diferitelor ţinuturi” +, ocupaţie mai potrivită 
decît altele cu dispoziția lui sufletească de pe atunci. 


1 P. Haneş: Scriitorii basarabeni (Buc. 1920). pag. 29. 
2 In schimb, prima dată ia parte, împreuuă cu fratele său, la alegerile 
nobilimii basarabene, din 1821 (Crupenski, op. cit. pag. 20 și începe in- 
ervenţiile pentru a fi recunoscut „dvorianin” mobil! rus. 
3 Liprandi, op. cit.; pag. 1217. 
Anexa nr. 4 (edi. 

Abia după plecarea lui Pușkin din Chișinău, pe la sfîrşitul 
anului 1823, pleacă și Stamati, într'o delegație specială, să resta- 
bilească ordinea în staţiunile poștale din drumul Hotinului. Poate 
nu i-a priit bine sănătăţii această nouă călătorie, sau a fost ocupat 
cu planuri de căsătorie, în tot cazul se produce iar o întrerupere 
în statul său personal, în ceea ce privește activitatea lui adminis- 
trativă, dela 1823 pînă aproape de 1826 (anul căsătoriei sale). 
In schimb Stamati este pomenit în Amintirile unui funcţionar 
rus, Vighel, care tocmai în 1823 vine la Chișinău, trimis de 
către noul guvernator al Basarabiei—contele Voronţov, care avea 
reşedinţa la Odesa,— să-l înlocuiască. 

Voronțov era de părere că autonomia Basarabiei trebue 
odată să se sfîrşească și Vighel, voind să-i placă superiorului 
său, a început să ia primele măsuri pentru suprimarea privilegiilor 
locale. Din următorul pasaj se vede cam ce atmosferă a găsit 
el la Chișinău : „In timpul acesta (1823), mulţumită în special 
influenţei lui Alexandru Sturza, era răspîndit planul ca în Basa- 
rabia drepturile şi obiceiurile moldoveneşti să fie nu numai păs- 
trate, dar răspîndite şi mai mult și ca acolo să fie introduse in- 
stanțele judecătoreşti speciale toate acestea spre a despărţi și 
mai mult această provincie de Rusia” scrie cu indignare Vighell. 
La aceasta, după părerea lui, contribuia şi faptul că după Eterie 
au rămas în Basarabia o parte din boierii moldoveni de peste Prut, 
care, cu toate că aveau aci moșii, nu voiau să treacă la supuşenia 
rusă. Iată cum vorbește Vighel despre ei: „Cînd vorbesc de 
Moldoveni și de mîndria lor, atunci e vorba numai despre boierii 
mari. Cei trecuţi sub supușenia rusă erau puţini. Insă, după per- 
misia de a poseda proprietăți pe amîndouă malurile Prutului, 
mulți din boierii români și-au cumpărat moșii în Basarabia. Acolo 
găsiau adăpost, fugind din Bucureşti și Iaşi, în timpul persecuțiilor 
turceşti. Ei ţineau foarte mult la neamul lor și, fiind mîudri de 
el, se indiguau contra acelora care ar fi îndrăznit să-l atingă. 
In același timp ei priveau cu dispreţ pe ceilalți compatrioți (nu- 
mindu-i „ciocoi” și „ciubucari”) care, cumpărînd moşii și primind 
diferite funcțiuni dela Ruși, au devenit „dvoreni” (nobili) și prin 
urinare egali cu ei. Din aceștia, fraţii Stamati şi Zamfirachi au 
trecut de bună voie la partidul rusesc. Exemplul lor a fost urmat 


1 Vishel: Amintiri (Moscova) 1864, pag. 102, 

şi de alții. Cind boierii de peste Prut se vor reîntoarce acasă, se 
va schimba cu totul spiritul moldovenesc în Basarabia” 1. 

Cu acelaşi ton de indignare, protestînd contra autonomiei 
Basarabiei, a scris Vighel şi un fel de raport, tipărit pe urmă 
sub denumirea : Însemnări despre Basarabia din 1823, care în- 
semnări conțineau şi un fel de pamflet asupra întregii societăți 
moldovenești din Chişinău. 

Odată, în lipsa lui Vighel din Chişinău, aceste însemnări 
i-au fost furate și vîndute boierilor moldoveni, care, simțindu-se 
jigniți, s'au înfuriat într'atît că Vighel nu îndrăznea se iasă pe 
stradă, temîndu-se să nu fie ucis, sau în caz mai fericit, bătut. 
Această întimplare i-a provocat chiar plecarea din Chișinău, în 1825. 

Iată în ce atmosferă a trăit C. Stamati la Chişinău, în acest 
răstimp de vreo 2 ani. 

La 1825, el intrase iar în serviciul guvernatorului Basara- 
biei, în calitate de funcţionar „cu însărcinări speciale”, în care 
calitate se afla pînă la 1828, dar nu se ştie ce anume niisiuni în- 
deplinea, în afară de înlocuirea unui consilier la secția civilă a 
tribunalului regional. 


22, In acest răstimp a fost decorat, ‚pentru muncă și 
sîrguință excepțională”, cu ordinul „Sf. Anna cl. III-a” 
—la 13 Februarie 18262—anul care îi hărăzește şi o altfel 
de bucurie: soția tînără, frumoasă şi bogată, fata cămi- 
narului 'Tudurache Ciurea de la Timpeşti (pe lîngă Fălti- 
ceni) — Ecaterina. 

Neamul acesta al Ciureștilor îşi are originile în trecutul 
depărtat al Ardealului, primele ştiri documentate despre el 
ivindu-se pe la r612, cînd unul din străbunii lui Tudurache 
Ciurea, Ioann Cozma, primeşte ranguri nobile şi moşii imense 
dela „Gabriel, prințul Transilvaniei şi Valahiei (de) peste 
munți”. Această „,diplomă” a lui, am văzut-o la nepoata lui 
C. Stamati, d-na Andreevici Morariu, dela care am mai aflat 
că numele „Ciurea” a fost însuşit de către strănepoţii lui Coz- 
ma abia în a V-a generație după el, cînd ultimul vlăstar al 
acestei familii, Vasile Cozma, fiind înfiat de tatăl său vitreg 


1 Idem, pag. 144. 
2 Anexa ur, 4 (d), 

Theodor Ciurea, își ia numele acestuia 1. Vasile Cozma-Ciurea 
şi soția lui, Maria, (fiica lui Ursachi Davidel) din neamul Mo- 
vileştilor, erau părinții lui Tudurache Ciurea, care a moştenit şi 
dela tatăl și de la mamă-sa întinse moșii în Moldova, Bucovina 
și Basarabia. 

In 1817 îi aparţineau următoarele moşii basarabene din jud. 
Hotin : 1/, din moşia Moșăneţul, M/enăuţii cu satul Tăbani, Dus- 
cenii cu satul Căracuşenii, Lopatmiţa şi Lămoşana, Trestienii, 1], 
din moșia Văraticul, o parte din Brînzeni, Corpaciul, o parte din 
Bedrajii, 1/, din moşia Hlina, 1/, din Zălucea, o parte din Criva, 
Negreniţa, Săndrenii, o parte din Costiceni cu satul Dumeni, 
Nisfoia, Cișla lui Sali, !/, din Ghenăuţi, o parte din Sișcăuţi şi 
1/, din Creștineşti din care cealaltă jumătate aparținea „poruci- 
cului Hasdeu” 2— bunicul vestitului B. P. Hasdeu. 

Urmaşii Hasdeilor din această moşie au păstrat o tradiție 
cum că Tudurache Ciurea, fiind prieten bun cu Tadeu Hasdeu, 
i-a dăruit conacul de pe această moșie, unde pe urmă s'a născut 
Bogdan P. Hasdeu 3. Probabil că în această prietenie a socrului 
lui Costache Stamati cu T. Hasdeu se ascund rădăcinile unei prie- 
tenii lungi și puternice în generaţiile următoare între aceste două 
familii : astfel C. Stamati a fost prieten bun cu Alexandru Hasdeu, 
ar copiii lui — cu B. P. Hasdeu. Dar despre aceasta va fi vorba 
mai tîrziu, iar acuma să ne întoarcem la căsătoria lui C. Stamati 
cu Ecaterina Ciurea, 


23. Cu ea trebue să fi fost foarte fericit scriitorul nostru și 
această fericire personală, precum și nașterea celui dintîi dintre 
fiii săi, Constantin, la 4 Mai 18284, i-au putut fi o mare mîn- 
giiere în ceea ce sa petrecut atunci în Basarabia. Anume la 
29 Februarie 1828 a intrat în vigoare o nouă lege administrativă 


1 Anexa nr. 21 (a şi b) 

2 Lucr. Comis. Arh. Bas. ; vol. IIE., pg 9; 27 28: 31, 33; 35, 38; 40 
şi 43. 

3 Această casă există și acuma şi este proprietatea unui cerman colonist 
care a prefăcut-o şi o preface cum îi place, schimbind cu totul caracterul acestei 
case vechi boiereşti. 

4 La Chişinău, cout. copiei actului de nastere ur. 28 din biserica Sf. Ilie 
din Chişinău, atlător în arhivele basarabene, iar nu la Căracuşeni, cum zice D-l 
B. Duică (Const. Stamati, în „Transilvania 1920, pag. 16). 

pentru această regiune, lege care însemna desființarea completă 
a autonomiei Basarabiei. Sfatul regional fiind acuma alcătuit numai 
din funcționari superiori regionali şi din doi membri, reprezen- 
tanţi ai guvernului, Stamati, împreună cu alți deputaţi ai boie- 
rimii, a fost pus în disponibilitate 1. 


24. Activitatea lui se îndreaptă de atună într'o altă direcție ; 
din bogata foaie de zestre, ce i-a fost dată de socrul său împreună 
cu Ecaterina, Stamati n'a primit aproape nimic și de aceea, din 
1828, începe lungul șir de procese cu Tudurache Ciurea. 

De istoria acestor procese se interesează d-nii Bogdan 
Duică și A. Gorovei,în cercetările lor despre C. Stamati, 
dar wau putut-o restabili după cele cîteva documente, găsite de 
d-lor în diferite arhive. Ocupîndu-se cu astfel de cercetări în Ar- 
hiva Iașilor, d-l A. Gorovei găseşte într'o condică titlul unui 
dosar din 1829: Stamati Constantin din Basarabia cu căminarul 
Teodor Ciurea, pentru moştile de zestre din Basarabia dela Hotin, 
trimis la Moscova, „unde s'a pierdut” 2. 

„Dosarul acesta din 1829 scrie D-l A. Gorovei mai 
departe—nu știm la ce proces era privitor şi nu știm pentru ce se 
judecă ginerele cu socrul său, relativ la averea de zestre”. 

Răspunsul la această întrebare, precum şi alte lămuriri in- 
teresante în această privință, se află în cîteva hirtii rusești, pri- 
vitoare la judecăţile lui C. Stamati cu socrul său, descoperite de 
mine în aceeaşi arhivă a Iașilor 3. Printre acestea, o petiție a lui 
C. Stamati, adresată generalului rus Jeltuhin, preşedintele Di- 
vanurilor Moldovei şi Valahiei de pe atunci, ne arată din ce cauză 
şi cum s'au început aceste procese. „In 1826”, scrie Constantin 
Stamati, ‚boierul moldovean, căminarul Teodor Ciurea, mări- 
tîndu-și după mine fiica sa legitimă, i-a destinat ca zestre 4 moşii 
aflătoare în Basarabia”. Un alt document ne indică și numelc 
acestor moșii basarabene din jud. Hotin: Lămoșana, Duscen 
(cu satul Căracușeni), pol-sat Lopatniţa, pol-sat 'Trestieni și moșia 
Mlenăuţi „cari la 1826 cuprindeau venit de 8ooo lei pe an” 4. Insă 


1 Anexa nr. 4 (d). 

2 Art. Gorovei; op. cit. pag. 5. 
3 Anexa nr. 7 (a. b. c. d. ṣi e). 

4 Anexa nr. 6. 

toate aceste moșii s'au aflat discutabile, sau, cum zice C. Stamati 
în testamentul său de mai tîrziu !, „proprietatea neamurilor străine” 
Atunci, în 1828, C. Stamati începe procesul cu socrul său, cerînd 
prin tribunalul din Basarabia sechestrarea moșiilor lui Ciurea 
din Moldova pentru asigurarea zestrei soţiei sale. Tribunalul ba- 
sarabean se adresează Consulatului rus din Iași, care la rîndul 
său intervine pe lîngă Divanul judecătoresc din Moldova. Insă, 
în afară de ginerele său, Tudorache Ciurea a mai avut o mulțime 
de alți creditori, care s'au înţeles probabil cu Divanul, căci deo- 
dată C. Stamati s'a trezit cu vînzarea unei părți din moşiile se- 
chestrate, pentru acoperirea altor datorii ale lui T. Ciurea, lui 
C. Stamati rămânîndu-i o parte cu totul neînsemnată. Atunci gi- 
nerele obijduit a fost nevoit să vină personal la Iași spre a pune 
sechestru asupra averii mobile a socrului său, care avere a trebuit 
să fie destul de însemnată căci și acuma își aduc aminte stră- 
nepoţii lui Stamati de bijuteriile scumpe şi bogata argintărie tur- 
cească din averea familiei Ciurea, despre care, de altfel, pome- 
neşte și însuși C. Stamati în testamentul său amintit mai sus. 
— 25. Aceste judecăţi, cu toate neplăcerile lor, i-au dat lui 
C. Stamati posibilitatea de a veni mai des nu numai în Moldova, 
dar şi în Bucovina, unde socrul lui de asemenea avea moșii, şi 
prin urmare de a intra în legături mai strînse cu frații săi de peste 
Prut. 

Prima dată vine la Iaşi în Iulie 1829, pe urmă iar, la 1830, 
cînd vornicul Dimachi publică în Albina Romînească, din 
același an, traducerea lui C. Stamati din poetul rus Derjavin 
(Odă către Dumnezeu), dînd-o drept traducerea sa ?. 

In același an apare şi în Muntenia prima ştire despre scrii- 
torul basarabean, care, după cum serie Pastiescul în Cu- 
vierul Romînesc (1830, pag. 333); „nu contenește a tălmăci alese 
istorii pentru întocmirea năravurilor celor bune, fabule, roman- 

1 Vezi pag. 5 nota 4. 

2 Tar nu în 1834, cum serie însuși C. Stamati în Musa Rom. (pag. 205) 


greşeală reluată şi de D-LP Hauneș (în op. cit. pag. 210). De altfel se găsesc 
şi alte greşeli de dată în Musa. Rom. Una din aceste greșeli, reluată de D-1 B. D u i- 


că !C. Stamati, 1006, pag. 115) este şi mai evidentă: Epitaful soţiei sale poartă 
data de 1834, pe cmd Ecaterina Stamati a murit abia la 1835, după mun voiu 


dovedi mai jos 

turi, versuri, ce se numesc versuri împletecite, versuri drepte și 
alte frumoase istorii”. 

Tot la 1830 trece C. Stamati și la Fălticeni, din care o parte 
aparținea socrului său. De acolo se întoarce 1năhnit de desfrînările 
tinerei generaţii romine, pe care a avut ocazie s'o observe în timpul 
bilciului și pe care a descris-o într'o bucată de proză : Geniul ve- 
chiu al Românilor şi Românii de astăzi (Musa Rom. pag. 483). 


26. Iu timpul acestor călătorii dese în Moldova, C. Stamati 
de sigur că şi-a reluat vechile legături de prietenie, făcîndu-şi cu- 
noștințe nouă, mai ales în lumea literară şi științifică dela Iași. 

La această perioadă se referă şi numirea lui ca membru ono- 
rific în societatea „Medico Istorico Naturale” din Moldova, pri- 
mită de el, împreună cu scrisoarea amicală a lui Gh. Asachi, 
în 18341. In același an, C. Stamati întreprinde o a 3-a călătorie 
a sa în Moldova (la Fălticeni și la Iași), după ce (în 1833) moare 
socrul său şi după ce soţia îi mai naște (în 1831) un al doilea fiu 
Gheorghe. O lasă astfel cu 2 copii şi în aşteptarea celui de al 
3-lea, împreună cu bătrîna lui mamă,la Chișinău, plecînd pentru 
a o revedea numai pe patul morţii. 

„Draga me, dorita me Tincuţă”, îi scrie el dela Iași, 
„sînt trii poște acum de cînd nimic de mata nu ştiu şi de toţi 
ceilalți, căci carte nu găsesc la poștă; iar eu v'am scris și vă 
scriu mai des (decît) Dvs. Se vede că mata nu mă dorești 
precum te doresc; iar pe lingă aceasta mă tem să nu fie cineva 
bolnav. 

O, Tincuță, cînd să mă mântui de supărări şi de ciude... să 
trăesc şi eu liniștit împreună cu femeia și copiii noștri, ca alți 
oameni. Să rugăm dar pe D-zeu să agiute, cu toate că din mila 
lui să apropie să mîntui pricinele şi să viu în brațele mătăluță. 
Petrecire me de aici este: ziua cu giudecăţile, iar sara dacă nu 
mă duc la teatru, gioc cărți la bunul meu prieten Ce (cuconul) 
Costachi Conachi cîte 20 parale priza, masa o am la alt bun prie- 
ten Ce. (cuconul) Costachi Sturdza, iar cîteodată la Alecu Ghica 
sau la Grigorie Ghica, sările însă mănînc acasă un pilaf care mi-l 
face Maria ţiganca, în soba din odaia unde şăd. 


1 Anexa nr, $ (a. b. ṣi c.). Tot atunci publică în Albina Rom. din 1834, Nr 
2), pag. 131 Străjerul taberii, prima-i publicaţie pvisinală, care avu mare succes, 

Tincuţă, ţi-am scris să mă înștiințezi de ce să fie capotu 
neneacăi și ce floare, că am uitat. 

Tincuţă, trimit matale pruba cerceilor ce țam făcut, cu 
toate că cerceii sînt mult mai frumoși decît pruba. 

Aice alte vește nu avefn decît că să aşteaptă murahagii turci 
dela Petersburg, pe carii i-au să-i primească cu alaiu și la 15 Aprilie 
au să să rînduiască Domni, dar pe cine, nu să știe. Ẹri au venit 
veste că pe bietul albinor (?), ce au fost și la noi, mergînd dela 
Iași la București, dincolo de Focşani, în Valahia, l-au omorît tăl- 
harii, luîndu-i mulțime de bani. Iconomu Iftimie mărită pe Ca- 
tinca cu un nepot al Bontășoaiei rugîndu-mă să merg eu să-i cu- 
nun, dar n'am putut, avînd multă treabă aice. 

Icoana babacăi mi-au trimis-o, dela care aştept mare mîn- 
găiere și ajutor. 

Scrieți-mi și Dvs. vești de acolo şi de au venit guberna- 
toru dela Odesa și dacă s'au împăcat cu grafu? 

Tincuţă, eu te sărut pe guriță, pe ochișori, pe obraji, şi 
mata să săruți pentru mine mînile neneacăi, iar pe cumnăţica 
pe obrăjiori și pe copilaşi îi sărut pe ochișori și sînt a matale cre- 
dincios în toată vieața 

Costache” 1, 


27. Probabil că, drept răspuns la această scrisoare, i-a venit 
vestea fatală..... 

„Atunci poșta mie 

Imi aducea scrisoare, 

Că a mea soție 

De dorul meu moare ?. 

Ecaterina Stamati a murit în vârstă de 23 ani, la 9 Fe- 
bruarie 1835, „de facerea pruncului”, cum zice condica pentru 
morți din biserica Sf. Ilie din Chişinău (actul matricol Nr. 6), şi 
a fost înmnormîntată în ţintirimul ,Malina’ din Chișinău, după 
cum arată inscripția de pe icoana dela biserica din acel țintirim, 
publicată în revista istorică T. Codrescu din Iași (An. I Nr. 7, 
1016) 3. Inmormîntarea a fost săvirşită de către însuși arhie- 


l Scrisoarea aceasta se găsește în arhiva familiei Butmi. Pe plic se arlă 
scrise următoarele : „Pre iubitei şi pre scumpci mele soţii Catincuta Stamati” 

2 C. Stamati, Musa Rom., pag. 201 (Porumbiţa Stinghe e). 

3 După A. Gorovei, op. cit. pag. 16, 

piscopul Chişinăului şi Hotinului, Dimitrie Sulima. Curind după 
moartea mamei sale, încetează din vieață şi micul Gheorghe, lui 


ECATERINA CIUREA-STAMATI (prima soție a lui C. Stamati) 

In posesia D-nei Olga Andreevici- Morariu (Cernăuţi) 
C. Stamati rămînindu-i fiul cel mai mare, Constantin, singura 
lui mîngfiere. Durerea și-o revarsă în ciclul de poezii dedicate 
soției sale, ca : „,Crucelița soției mele” „Tânguirea”, „Epitatul”, 
„Porumbiţa stinghere”, „Aducerea aminte” şi altele, care arată 
cît de mult ținea el la această primă tovarășă a vieţii lui, al cărei 
suflet a trebuit să fie tot aşa de frumos ca şi înfățișarea. 


Vieaţa şi opera In: C. Stamati, 

28. După moartea Ecaterinei, timp de 2 ani nu se aude 
nimic precis despre felul de vieaţă şi activitate al scriitorului 
nostru. Abia la 1837 îl vedem reluînd procesele de zestre, pentru 
asigurarea averii fiului său, Constantin. Iu legătură cu aceste 
judecăţi, e nevoit să vie în 
Bucovina 1 pentru a lua în 
primire o parte din moşia 
Buneşti, ce-i rămăsese dela 
socrul său ?. 

Ştim că atunci vede- 
rea vechilor oraşe şi cetăți 
rominești din Bucovina i-a 
trezit în suflet sentimente 
patriotice şi lira lui, readu- 
cîndu-și aminte de gloria 
trecută a poporului său, a 
lăsat suspinurile greoaie, în- 
cepînd iarăși să cînte patria 
iubită... 

Cred că într'o astfel 
de stare sufletească se afla 
C. Stamati cînd (la 1837) a 
văzut pe frumoasa bucovi- 
neancă Suzana Gafencu, o blondă fermecătoare, cu talentmuzical, 
cîntînd romanța răspîndită pe atunci: „Sînt romînca din Buco- 
vina””...3. Şa căsătorit cu ea în același an și a adus-o la Chişinău, 
unde, la 1838. s'a născut primul lor fiu, Mihail, și unde toată 
familia lui C. Stamati a stat pînă la 1844, petrecîndu-și vara la 
moşia Căracușeni, din jud. Hotin. 


GHIORGHE STAMATI 
(fratele scriitorului C. Stamati) 


1 Prima dată la 1537 şi pe urmă la 1539, în luna Maiu (vezi scrisoarea lui 
C. Stamati către Moise Nicoară, publicată de D-l A. David în Viaja Basara- 
liei 1932, nr. 5, Din ea se mai pot constata legăturile lui C. Stamati cu cance- 
laria guvernutoralui din Odesa și mai ales cu directorul acestei cancelarii, Fabru). 

2 Anexa nr. 9 (a. b. c.) Acolo se întilneşte cu Ilie Ilschi, „al cărui părinte 
iscălea lîngă șătrarul C. Stamati din 17%0 1770” (N., Iorga: Oaineni 
rari au lost, pag. 171). 

3 Despre întîlnirea lor mi-au povestit nepoatele lui Gheorghe Stamati 
din Bucovina (Panca: : surorile Vassilco. T'e urmă am păsit și un caiet de muzică 
cu cîntece vechi, trecut la fiica Suzanei, Iilena Stamati, care a moştenit dela 
mama sa talentul ui muzical, 

Se căsătorise și Gheorghe Stamati cu o bucovineancă : Eufro- 
xina Petrino, sora lui Petrachi Petrino, însurat şi el cu Eufro- 
sina Hurmuzachi din Cernauca, De aci— toate legăturile perso- 
nale și literare ale lui C. Stamati în Bucovina, despre care va 
îi vorba mai tirziu, 


20. La această perioadă a vieţii lui C. Stamati se referă 
corespondența lui cu arhimandritul Filaret Scriban, care pe 
atunci își făcea studiile la Academia Duhovnicească din Kiev. Din a- 
ceastă corespondență, pînă acuma s'au găsit 3 scrisori : două ale 
lui C. Stamati către Filaret Scriban (descoperite în documen- 
tele lui I. Bogdan din Academia Romînă şi cu amabilitate co- 
municate mie de către dl. profesor P. P. Panaitescu şi una 
a lui Filaret Scriban către C. Stamati, al cărei original se află 
acuma în arhiva familici Butii, dar, fiind copiată dinainte de 
D-1 I. Pelivan, a fost publicată de Domnia Sa în Arhiva 
Basarabiei, 1931, III. De aceea, reproduc aci numai primele două 
scrisori, rămase inedite, care stabilesc, în afară de legăturile lui 
C. Stamati cu Romînii ce învățau în școlile superioare rusești, 
și cîteva date noi din biografia scriitorului. 


„Domnul mieu. 


Dumneta toată dreptate ai să te tîngueşti de tăcere me 
asupra a doă scrisori a dumitale din anul trecut, dar spre a mă 
îndrepta sînt dator a te înştiința de împregiurările ce m'au îm- 
piedicat a-ţi răspunde şi a-ți trimite pe Cantemir care mi-l cei ; 
întăi că eu în Chișinău în vara trecută mai nu m'am aflat, fiind 
la Hotin la moşie, și scrisorile dumitale au stătut pecetluite, 
al doile că carte care îmi cei, eu nu o am și nici am avut chip 
să o pot avea, păr cînd Ja Julie ducîndu-mă la Moldova şi gă- 
sind pe fratele dumitale Ja Treisfetitele, i-am spus de carte ce-mi 
cei și îndată mi-au adus atît Hronicul Moldovlahilor, în 2 tomuri, 
precum şi altă descriere a Moldovii tot de Cantemir într'un tom, 
tipărită de mitropolit în vreme DD, Ion Sturza, care îţi este 
știntă, aşa dar întorcîndu-mă în Basarabie pe la Septemvrie, am 
așteptat voe țenzurii din Petersburg păr acum, pe care primin- 
du-o mă grăbesc a te întreba : să ți le trimit aceste trii cărți a 
lui Cantemir precum şi Istorie pentru începutu Rominilor în 
Dacia, de Petru Maior, ce tot fratele dumitale mi-au dat, sau poate 

că acum nu ai trebuință de dînsele; pentrucă tot fratele d-tale 
mi-au spus că ţi li-au trimis prin poştă, și dar dacă le ai, aceste 
le voiu păstra la mine, păr te vei întoarce pe la noi, să ți le dau. 
Dacă vrei dumneata, Domnul mieu, să ai mai deosebite 
şi mai rari ştiinţă şi materialuri pentru vrednicul de laudă lucru 
ce faci asupra istoriei bisericeşti a Moldovii, apoi te sfătuesc să 
te adresueşti cătră preînvățatul arheolog romîn basarabianu 
nostru Dl. Alexandru Ftadeevici Hâjdău, eforul şcolilor din Hotin, 
rugîndu-l să ţi dizlege nedumeririle ci vei avea şi scriindu-i că eu 
te-am îndemnat la aceasta, recomaindu-te bunei voințe a dumi- 
sale, și crede că nime în luime nu poate să-ți fie mai de folos sco- 
posului d-tale ca Dl. Hâjdău, care nu numai are desăvîrșită 
erudiție în cele patrioticeşti ştiinţe și obşteşti învățături, carele 
ca un alt Cantemir ne face cinste romînă, dar apoi biblioteca 
sa este plină de cele mai rari cărți vechi a istoriografilor Daco 
romîniei. Aşteptînd răspunsul dumitale, cu acest ocazion mă în- 
sămnez a dumitale sluga plecată 
Constantin Stamati. 


Ghenuarie, 15. 
1841, Chişinău” ! 


Domnul mieu, 


Primind cu bucurie o scrisoare de la dumneata cu acea cătră 
D. Hâjdău, trimit d-tale prin pocită carte lui Cantemir ce ai cerut 
şi rog pe Dumnezău să-ți agiute ca să agiungi cu deplinătate la 
țelul dorit, săvărșind istorie bisericească a Moldovluhiei, care va 
rămîne după dumneata ca un monument de pomenire urmașilor 
Iar carte cătră D-l Hâjdău n'am trimis-o, fiindcă dela Hotin s'au 
mutat în Podolie, profesor la o şcoală, păr vor afla unde, şi te vor 
înștiința. 

Dar dumneata, săvărşind lucru, cred că nu vei tipări-o acolo 
ce, trecînd prin Chișinău, îți voiu mai arăta niște hrisoave atingă- 
toare de rînduielile bisericești din Moldova, care să păstrează în 
arhiva Deputăţeştii adunări a Dvorenstvii (nobilimii), şi poate 
să mai afle ceva în Moldova dela preînvățatul arhivist D. Kogăl- 


l Pe plic se atlă scris în rusește: D-niei Sale Milostivului Domn Ch 
V. Seriban, la Academia Duhovnicească din Kiev. 

niceanu ce tipăreşte arhiva romînească, descoperind multe curio- 
zităţi ale vremilor. Eu socotesc că şi în arhiva Moscovii vei găsi 
multe, unde au reposat mulți patrioţi cucernici, precum şi în Har- 
kov, unde au rămas și trăește o strănepoată a lui Cantemir, mä- 
ritată nu ştiu cu ce cniaz, la care au rămas clironomie toate hîr- 
tiile și vechi documenturi a lui Cantemir moldovinești, ce nu le 
ştie ceti. Acolo vei găsi şi mulți urmaşi moldoveni, ci au mersu 

cu Cantemir. 
In sfârșit, dorindu-ți d-tale sporiu la lucru, sînt a d-tale 

slugă plecată 
C. Stamati, 


Fevr. I4. 1831. Chişinău 


Din scrisoarea lui Filaret Scriban cătră C. Stamati (1842), 
pomenită mai sus, se vede că aceste sfaturi şi îndemnuri ale lui 
C. Stamati i-au ajutat mult în cercetările sale. Adunînd prin bi- 
bliotecile ruseşti multe cărți privitoare la istoria bisericii romîne 
și fiind nevoit să plece într'o călătorie de studii, tînărul student 
le-a trimis lui C. Stamati, rugîndu-l să le păstreze pînă la înapo- 
ierea sa. Scriitorul basarabean i-a putut fi tocmai atunci de un 
mare ajutor şi cu atît mai mult cu cât știm că în această perioadă 
a vieții sale, în afară de activitatea pur literară 1, C. Stamati în- 
cepe să se ocupe și de știință și într'atît, că neglijează celelalte 
preocupări. Cred că cu aceasta puter explica refuzul lui categoric 
la învitația mareșalului nobilimii din jud. Orhei să-i ajute la cer- 
cetarea felului de vieață a proprietarei E. Balş ?. 


30. Incă din 1841, ČC. Stamati intrase în legătură cu Socie- 
tatea Arheologică Rusească din Odesa, fiind introdus în cercu- 
rile ruseşti științifice probabil de către Alexandru Sturza, vice- 


Li 


preşedinte al acestei societăți, ce s'a înființat la 1839, avînd 
printre membrii ei pe cîțiva învăţaţi romîni ca : M. Kogălniceanu, 
M. Ghica, M. Sturza, Al. Ghica, G. Papadopulo?. C. Stamati 


1 La 1340 el colaborează la Dacia Literară cu Gafița blestemată de părinții 
di si pregăteşte pentru tipar Ciubäy Vodă, apărut la 1843. 

2 Anexa nr. II. 

3 Despre originile acestei societăţi și participarea în ea a lui M. Kogăl- 
niceanu vezi articolul D-lui prof. N. Cartojan: Kogălniceanu si Societatea 
de Arheologie si Istorie veche e Nordului în Drum Drept 1975; Nr. 3: pag. 33 

fu numit membru corespondent al acestei societăți (data înscrierii 
lui, 1 Decembrie 1841, a fost publicată în Memoriile Societăţii 
de Ist. şi Antichităţi dela Odesa, vol. I, 1844). 

Activitatea ştiinţifică şi-o începe la 1842, trimițind, prin 
Alexandru Sturza, spre publicare, primul său articol: O privire 
asupra ambelor Dacii: a lui Traian şi Aurelian, care însă n'a 
apărut de toc!. In schimb, la 1848 găsim tipărit un alt articol 
istoric al lui C. Stamati: Despre Basarabia şi cetățile ei vechi, în 
aceeaşi revistă a societ ăţii, (vol. III, pag. 805), care articol de mult 
a atras atenţia cercetătorilor basarabeni însă, fiind iscălit numai : 
K. Stamati, nu se ştia căruia din cei doi K. Stamati apar- 
ținea : scriitorului nostru sau fiului său, Constantin, scriitor și 
el, care, spre deosebire de tatăl său, se iscălea în romîneşte: 
C. Stamahi-Ciurea, iar în ruseşte : C. C. Stamati 2. In acest articol, 
probabil unicul publicat în rusește, C. Stamati, după ce vorbeşte 
despre popoarele vechi din Basarabia, care acolo au lăsat urmele 
civilizației lor, trece la alcătuirea poporului romînesc și la de- 
scrierea cetăților vechi din Basarabia. In afară de cronicile mol- 
dovenești, care i-au servit autorului drept izvor pentru lucrarea 
sa, se vede erudiţia lui şi în ceea ce priveşte cunoștința autorilor 
vechi. 


31. In anul 1843 îl vedem pe C. Stamati venind iar la Iași, 
poate pentru publicarea poemei sale comice „,Ciubăr-Vodă” sau 
în legătură cu continuarea proceselor de zestre, nu se știe. Unica 
ştire despre această călătorie am găsit-o într'o scrisoare a lui C. 
Stamati, aflătoare în arhiva familiei Butmi, scrisoare adresată 
dela Iaşi soției sale Suzana. 

„lubită și dorită Suzana, Hristos a înviat matale ! Hristos 
a înviat iubitei şi scumpei mame! Hristos a înviat dragilor 


1 Corespondenta despre acest articol, vezi la unea Nr. ro (b), 

2 St. Ciobanu: Cultura românească în Basarabia sub stăpânirea 1usă, 
Chişinău, 1923 (pag. 310) D-lBezveconnâi însă, în articolul citat, hotărînd 
să termine odată cu această nedumerire, a atribuit acest articol lui Stamati- 
Ciurea, cu toate că, în afară de dovezile pe care le uduc eu, de sigur că despre 
acest articol a pomenit încă B, P. Hasdeu, scriind despre Costache Stamati 
(Ren. Noud 1888, pag. 212): „Limba rusă n'a știut bine niciodată, măcar că se 
încercase a publica rusește în An. Soc. Ist. din Odesa un articol prețios arheo- 
logic, de alminterea fără niciun căpătâiu, dar tot despre Romînin”. 

mei Costinca şi Mişenca și iubitelor Maşinca și Olinca şi tuturor casni- 
cilor şi Domnul să vă dea mult bine şi sănătate şisă mă ajute ca în 
grabă să mă întorc cu bucurie acasă, ca să vă îmbrățişez pe toţi, 
căci mare este jale me, că am făcut și aceste sfinte Paști fără de 
a me scumpă și dragă mie familie, şi mai mare jale încă că alerg 
la poștă, cum vine poşta din Basarabia, şi nu găsesc scrisoare dela 
Dvs., ca să știu cum vă aflaţi, căci de cînd am primit scrisoarea 
dumitale din 19 Martie -— scrisoare nu mai am... sînt zo zile. Giu- 
decați halul mieu şi cum mă munciţi cu tăcerea ! 

Multe Paști am făcut fără de familia me, dar ca aceste ne- 
liniștite despre Dvs. n'am petrecut. Oh ! dragilor Costinca și Mi- 
şenca, toate aceste supărări, ostinele și jertve le fac şi le trag pentru 
voi şi odihna voastră, să trăiţi mulţi ani, să mă pomeniţi ca niște 
fii înţelepţi şi cunoscători, precum am nădejda că veţi fi. Eu 
am fost şi voiu fi, cît voiu trăi, stînca în care bat necontenit 
valurile supărărilor lumii mele şi eu le sufăr pentru voi, ca să vă 
fie bine, de mă veţi asculta. 

Scrieţi-mi, mă rog, cu toată poşta, macar că eu nădăjduese 
îndată după Duminica 'Tomii să viu acasă, și fieștecare, vă rog, 
cu mîna sa, ca să mă liniştesc. 

O, ce bucurie aș avea de s'ar afla iubitul Gheorghieş și cum- 
- năţica Ja Chișinău la aceste zile, precum îmi scrii mata, Suzana, 
că făgăduise. 

Te sărut, Suzană, de mii de ori, asemene și pe copii şi sărut 
cinstitele mîni a cinstitei mame. Fiind în vieață a matale credin- 
cios și iubitor soțu 


Costache 


Scrie-mi, mă rog, de ți-au dat Mihalache Rale bani, cît pau 
trebuit, macar şi 200 carbovii, căci eu i-am scris şi l-am rugat 
să-ți dee şi nici d-lui și d-ta nu-mi scriiți. 

Eşi, Aprilie, 8. 1843”. 


32. Probabil că această călătorie a lui Stamati în Moldova 

a fost ultima : la 1844 el cumpără moșia Cantacuzineştilor, Oc- 
. . r . Aa po, x 

nița, din jud. Hotin 1, dela soția logofătului moldovean: Elena 


1 Anexa nr. 12. 

Sturza, născută Cantacuzino ! (condicele bisericeşti din com. Oc- 
nița o numesc : Elena, fiica boierului Pașcanu I.ascar) și se mută 
acolo cu toată familia sa din Chişinău. Locuitorii acestui sat au 
păstrat amintirea unui proprietar energic, prea crud poate, dar 
bun gospodar, care şi-a construit, mai la deal de casa cea veche, 
o casă nouă, un adevărat castel, înconjurat cu un parc ce ocupa 
o întindere de pămînt cam de vreo I0 desiatine. In testamentul 
său, C. Stamati menționează și costul acestei case : 24000 ruble 
de argint. 

Acun, în locul acestei case şi grădini este un loc gol şi numai 
poarta frumoasă şi rămășițele grajdului ne indică locul unde a 
stat și a murit scriitorul moldovean. 


33. Am vorbit cu locuitorii acestui sat și am fost mirată 
că în amintirea bătrînilor C. Stamati a rămas un om supărăcios, 
care își bătea slugile fără milă și prigonea chiar pe nevasta sa, ce 
semăna mai mult cu un înger decît cu o femeie. Cauzele acestei 
schimbări în firea lui Stamati, care nu se potrivește deloc cu 
caracterul sentimental al poeziilor sale, se pot ghici, poate din 
împrejurările celei de a doua a lui căsătorii, despre care pome- 
neşte în testamentul său, povestind cu necaz cum Suzana, avînd 
zestrea de 2250 galbeni austriaci în aur, 250 din ei a dat pentru 
datoriile fraţilor ei iar restul ca împrumut surorii sale, Safta von 
Zotta, şi de aceea poate fi socotită ca una „ce n'a adus nicio zestre 
în casa soțului ei. Era întotdeauna sub influența mare a rudelor 
ei”, scrie Stamati mai departe în testamentul său, și cînd, după 
moartea surorii sale, a moștenit moșia Prilipcea din Bucovina, 
a dat-o în arendă, din care niciun ban n'a adus în familie. Banii, 
de altfel, îi cheltuia Suzana și prin mănăstiri, făcînd donaţii mari 
pentru construirea bisericilor. Astfel, biserica din ,„,Banila ru- 
sească””, în Bucovina, a fost construită cu banii ei 2. Se povestește 
că după nașterea ultimului lor copil (Nicolae, în 1851), C. Sta- 
mati şi-a trădat nevasta sa cu o ţigancă, după ce vieața între 
ei a devenit întradevăr nesuferită. Suzana s'a închis în odaia 
ei și şi-a găsit mîngiierea în rugăciuni, pe cînd C. Stamati a 
plecat din casă, găsindu-și refugiu într'un colț depărtat de pădure, 


1 Așa o numește în testamentul său. 
2 Anexa nr. 13 (a. b). 

unde și-a construit un pavilion pentru aventuri amoroase și, poate, 
şi pentru ocupațiile literare. Odată, întorcîndu-se acasă, a găsit 
pe Suzana plecată în pelerinaj prin mănăstiri. Umblnd prin odăi, 
deodată auzi un sgomot suspect într'o ladă cu bijuterii. Cînd a 
deschis o, dinăuntru au sărit şoareci, iar în fund zăceau perle 
risipite din zestrea primei sale soții, amestecate cu fărămături 
roase de anaforă, pe care Suzana o păstra la un loc cu bijuteriile. 
Indiguarea lui Stamati a fost așa de mare că la întoarcerea Su 
zanei a închis-o în camera ei, fără mîncare, pînă i-a trecut su- 
părarea, 


34. In ceea ce privește ocupațiile lui literare din acest timp, 
se vede că pe la 1862 a strîns la un loc toate operele sale pentru 


publicarea lor la Cernăuţi, căci scrie următoarele lui Petrache 
Petrinol. 


„Mult onorate Ce. Petrache ! 


„Trimet şi eu tributul meu 25... pentru comitetul literaturii 
din Cernăuţi, pe care te rog să-l dai Cc, Alecu de Hurmuzachi, 
vițe-prezidentului acestui mult lăudatului comitet, împreună cu 
a mele închinăciuni, și nădejduesc că sub protecţie unui aşa es- 
timat patriot, Colecţie compunirilor literatorilor romîni nu vor 
peri în neuitare, precum şi altele felurite compuniri și poezii pentru 
patrie vor prinde un locuşor între celelalte, însă eu aș dori (fiind 
multe) la vreun ocazion, cînd va veni Ce. Alecu la dumnevoastră 
şi ne va face cinste să vie și la casa mea, să le supui ţenzurii 
dumisale, şi care dintr'însele le va găsi vrednice de a se tipări, 
să i le încredințez ; pe lîngă aceasta, foarte îl rog pe Cc. Alecu 
ca să-mi găsească un scriitoriu acolo, ce ştie ortografie noă şi 
stilul limbei romîne de acum, ca să le perescrie la curat, căci eu, 
fiind bătrîn, li-am scris după moda veche și mă sfiesc a le înfă- 
ţoşa comitetului în ace stare. Și acestui scriitoriu eu îi voi da 
leafă pe lună cîte 15... şi va trăi în casa mea cu toată mulță- 
mire ; așa dar rămîne să-și scoată pasport pe doă sau trie luni 
şi eu voi plăti cheltuiala pasportului și nămitu trăsurii păr la 


1 Această scrisoare am găsit-o în arhiva Societăţii pentru cultura și lite- 
Tatura română în Bucovina, la Cernăuţi, 

Ocniţă şi înapoi păr la Novoseliţă dar mai mult decît toate, 
dorința este ca pre onoratu C. C. Alecu să vadă toate ce am 
scris, să aliagă ci i să vă părè mai bun, almintere eu nu le pot su- 
pune criticii publice. Iată alăturez scrisoare cătră D. Cohanovski 
pentru banii noştri, îuștiințându-l că s'au proprit pentru a d-tale 
interes. 

Sărut de mii de ori mănuţile preamabilii C. C. Frosa şi sînt 
cu mult estim a d-tale plecat slugă 

C. Stamati 

22 Iulie 1862, Ocniţa. 


Te rog, nu uita pentru o gramatică a limbii nouă romiîne, 
şi cît va ține eu voi întoarce cu mulțumire. 


35. D-l Bogdan Duică, studiind stilul lui C. Stamati !, 
a observat o diferență între textele scriitorului mai vechi şi cele 
din ediția operelor lui din 1868 (Musa Românzasrâ). Cuvintele 
slavone au fost înlocuite cu cele latine, ceea ce era în contradicție 
cu înclinarea scriitorului nostru către limba populară. ...,,Parcă 
începuse să i se pară că o evoluare a stilului său i-ar da mai multă 
valoare”, scrie D-l Bogdan Duică;şi mai departe: „După 
o tinerețe în care latinismul nu l-a ispitit de loc, poetul ajunse 
să crează, ca şi unchiul său, mitropolitul, că limba latinească tre- 
buie să servească la împodobirea limbei naționale... Noi putem 
să constatăm. contradicția în care s'a pus către 1868 cu propriul 
său vechiu și bun priucipiu și să restabilim textele vechi, cînd 
se poate”. 

Din scrisoarea lui C. Stamati, mai sus expusă, se vede că 
aceste schimbări pot fi atribuite nu poetului însuși, ci acelui „,scrii- 
toriu” angajat, care a corectat opera patronului său, poate prea 
conştiincios, în curent cu ideile dominante ale latinismului de 
'pe atunci. 

Următoarea scrisoare a lui C. Stamati, găsită de mine în 
aceiași arhivă a Societății pentru cultura și literatura română 
în Bucovina, arată că și la 1862 scriitorul basarabean rămînea 


credincios vechilor sale păreri, în ceea ce priveşte latinizarea limbii 
romîne. 


l Bogdan Duică: C. Stamati, 1906, pag. 180. 

Ea este adresată ‚Prea onoratului patriot, Domnului Viţe- 
prezident a Comitetului Învățăturilor din Bucovina, Alexandru 
de Hurmuzachi” şi se prezintă astfel : 

„Noi, Romîni de Besarabie, înstrăinați de demult de veche 
patrie noastră, Moldova şi Valahie, nu avem nicio idee de limba 
cea învățată latino-romînă, întrodusă de cîtăva vreme în aceste 
Prințipaturi Unite, nici de Gramatică, nici de Vocabularu limbii 
noă, ba nici măcar de Abuţedariu romîno-latinesc, din care ele- 
mentare părți zeloșii romîni de astăzi liapadă cît pot literele 
şi cuvintele ce li se par slovine. Iar eu, îndemnat de o neuitată 
liubire pentru patria mea Moldova, unde m'am născut, am al- 
cătuit şi alcătuesc multe descrieri din întîmplările istorice şi din 
tradiții a epohilor vechi și noă a Romîniei, și alte feliurite com- 
puniri originale a mele și imitații din alți autori în proză şi poezie ; 
însă, toate scrisă aice în Basarabie, unde trăesc, după stilul şi 
idiomismul veche a limbii părinților şi strămoșilor miei, nenoro- 
ciți Moldoveni ; căci noi Besarabienii nu putem avea nicio comu- 
nicație literală cu frații Moldo-Vlahi și Bucovineni, ci ni-au uitat 
de demult ca pre niște disțăraţi, ca să putem întocmi limba veche, 
şi nici (nu) ştim cum au întocmit și au disfăcut lingviștii romîni 
dialectul moldovinesc de cuvinte varvare, învăscute într'însa 
din vechii; decît că uneori, căzîndu-mi în mînă cîte un uvraj, 
scris în limba noă învățată de acum, mi să păru prea diformate 
cuvintele latine, întrodusă în locul celor socotite de sloveneșşti, 
ca şi în locul celor radicale a limbii noastre, precum voiu arăta 
mai jos. Deci şi eu imitez reformația aceasta cît pot şi făr a şti 
de fac bine, lepădînd cuvinte adivărat slavone şi îndeplinind lipsa 
lor cu cele latine sau italiene făr a schimosî pronunția lor. Iar 
acele care derivă din cele latine le las aşa cum s'au obicinuit. 

Insă acum am avut o norocire din cele mai însămnate ca 
Comitetu provizoar a Reuniurii (adică a reunirii) Romînilor din 
Cernăuți, aducîndu-și aminte că este aice, în Besarabie, un Ro- 
mîn izolat, ca mine, unde trăesc trupeşte, iar cu sufletul în Mol- 
dova, mi-au adresat cîteva broșure, prin care onorații mădulari, 
cu mare și lăudat zel, vor să înființază în Bucovina Colighia mare 
spre a să învăța limba romînă cu sistimă, învitîndu-mă ca să 
contribuesc şi eu la această nobilă şi patriotică întreprindere, și 
la care propunere m'am unit și mă voiu uni atît eu cît și fiii miej, 
cărora din fragidă vîrstă li-am însuflat ca să nu uite și să liubească 

pe muma patria noastră Moldova înfrățită acum cu Valahie, măcar 
că ei sînt născuţi în Basarabie. 

Dar să mă fie iertat să întreb : dacă cuvintele latine intro- 
dusă în broşurile ce mi s'au trimis, sînt cu sistimă așăzate în forma 
precum sînt scrisă de îilologhii romîni după a lor părere? Sau 
sint trasă din vreun vocabular nou latino-romîn, căci le găsesc, 
aşa cum zic mai sus, prea diformate de cele orighinale latine şi 
prea întinsă, adică un silab sau doă mai multe, iar unele cuvinte 
nu pot fi înțelese de acei ci puțin ştiu latineşte, iar de popul 
nici ca cum, cînd noi sîntem datori să scriem așa ca să înțăliagă 
mai cu samă populul, ci vrem să ţivilizăm prin şcolile de prin sate, 
păr cînd ghenerația noă va deprinde macar câtva (cu) limba învățată. 

Iată dar cîteva cuvinte ce s'ar putea scrie mai cu sempliţi- 
tate, ca să nu-şi piardă frumoasa lor pronunție, de pildă: în 
loc de,,poziţiune”” mai frumos să poate zice „poziţie””, în loc de 
„înstrucțiune” — „înstrucție”, în loc de...„,chiarăciune”, doar de 
însămnează declarații, în loc de „,comisiune” — comisia’, în 
loc de „enfiindiande” s'ar putea alt cuvînt, ca să înțălegem, în 
loc de „leptură” — „lectură”, în loc de „ambițiune” — „ambi- 
ție”, în loc de „țivilizațiune” —,,ţivilizație” şi altele multe ca a- 
ceste, sfirșite tot cu „une”, adică cu o silabă mai mult, și nu mă 
pricep pentru ce această construcție deșanțată a cuvintelor latine, 
mai ales — „țivilizaţiune” ce sună rău la auz. Eu nu critic ceste 
făcute, neștiind limba latină, dar spun numai opinia mea, că tot 
ce este scris şi zis semplu şi necomplicat este mai firesc, mai pe 
înţeles în comun și mai cu armonie. Mai este încă o luare aminte : 
că pe lîngă 700 cuvinte latine, ci să găsesc în limba romînă, pre- 
cum zice Dl. Clain în Dialogul din Vocabularul său din 1825, s'au 
îutrodus din învechite multe cuvinte gotice, ilirice și a altor 
slovenii, însă mie din contra mi se pare că acele sînt dachicești, 
ce nu s'au putut stînge de tot din dialectul nostri: pentrucă 
Traian nu să poate să fi stîrpit toată nație Dachilor, ci el, pre- 
cum ştim, au stîrpit partea bărbătească, iar cu muierile dache 
au însoțit leghioanele cu care au colonizat țara ; iată dar că multe 
cuvinte dachice, au putut rămîne în Dacoromanie, de care și 
preînvăţatul D. Cantemir în Hronica Moldovii însămniază cîteva 
ce nu sînt nici slavone, nici latine. Deci ar fi păcat să se lepede 
şi să să desființază cu totu această memorabilă ruină a strămo- 
şilor noștri Dachi. 


www.dacoromanica.ro 


45 


Asămine multe cuvinte, ce ni să par slavone, sînt trasă din 
latină, însă schimosite, care eu scot să fie a plebeilor romani ce 
vorbea limba romană acea neînvățată, precum şi populul din 
Basarabie vorbește în limba veche moldovană, iar de cînd s'au 
amestecat cu Ruşii, amestecă multe cuvinte rusești ; aşa dar fiind, 
eu fac aice analiziş de cîteva cuvinte slavone, şi găsesc că cuvintele 
moldovenești „iubit” să trage de la „lubet” (sau „libitum”), „iz- 
vod? — dela „ex et vado”, „slavă” — dela „salvo”, „slobod''— 
dela „,solvo”, „,strein'”'—dela „,externus”, „încălicare”” — dela „a- 
plaus”, „palma” — dela „palma”, „poporu” — dela „popul” şi 
multe de aceste ; apoi dacă am lepăda cele latino-slovene sau cele 
dachice, am sărăci limba de cuvinte, cari s'au înrădăcinat din 
vechi într'însă, dar mai bine acele slovene ce derivă din latină 
să le scriem curat latineşte și să nu să zică „amoriu de patrie, 
amoriu de D-zeu, amoriu de omenire”, etc., ce acest sentimental 
cuvînt să-l lăsăm amorezaţilor, iar noi să scriem „liubire (nu iu- 
bire) de patrie, de D-zeu, de omenire” ; iar în locul acelor curat 
slovene să adoptăm latine ; iar acele ce nu sînt nici slovene, nici 
latine, negreşit fiind dachice, să le lăsăm ca o memorie a vechilor 
Dachi strămoşi. 

Foarte aş dori ca onoratul Comitet să-mi facă o refutaţie 
sistematică acestor opinii a mele ca să mă povăţuiesc şi cu în 
scrisurile mele în vreme viitoare și să îndreptez cee ce voiu fi greșit. 
Iar pără atunci sînt cu tot respectul a onoratului Comitet supus 
şerb 

Cavilierul C. Stamati 


Inlie 30, 1862, c. Ocnița în Basarabie”. 


36. Spre sfîrşitul vieţii sale, ocupațiile ştiinţifice, de filologie 
şi de istorie, îl preocupă pe bătrînul nostru scriitor din ce în ce 
mai mult. In timpul călătoriei mele de studii prin Basarabia, ha- 
zardul mi-a ajutat să descopăr şi chiar să cumpăr cîteva cărți 
și manuscrise din biblioteca distrusă a lui C. Stamati. 

Intre altele, „„Hronica românilor” a lui Şincai (Ediţia 
din 1853) poartă pe marginile ei urmele rezumatelor, observa- 
țiilor şi chiar completărilor lui C. Stamati, care arată că se ocupa 
serios de istorie, știind uneori să precizeze fapte, completînd cartea. 
Astfel aminteşte de „colonizație Dachiei de Traian cu femeile Da- 


www.dacoromanica.ro 


46 


chilor”, de sigur după P. Maior, sau de faptul că ,,Mare 
Lichinie Muchian””, despre care Şincai pomenește în treacăt, „au 
fost mai mare pe oștile ce au biruit pe Dachi”. Altădată, ob- 
servind vreo contradicție, zice: „contradicție, că 'Taifalii sînt 
Goţi, căci la fața 42 zice că sînt Schiţi, însă eu socot că sînt Goţi 
ca și craiul lor Atanaric” (vol. I, pag. 59); sau „contradicție, că 
Comanii şi Paţinachii n'au fost Romîni” (vol. I, pag. 219), 3. a. 
Intîlnind documentul de confiscare a averilor lui Bogdan, face 
următoarea reflexie : „averea lui Bogdan din Maramureș au dat-o 
altora craiul Ungariei, pentrucă au fugit Bogdan din Ungarie 
în Moldova ; apoi dacă Moldova ar fi fost în stăpînirea Ungariei, 
craiul nu s'ar fi mîniet pe Bogdan că au fugit în Moldova, vra 
să zică că numai cu numele Moldova era ungurească” (vol. I, 
pag. 326); sau—relativ la lupta de la Posada : „iată dovadă că 
nici Valahia nu era sub stăpînirea Ungariei” (vol. I, pag. 337); 
și mai departe : „dovadă pentru Moldovenii și Valahii : se supun 
Poloniei sau Ungariei, nu pentrucă ar fi fost asupriți, ci pentru 
sfezile dela domnii” (vol. II, pag. 52). 

Iar printre scrisori și alte hârtii ale scriitorului, am găsit urmă- 
toarele m-se în rusește, făcînd probabil parte dintr'o lucrare 
istorică a lui Stamati pierdută, poate începută pentru Socie- 
tatea de Istorie și Arheologie din Odesa. In unul se ridică în contra 
învățatului Raicil. scriind: „Dovadă că Raici scrie păr- 
tinitor despre Slavi este că: Petru și Asan au fost crai 
bulgărești și că ei au fost adevărați Bulgari, de asemenea și moş- 
tenitorii lor, pe cînd eu, din contra, în cugetările mele am dovedit 
că ei au fost Daco-Romiîni”, 

„De asemenea”, zice el într'o altă schiță? „și neamul 
Bogdăneștilor domnia atunci în Akerman — capitala Moldovei, 
iar neamul Basarabilor — în Valahia, şi domnia acestor familii 
a început de atunci, cînd Bulgarii s'au așezat în Misia, despăr- 
țind de regiunile grecești Moldova şi Valahia, unde oștirile gre- 
cești n'au putut pătrunde niciodată. Prin urmare, Moldo-Vlahii 
au rămas independenţi și, pentru a-şi menține libertatea și a putea 
Ține piept Bulgarilor, s'au aliat cu Comanii, iar Valahii—cu Pa- 


1 Istoria raznvch slovenshich narodov, naipace Bolear, Horvatov, Serbov 
(Viena 1794—1795), operă epocală în istoriografia slavă 
2 Inceputul acestei schiţe lipsește 

cinații, de același neam cu ei, cum voru dovedi mai jos. Cînd sus 
menţionatul Ioan Alexei a devenit stăpînul autocrat al Vlahilor 
şi Bulgarilor din Misia, la sfîrșitul secolului XII-lea, şi Moldo- 
Vlahii i s'au supus lui ca unui Romîn, recunoscîndu-l ca împărat 
şi cezar al lor, de atunci domnii Moldovei şi ai Valahiei au început 
să scrie titlul lor : „Cu mila lui D-zeu Io”... ceea ce însemnează : 
„Şi cu mila lui Ioan Voevodul Țării Moldovei şi Valahiei”. Această 
obișnuință de a aminti despre gloriosul Impărat Ioan în titlul 
domnesc a devenit inseparabilă de numele domnilor Moldovei 
și Valahiei pînă tîrziu, căci diecilor domnești li făcea plăcere de 
a aminti în titlurile tuturor hrisoavelor despre strălucita epocă 
a iui Ioan, neuitatul cezar al tuturor Romiînilor”... 


37. Interesele comune naționale şi ştiinţifice, îl leagă din 
ce în ce mai mult pe C. Stamati de vestitul Alex. Hasdeu, 
tatăl lui B. P. Hasdeu, cu care de altfel şi-a legat această prie- 
tenie mai demult. In afară de cele spuse de mine mai sus despre 
vechea legătură de prietenie dintre aceste două familii, exista 
între ele și o legătură de rudenie, căci prima soţie a lui Al. Hasdeu, 
născută Daucş, era rudă cu Petrache Stamati, proprietarul mo- 
şiei Dinăuţi din jud. Hotiu, el la rîndul său fiind văr de departe 
cu Constantin Stamati. 

Bibliotecile acestor doi scriitori şi învăţaţi basarabeni (C. 
Stamati şi A]. Hasdeu) erau vestite nu numai în întreaga regiune, 
dar şi în Principatele Romine. Mai ales acea a lui Al. Hasdeu, 
întrun timp scurt (dela 1834 pînă la 1867) a ajuns la o can- 
titate de 4000 de volume, dintre care unele erau rarități biblio- 
grafice 1, 

Dintre cărțile din biblioteca lui C. Stamati, găsite de mine 
în Basarabia, s'a păstrat o veche carte franceză din 1765 2 cu ur- 
mătoarea dedicație pe ea : „,Offerte à Monsieur le Chevalier Cons- 
tantin de Stamaty, nôtre Dragomir et le pere de la poésie rou- 
maine, par son compatriote Thadée de Hygedeo, Septembre 1850”, 


1 Heliade Rădulescu numeşte această bibliotecă „una din cele 
mai rari și mai frumoase ce sînt în Basarabia” (Curierul Rom., 1839, 21 Ianuarie 
pag. 40). 

2Peyssonnel : Voyage à Thyatire (Observations historiques et géographi- 
ques sur les peuples barbares cui ont habité les bords du Danube et du Pont 
Euxin”...) Paris, 1765. 

care arată deosebita apreciere de care se bucura bătrînul poet 
în familia Hasdeilor. 

In afară de aceste legături de sînge și de cultură, existau 
şi altfel de legături, mai materiale, între aceste două familii. 


38. La 1865, C. Stamati primeşte o scrisoare dela un vecin 
a lui, Al. Codreanu, care-l anunță despre primejdia, căzută ca din 
cer, ce amenința siguranța proprietăţilor lor, căci, cum scrie acest 
moșier, „unui oarecare Polon, Ociapovski, i-a trăsnit prin cap 
să caute în Basarabia moștenire pentru soția sa, născută Hiîjdău, 
după trecerea vechimii nu de zeci, ci de sute de ani'”'1. Preten- 
țiile lui se întindeau şi asupra moşiilor lui Stamati şi Codreanu. 
Senatul rusesc a ordonat să dea curs unui astfel de proces”. ,A- 
ceasta înseamnă”, scrie Codreanu mai departe, „să intrăm în 
judecată pentru un secol întreg, nu numai noi, ci și urmaşii noștri, 
și D-zeu ştie ce urmare poate să aibă procesul, din cauza mersului 
lent al afacerilor la noi și al schimbării reformelor legislative”. 

De aceea, hotărîndu-se la luptă dîrză contra deciziei ilegale 
a Senatului, acest moşier a oferit serviciile sale şi lui C. Stamati, 
care, fiind bătıîn şi bolnav, nu putea să se ocupe singur de toate 
acestea, 

Codreanu se adresează advocaţilor din Petersburg, dintre 
care unul, care făcea parte chiar din biroul petițiilor, pentru 500 
ruble de argint — i-a trimis conceptul cererii, consiliindu-l să nu 
adaoge sau să schimbe nicio vorbă, fiindcă e compus după con- 
sultarea celor mai buni juriști și va avea succes deplin 2. 

Insă această cerere a fost alcătuită atît de prost, încît în- 
suși biroul petițiilor a refuzat-o. Atunci moşierii disperaţi şi-au 
adus aminte de cunoscutul avocat basarabean Al. Hasdeu, care, 
cu toate că făcea parte din aceiași familie ca și soţia lui Ociapov- 
ski 3, ia asupra lui sarcina de a ajuta cel puţin pe prietenul său 
bătrîn, C. Stamati. Din corespondența între ei (pe care o alăturez 


1 Anexa nr. 14 (a). 

2 Anexa ur. 14 (©). 

3 Şi cu toate că , într'o scrisoare către tiul său Bogdan, povestindu-i toată 
afacerea Ociapovski, scria: „Această cercetare a făcut mare sgomot, amintind 
la noi de vechea și uitata însemnătate a neamului nostru...”, şi mai departe . 
„îi multumesc (lui Ociapovski) că a amintit de neamul nostru” (I. Drago 
mirescu: Ideile și faptele hui BR. P. Hasdeu, București, 1913, pag. 41). 

aci în întregime, la anexa nr. 14), aflăm amănuntele acestei afaceri. 
cîteva ştiri în legătură cu neînțelegerile ce avea Al. Hasdeu cu 
autoritățile rusești! şi, în sfîrșit, amănunte despre boala lui C. 
Stamati, îndelungată şi stranie, despre care am vorbit la începutul 
acestui studiu și de care nu l-a putut vindeca nici vestitul pro- 
fesor al timpului, Pirogov ?. 


39. Astfel, bătrîn şi bolnav, cu picioarele paralizate, C. Sta- 
mati moare la 12 Septembrie 1869%. 

Cum sa terminat faimosul proces cu soții Ociapovski, 
nu se știe. E foarte probabil că bătrînul poet a murit înainte de 
rezolvarea acestei chestiuni, ultimele clipe ale lui fiind amărite 
si de această grijă. De altfel, cu moartea lui, s'a terminat traiul 
îmbelșugat şi asigurat al familiei sale, datorit însușirilor lui de 
gospodar bun şi econom, pe care a ştiut să le moștenească dela 
tatăl său, dar n’a putut să le transmită copiilor săi din a doua căsă- 
torie, cum vom vedea mai departe. 


40. In testamentul său a cerut să nu i se ridice niciun mo- 
nument, ci o simplă cruce, care însă nici ea nu s'a păstrat pînă 
în zilele noastre, cu toate că Stamati a fost înmormîntat în curtea 
vechii biserici, iar ușa cavoului, în care pe urmă a fost îngropată, 
împreună cu el, și soția lui, Suzana, a fost zidită cu piatră. In tim- 
pul revoluției din 1918, niște răufăcători, în speranța de a găsi 
lucruri prețioase acolo, au profanat mormîntul scriitorului 
romîn, stricînd această ușă a cavoului și scoțînd oasele lui din 
sicriul de zinc. Locuitorii Ocniţei, care mi-au povestit toate a- 
cestea, au văzut oasele împrăștiate în jurul cavoului deschis și 
cizmele putrezite ale bietului boier, a cărui linişte a fost turbu- 
rată așa de brutal în pămîntul ce-i aparținea. Altceva în mormînt 


1) Descrise amănunțit de I. Marian în: Al, Hasdeu și Academia 
Română (An. Ac. yom. 1932, secţia lit. seria III, vol. VI, mem. T). 

2) Anexa nr. 15, Cred că tot din cauza ace tei boli C. Stamati n'a putut primi 
la 1866 propunerea de a fi membrul Academiei Române. 

3) Actul matr. nr. 4 din cond. pentru cei morți din Ocniţa arată că : „,pro- 
prietarul și dvorianiu (nobil) tituliarnii sovietnic Constantin Toma Stamati 
a murit la 12 Septembrie 1363 în vîrstă de 76 (?) ani și a fost înmormîntat la 74 
Septembrie a acestui an de preotul Alexei Bolboceanu, dascălul Ton Marcoci si 
ponomarul Constantin Popovici, în ograda bisericii”, 


Vieața și opera lu: C. Stamati. 

profanatorii n'au găsit şi atunci au hotărît să se folosească cel 
puțin de sicriu, pe care l-au întrebuințat drept albie pentru baie. 
Mormîntul a rămas fără niciun semn asupra lui: nimic nu mai 
indică locul unde a fost înmormîntat boierul moldovean. Mai 
tîrziu, nişte rămășițe din pietrele cu care a fost zidit cavoul, au fost 
aruncate de cineva deasupra groapei, dar nu se ştie dacă s'a găsit 
şi vreo mînă evlavioasă care să pună înapoi oasele împrăștiate. 

După vizitarea Ocniţei, în timpul călătoriei mele de studii 
prin Basarabia, trecînd prin Bălţi, am intervenit pe lîngă epis- 
copul Visarion Puiu, rugîndu-l să dea cuvenita atenție acestui 
mormînt ce merită să fie respectat ca un monument istoric. Epis- 
copul Hotinului mi-a făgăduit că va lua măsuri speciale pentru 
păstrarea cu sfințenie a acestui monument. 

Știind marele interes al învățatului episcop pentru trecutul 
Basarabiei, nu mă îndoiesc că, în curînd, o cruce frumoasă, cu 
înscripţia potrivită, se va înălța deasupra acestui loc uitat de toată 
lumea, iar în zilele indicate de către C. Stamati în testamentul 
său 1, se va sluji, împlinindu-se ultima lui dorință, —un parastas, 
pe care acuma numai vîntul îl cîntă deasupra mormîntului pă- 
răsit... 


1 21 Maiu, ziua St. Constantin : 8 Noemvrie, ziua Sf. Mihail şi 6 Decemvrie, 
ziua $f. Nicolae. 

FII LUI CONSTANTIN STAMATI 


41. După moartea scriitorului, soția lui a rămas cu 3 copii: 
Mihail, Nicolae şi Elena, cărora le-a rămas moşia Ocnița. Fiul 
lui C. Stamati din prima căsătorie, Constantin, căpătase mai de 
mult moșia Căracuşeni, din zestrea mamei sale, singura, mai mult 
răscumpărată decît cîștigată de către tatăl său din procesele a- 
cestuia cu Tud. Ciurea 1. Acolo scriitorul nostru a stat înainte 
de 1844, cînd şi-a cumpărat moșia Ocniţa. După testamentul lui 
C. Stamati, — fiul său Constantin nu trebuia să se amestece în 
moşia Ocnița; cu toate acestea, la 1887, îl vedem extinzîndu-și 
pretențiile şi asupra acestei moșii a fraților săi vitregi, ceea ce 
a atras după sine începutul completei ruinări a lui Mihail și Ni- 
colae Stamati. i 

Nu mă voiu opri detailat asupra acestui proces ce a produs 
în vremea sa destul sgomot în Basarabia. Istoria lui se poate ur- 
mări din actele găsite de mine, dar acestea nu s'ar referi la vieața 
scriitorului nostru, pe care am vrut s'o înfățișez aci. In schimb, 
aș crede că o schiță cît de mică despre copiii lui C. Stamati, care 
toți au moştenit cîte ceva din talentul literar al tatălui lor, ar fi 
la locul ei, ca încheiere a acestei prime părți din lucrarea mea. 


42. Se ştie că cel mai mare dintre ei, Constantin Stamati- 
Ciurea, a fost, ca și tatăl său, scriitor. A primit o educaţie foarte 
îngrijită, făcîndu-și studiile — și cele liceale și cele universitare— 
la Paris, unde a învățat filosofia, științele juridice, pictura și 


1 Cu care procese C. Stamati a pierdut 40.000 de ruble, după cum indică 
singur în testamentul său. 

arta de a se bate în dueluri. Drept urmare a acestui ultim talent, 
a rămas cu o falcă sdrobită, ceea ce l-a făcut să sufere în tot restul 
vieții sale de mari dureri nevralgice. După terminarea studiilor, 
a îmbrățișat cariera diplomatică şi a fost mulți ani secretar la 
ambasadele rusești din Paris, Londra şi Berlin, La 1856 a luat 
parte la delimitarea frontierei Basarabiei, rămînîndu-i dela tatăl 
său documentele istorice şi private, referitoare la chestiunea Ba- 
sarabiei !. 

Dela el au rămas o mulțime de nuvele, drame, comedii, poezii 
și fabule, tipărite în ruseşte, nemţeşte și franțuzeşte, din care o 
parte au fost traduse pe urmă și în romînește, cu mici schimbări de 
localizare, şi tipărite la Cernăuţi, cu ajutorul cuscrului său, mitro- 
politul Silvestru Morariu. Unele din aceste opere sînt imitații după 
Gogol, Acsakov, Turgheniev, şi toate fiind cam întîrziate 
pentru această epocă de strălucită desvoltare a literaturii rusești, 
mau putut să aibă mare succes în Rusia, cu toate că autorul a 
fost numit membru al „Academiei? din Moscova, iar unele din 
piesele lui au fost jucate pe scena teatrului din Chișinău. In Bu- 
covina şi în Principate, fiind unicul Romîn din Basarabia, pe 
atunci, care se ocupa cu literatura romină, şi continuatorul tra- 
diției tatălui său de a-și trimite operele sale basarabene în perio- 
dicele romînești,—a fost primit mai bine: mitropolitul Silvestru 
Morariu îi trimite o scrisoare plină de elogii 2, Regele Carol I îl 
decorează cu medalia ,„,Bene Merenti” 3, Convorbiri literare din 
I Septemvrie 1897 anunță călduros apariția volumului său de 
nuvele, iar Patria din Cernăuţi, din acelaşi an, îi consacră un ar- 
ticol special, scris de Dl. M. Teliman. Tot la Cernăuţi, în so- 
cietatea „,Armonia” se joacă piesele lui, traduse în românește, 
avînd un mare succes şi recenzii elogioase. 

Incuscrirea lui cu mitropolitul Silvestru Morariu a ajutat 
mult la trezirea sentimentelor naționale în sufletul acestui Romîn 
care, „smuls de soartă dela sinul mamei patrie”, rămăsese „ca 
orfan, din leagăn înstrăinat de ea” 4. „Numai din spusele străi- 


lC. Stamati Ciurea: Opuri dramatice, Cernăuţi, 1888, pag. VI 
şi Triluna 1890, nr. 240. 

2 Anexa nr. 16, 

3 Anexa nr. 17. 

+C. Stamati Ciurea: Caleidoscop literar (Pantazii suveniri yı 
episode) Cernăuţi, 18a5, Introducere. 

nilor”, serie el cuscrului său „ştiam că sînt o părticică din corpui 
viguros al unui popor brav, pe care nu l-am cunoscut, un atom 
din o patrie, pe care nu am văzut-o. Ca utopistul, eu păstram 
în suflet acel ideal prin instinctul sîngelui, gugolindu-l în inima 
mea, împodobindu-l în gînd cu cele mai strălucite odoare, pre- 
cum face un logodnic cu mireasa sa. Eu cercam cu lira mea poe- 
tică să vorbesc limba patriei, să dezmierd acel odor scump, cum 
mama romînă mă dezmierda, cînd mă legăna în pruncie. Ea 
murind, mă strînse în braţe, țiindu-mi obrazul lipit de buzele 
sale ; eram atuncia în vîrstă numai de patru ani, îmi ținteam ochii 
mei în ai ei şi nu pricepeam de ce pleoapele i se închid, de ce 
adoarme ţiindu-mă la piept. In curînd, buzele ei se răciră și brațul 
îi înțepeni, ea adormise somnul etern, pe care eu nu-l înțelegeam, 
precum nu știam ce soartă mă aşteaptă. 

„Trist îmi este gîndul că, ajungînd la ultima stațiune a 
călătoriei vieţii mele, nu-mi voiu vedea aieve patria”. 

Din aceste ultime cuvinte se vede că C. Stamati-Ciurea 
na fost în Romiînia niciodată ; totuși fusese membru al unei so- 
cietăți secrete filo-romine din Basarabia, împreună cu Cătruța, 
Gonata ş. a. După 1854 s'a retras la moșia lui, Căracușeni, unde 
a și murit, la 1900, în vîrstă de 67 ani. 

Fiind o fire mult mai practică decit fraţii săi vitregi, el n'a 
lăsat să se stingă nici averea, nici neamul Stamateștilor, conti- 
nuîndu-l prin copiii și nepoţii săi, din care numai doi au rămas 
în Basarabia: fiul său, Vladimir, proprietar din Bricenii jud. 
Hotin şi nepotul său, Theodor, judecător cu grad de preşedinte 
şi proprietar, tot acolo — ceilalți stabilindu-se în Bucovina și 
prin străinătate (Anexa Nr. 22). 

Copiii din a doua căsătorie a lui Costache Stamati au fost 
mai puţin fericiţi. 


43. Primul dintre ei, Mihail, era o fire energică, moștenind 
dela tatăl său, în afară de talentul literar, însuşirile unui om po- 
litic şi ale unui mare naționalist. Studiile şi le-a făcut în Rusia. 
Amestecîndu-se în tulburările naționaliștilor poloni şi fiind 
surprins de poliție în timpul unei şedinţe conspirative, a sărit 
pe fereastră, rupîndu-şi piciorul. De atunci a rămas şchiop şi cu 
o pronunțată boală nervoasă. Aceasta nu l-a împiedecat însă de 
a se sbate cu energia disperării, pînă la ultima posibilitate, în pro- 

cesele pentru moșia Ocniţa, despre care an pomenit mai sus, pier- 
zîndu-şi toată averea, refuzînd orice ajutor din partea rudelor 
pînă într'atît că, în timpul iernii, a rămasla Petersburg fără haină, 
pe care a vîndut-o spre a da ultima cerere la Senat. 

Fusese bun prieten al familiei Hasdeilor, mai ales cu B. P. 
Hasdeu, care s'a adresat lui, cînd căuta să-și aducă bunica din 
Basarabia 1. 

Iar după moartea lui Alexandru Hasdeu (la 8 Noembrie 
1872) Mihail Stamati a fost numit, după testamentul acestuia, 
tutor al familiei lui, rămase la 
Crestineşti : al soţiei luia 3-a, Heu- 
rietta (născută Hasdeu, din Aus- 
tria) şi al fiicei lui, Alexandra. 
Faptul acesta, povestit mie de 
către soțul decedatei Alexandra, 
Dl. Javoroveki, se confirmă și 
prin scrisoarea Henriettei Hasdeu 
către Mihail Stamati, ce se află 
în arhiva D-lui I. Pelivan. In 
această scrisoare, printre altele, 
îl roagă pe Mihail să ridice un 
monument pe mormîntul soţului 
ei, care și astăzi a rămas îngropat 
sub piatra . decedatei Elisaveta 
Hasdeu, prima soție a lui Ale- 


xandru și mama lui Bogdan P. MIHAIL STAMATI 
Hasdeu, îngropată la Cameneţ- (fiul scriitorului C. Stamati) 
Podolsk 2. 


Dela aceste două orfane, ce se aflau într'o cumplită mizerie, 
a cumpărat Mihail Stamati toată biblioteca lui Alexandru Hasdeu 
şi a transportat-o la Ocniţa, unde, împreună cu cărțile din biblio- 
teca lui C. Stamati, a fost distrusă în timpul revoluției din 1918. 
Rămășițele acestor două biblioteci vestite le-am descoperit şi 
le-am cumpărat dela țăranii din localitate. Printre ele am găsit, 
întradevăr, cîteva cărți cu autogratele lui Tadeu și Alexandru 


1 Anexa ni. 15. 
2 x a : i a ` a a 
Amănuntele împrejurărilor în care s'an produs aceste două înmormîn.- 
tări le voju expune intr'o Jucrare separată ce o pregătesc despre Al. Hasdeu. 

Hasdeu. Mihail Stamati a murit la 1907, nelăsînd după sine 
urmași. 


44. A rămas necăsătorit şi celalt fiu al lui C. Stamati, Nicolae, 
care, fiind trimis şi el, ca şi primul fiu a lui C. Stamati, în străi- 
nătate pentru studii, în 1869 1, s'a întors acasă după moartea ta- 
tălui său, la moşia pe jumătate distrusă, unde nu ştia ce să facă 
cu științele enciclopedice căpătate în Germania, mai ales cu cele 
lingvistice şi cu talentul său 
poetic şi dramatic. Avusese mare 
succes la Teatrul de Stat din Ber- 
lin şi ar fi vrut să se facă actor 
dramatic, însă mama sa nu i-a 
permis aceasta, urmînd tradiția 
greşită a familiilor nobile, care 
socoteau rușinoasă această carieră. 

Din cînd în cînd călătorea, 
pină ce situația materială, care 
devenia din ce în ce mai grea, 
i-a permis aceasta. 

La 1885 a fost şi în Romi- 
nia, unde a legat prietenie cu scrii- 
torii timpului. Astfel, Alecsan- 
dri, care îl cunoscuse personal 
pe tatăl său, dăruindu-i la 1864 

NICOLAE S'TAMATI fotografia cu autograful său ca 

(fiul scriitorului C. Stamati) semn al prieteniei lor, acuma dă- 

ruește o fotografie şi fiului Sta- 

mati, care își arată admiraţia pentru vestitul bard al Romînilor, 

traducînd pentru prima dată în rusește cîteva poezii lirice ale 

lui Alecsandri, spre a le publica în foiletenul revistei Bessarabski 
Viestnik?, 

Tot la 1885, Nicolae Stamati primeşte dela Titu Maiorescu? 


l) Anexa nr. 19 conţine cererea lui C. Stamati, care, deși explică trimi- 
terea fiului său, Nicolae, în străinătate din cauza boalei, nu este altceva decît 
o simplă formalitate, obișnuită în Rusia pe atunci. 

2) Unele din ele, tăiate din reviste, le păstrez eu. Spre regret e tăiat și 
anul publicării. 

3) Anexa nr. 20. 

o scrisoare care arată că acest ultim vlăstar al poetului basara- 
bean îşi găsea mîngiliere, încă de pe atunci, în petrecerea socie- 
tăţii literare romînești. Poate la aceeaşi perioadă se referă şi gîndul 
lui de a reedita Musa Românească a tatălui său, gând pe care îl 
dovedesc multe note însemnate de mîna lui şi corijări de fraze 
întregi pe marginile acestui volum ce-i aparţinea odinioară şi pe 
care acuma îl posed eu, împreună cu alte hirtii ale familiei Sta- 
mati, despre care am vorbit mai sus. . 

Singur el dintre copiii scriitorului a văzut Basarabia în- 
toarsă la patria mumă. Se găsea atunci la Bălți, unde devenise 
traducător la tribunal şi unde a murit, mai mult de mizerie decît 
de boală, în 1924, fiind ajutat numai de doi compatrioți ai săi: 
arhiepiscopul Visarion Puiu şi Dl. Ion Pelivan, care şi acuma 
păstrează cîteva din manuscrisele familiei Stamati, încredințate 
d-sale de către Nicolae Stamati, despre care mi-a spus că pregă- 
tește un studiu separat. 

Cu această schiță sumară despre urmaşii lui C. Stamati 
am încheiat prima parte a lucrării mele, privitoare la vieața acestui 
scriitor şi mare patriot romîn. 

II. CONTRIBUȚII LA ACTIVITATEA LITERARĂ 
A LUI C. STAMATI 


In ceea ce priveşte contribuţiile mele la lămurirea activității 
literare a lui C. Stamati, ele se vor referi în cea mai mare parte la 
influența—foarte mare—a literaturii ruse asupra acestui scriitor, 
influență foarte puţin studiată de predecesorii mei. 


I. Aparținînd prin scrierile sale (iar nu prin publicarea lor 
mai tîrzie) generaţiei scriitorilor romîni din prima jumătate a 
secolului al XIX-lea, Stamati a fost prins în munca cea mare pentru 
traduceri. 

Zăbovind însă cu publicarea operelor sale complete pînă 
la 1868, a pierdut foarte mult cu această întîrziere, căci pînă 
atunci trecuse deja gustul şi avîntul pentru traduceri și imitații, 
pe orizontul literar ivindu-se aceşti hotărîți apărători ai origina- 
lității: Mihail Kogălniceanu, Al. Russo șş a. 
cares'au răsculat în mod hotărît împotriva traducătorilor ce inundau 
pe atunci literatura romînească. Atunci unii din colaboratorii 
lor, descurajîndu-se, au început să ascundă numele autorilor 
din care traduceau. Printre aceştia, pe lîngă C. Stamati, îl putem 
numi şi pe vestitul Al. Donici. 

Pe de altă parte, C. Stamati, ca să pară mai original, am- 
plifica, combina din mai mulţi autori şi schimba cîte ceva în tra- 
ducerile sale, ceea ce i s'a părut că-i dă un oarecare drept să 

nu le numească — astfel schimbate — traduceri sau imitații, ci 
să le dea drept opera sa. Astfel a procedat cu multe traduceri 
din literatura franceză și tot așa a făcut și cu cele din literatura rusă. 


2. Prima sa încercare literară (la 1813), rămasă în manus- 
cris, a fost, ca și la cea mai mare parte din scriitorii începători, 
o traducere și anume traducerea din franțuzește a „Galatea 
lui Florian, care şi ea fusese imitată după Cervantes. 
După ce sfirşeşte „de prescris” această traducere (la 22 Noemvrie 


1835), C. Stamati găsește necesar de a adăuga la ea și cîteva rîn- 
duri din partea lui 2: 


Aceasta este o carte care, prin dulci cuvinte, 
Putere ce va se zică a amorului cuprinde, 
Cărue s'au aflat şi a auctorului ei supus 

Cu prieteșug statornic, fără cel mai mic prepus. 


3. Iar mai departe, pe o pagină. separată, se înfăţişează 
următoarea poezie originală a lui C. Stamati, compusă desigur 
la 1835, după ce sfîrşise prescrierea traducerii, și după ce pier- 
duse soţia iubită. 


INSUȘI IN SINGURĂTATE 


Strig, mă vaet, Cine aude 
Inima mea ticăloasa. 
Mii de dureri ea cuprinde, 


1 Ms. Ac. Române nr, 150 : „„Galatie, fapta a Domnului Florian, tradusd 
din limba franjuzească în acea moldovenească de Costache Stamati la anul 1813, 
Dec, 30”. In literatura romîneaşcă aceasta este prima traducere din Florian, 
care a influențat pe mulţi scriitori romîni din generația dela 1830. 

2 De sigur că se afla atunci sub o mare înrîurire a unor poeți români gustați 
pe atuncica Iancu Văcărescu şiCost.Conachi, pe care îi cunoştea 
personal, după cum se vede din scrisourea lui către prima sa soție (publicată în 
prima parte a lucrării mele). Poeziile ce vor urma, precum și „Fericirea nopții, 
pot fi comparate ușor cu poeziile lui C. Conachi („Amorşi prieteșug”, „Moarte 
moarte, ce nu vii..., „Mă sfârșesc, amar mă doare”, „Zori de ziuă se revarsă” 
şi cu „Dorul deplin”, a lui I. Văcărescu. Probabil că le cunoaște din manu 
crise, căci prima tipiritură a poeziilor lui I. Văcărescu a apărut abia la 1848- 
iar cea a lui C, Conachi şi mai tîrziu. 

Moarte, a mea mingăiere ! 
Ce zăbăveşti de nu vii? 
Să mă miîntui de durere, 
Să scap de nenorocire, 

De osînda îngrozitoare, 

De o jalnică chinuire, 
Nenorocire mai mare ? 
Nimănui nu pot să spun 
Duioasa-mi întîmplare. 

Nu găsesc om cu simţire 
Sau prieten credincios, 

Să spun a mea chinuire, 
Să-i spun stare(a) ce am agiuns. 
Că sint mort între cei vii 
Și trăiesc oftînd pe ascuns, 
Lacrămile:mi feresc, 

Ca să nu "nțeleagă nime 
Că pling și mă tînguesc. 
Aleargă, moarte, grăbeşte, 
Dă sfîrşit unei vieţi, 

Ce cumplit să chinueşte. 
Mîngăiere mi-e mormîntul, 
Nesimţirea mi-e scăpare, 
Să m'ascundă dar pămîntul. 


Această poezie a fost publicată abia la 1907 de către dl. 
B ia nu în Catalogul manuscriselor româneşti (vol.I.) Ea măreşte în- 
că cu una numărul celor dedicate soției lui Stamati de soțul ei în- 
tristat. Două din ele, Crucelița soției mele şi Aducerea aminte, sînt 
traduse din Lamartine (Le Crucifix şi Souvenir), iar cele- 
lalte : Tângurea, Epitaful şi Porumbiţa stinghere par a fi mai ori- 
ginale, cu toate că ultima e scrisă sub o oarecare influență a cîn- 
tecelor poporane cu motivul Amârites turburele. Dar despre aceasta 
mai tîrziu. 


4. Tot din La martine, C. Stamati traduce: Nemernictu 
(L'isolement), Timpul trecut (Le lac), Safo (Sapho), Ce este flu- 
turul (Le Papillon), Lubitei A (A Elţuire)), şi Rugăciunea copilului 
(Hymne de Venfant à son réveil). 

Din Alfred de Vigny: Scâldătoarea unei cucoane ro- 
mânce (Le bain d'une dame romaine) şi Eroice fapte ale lui Na- 
poleon I (Le dialogue inconnu). 

Din Victor Hugo: Pentru săraci (Pour les pauvres). 
Zburălovul la zebre (Le sylphe), Cântecul Gafiţei (Les chants du cré- 
puscule) şi Oda lui Napoleon I (Les deux îles) 1. 


„NAPOLEON I“ 


5. Oda lui Napoleon face parte din ciclul lui Stamati Na- 
poleon I, în care ici şi colo se recunosc cîteva rînduri din autorii 
ruși. Astfel, ultima poezie din ciclul lui Stamati, Napoleon, înti- 
tulată Umbra lui Napoleon, nu este altceva decît o traducere a 
următoarelor rînduri din poezia lui Lermontov: Napoleon 
(Cugetare) : 2. 


Nu rareori aude iocuitorul acestor țărmuri 
Minunatele povestiri ale pescarilor : 

Cind se deslănțue furtuna şi huește 

Si sclipește fulgerul şi tunetul răsună, 

O rază adeseori brusc luminează 

O umbră tristă, stînd între stînci. 

Marinarul, oricît de mare îi este frica, 

Poate să deosebească un nemișcat chip întunecat 
Cu fruntea încruntată sub pălărie 

Și cu două brațe strînse pe piept cruciș. 


Traducerea lui Stamati se prezintă astfel : 


Deci și pîn'acum pescarii a insulilor aceste: 
Corsica, Sînta Elena, umblînd cu luntrea pe mare, 
Zăresc pe-a lor stînci lumină, sau de fulger seninare, 
Noaptea întru întuneric, cînd furtuna clocoteşte. 


1 Lista traducerilor lui Stamati diu literatura franceză au alcătuit o 
Apostolescu în De Pinfluence des romantiques francais sur la poésie rou- 
maine (Paris 1903), pag. 132 şi D-lprotesor Drouhet în Cavalerul Sta- 
mali (Viaja Românzască 1921 nr. 11). D-l. I or ga, în Sămănătorul, 1906 (2 Iulie) 
în articolul său despre Stamati, a descoperit că nuvela lui C. Stamati asupra 
întrevederii lui Napoleon și a Papei Piu al VIII-lea e traducerea bucății Le dialogue 
inconnu din Servitude et grandeur militaires, a lui Alfred de Vigny. 

2 Iuflența lui Lermontov asupra acestei poezii a lui Stamati, precum’ 
şi asupra poeziei Pentru un autor nefericit (aceasta însă foarte vagă) a studiat-o 
D-l Cavarnali, în lucrarea sa de seminar despre Stamati, aflătoare în ms. 
la Seminarul de ist lit. rom mod. din București 

Și Îi se pare aeve stînd umbra posomorită, 
A împăratului salvei, pe o stîncă înegrită. 
Cu braţile pe piept strînse și chitind la biruință, 
Și zicînd: Incă odată împlinesc a mea vroinţă, 
Peste furtuni covirşind, 
Ca peste lume oare-cînd 


Asemănarea acestui ciclu al lui Stamati cu celelalte, foarte 
numeroase, poezii rusești despre Napoleon (ale lui Puşkin, 
Tiutcev, Homiakov ș. a.) cu toate că este vagă, totuşi 
concepțiile în general sînt aceleași şi, din cînd în cînd, se întîlnesc 
cîteva rînduri asemănătoare. Astfel ideea din Blestemul popoa 
relor, a lui Stamati, a fost exprimată de către Pușkin în Na- 
Boleonul său : 


Şi în urma tiranului a sburat 
Blestemul popoarelor ca un tunet, 
și mai departe: 
, In tăcerea nopții, 
I se pare că aude al morţii urlet 
Şi sgomotul paloșelor sclipitoare 
Și a celor căzuţi, gemetele furioase... 


pe cînd la Stamati: 


Deci vie ucişii, ca să-l împresoare, 

Sbucnind din mormînturi în mulțimea mure ' 
A cărora oase de praf înegrite, 

De sabie cioplite, de tunuri sdrobite, 

Să-i spue misterul soartei ce-l așteaptă... 


Tot aşa, prezentarea lui Napoleon omorind pe maică-sa 
revoluţia (... „Căci el năduşiră întîi pe a sa maică, libertatea” 1) 
seamănă întrucîtva cu rîndurile lui Tiutcev (Napoleon :2) 


Fiu al Revoluţiei ! Cu teribila ta mamă 
Ai intrat făr' de frică în luptă... 


1 „Ascunsele cugelăii ale lui Napoleon” „Musa Românească” pag. 507 

2) Un model de felul cum se cuvine să fie cercetată figura lui Napoleon 
în literatură, avem în teza de doctorat: Napoleon dans la poésie italienne, 
de Maria Dele'Isoia. — Paris 1927. Tema sar cuveni să fie reluată și 
în literatura noastră. 

DIALOGUL UNUI HOLTEIU CU UN BOERINAȘ AVUT, 
INSOŢIT CU O CUCOANĂ DE INALT NEAM 


6. Enumerînd pe autorii francezi care au putut să aibă vreo 
înrîurire asupra lui Stamati, Dl. profesor Drouhet mai pomenește 
pe Chateaubriand, La Bruyère, Delille și Boi- 
le au, dintrecare ultimul ar fi influențat Dialogul unui holteiu cu 
un boerinaş avut însoțit cu o cucoană de înalt neam, al lui Stamati. 
Insă în dialogul între celibatarul Boileau şi un tînăr căruia îi 
abate să se însoare (Satire X) nu este vorba de un anume tip de 
soție, cum e la Stamati. In acest sens mai mult se apropie de această 
satiră nuvela lui C. Negruzzi Au mai pățit-o şi alții!, unde 
din laudele soţilor apar diferite tipuri de soții, ca şi la B oi- 
leau: una e o femee de societate, distingîndu-se prin frumuseţea 
ei fizică şi manierele elegante, alta muzicantă „din cap pînă în 
picioare”, a treia poetă, etc. Dialogul lui Stamati este cu totul 
altceva. „Bunul său simţ şi prețuirea virtuților casnice”, zice 
DI. Drouhet?)”' îl feresc să desvolte paradoxul, ajuns o ba- 
nalitate, al criticei căsătoriei în genere şi, adoptînd un alt loc co- 
mun moral, se pronunță numai contra însurătorilor nepotri- 
vite ale boerinașilovr de sama lui cu vreo cucoană mare”. (Tocmai 
cum era, aş adăuga eu, prima soție a lui Stamati, Ecaterina Ciu- 
rea, a cărei familie, pe lîngă toate neplăcerile ce le-a avut Stamati 
în judecăţile cu ea, se pare că scotea cam des în evidență diferența 
de neam între el și nobila sa soție). 


7. Insă cu toată aparența ei de originalitate, cu toată po- 
sibilitatea de apropieri autobiografice, bucata lui C. Stamati este 
pur și simplu o desvoltare a satirei lui Asachi: Soția de modă, 
socotită singura originală din satirele lui, dar, după cum mi se 
pare, tradusă de undeva, poate chiar din literatura rusă. Ar fi 
interesant de stabilit dacă amindoi autorii (Asachi și Stamati) 
au tradus-o fiecare independent (cum s'a întîmplat cu fabulele 
lui Crylov, traduse şi de Stamati și de Donici), sau Sta- 
mati a imitat-o după Asachi, desvoltînd și completînd fa- 
bula acestei povestiri cu note satirice originale? 


1 Ta. Minerva, 1905, pag. 53. 
? D1Ch. Droubhet, Cavalerul Stamati Viața Rom. 1921 Nr. Ir pag. 188 

Astfel, descrierea condiţiilor pe care e silit să le iscălească 
soțul în ajunul căsătoriei, este mult mai desvoltată la Stamati 
decît la Asachi, care nu ne prezintă fiecare „tocmeală” deosebit, 
cum face cu mult humor Stamati. 


O altă scenă povestită de 
Asachi numai în cîteva rîn- 
duri : 


„Oare avem bun bucătar? 
„ Am, drăguță !'—,,Ce drăguță ? să-mi 
dai titlu ordinar, 
Te rog să naud de-acuma niște 
asemenea cuvinte, 
Ce a răzeșilor de ţară complemente 
aduc aminte P' 
Am tăcut, e prea tăcerea, dar mai 
rău i murmura... 


Unele pasaje, Stamati 
exemplu, următorul : 


LA ASACHI ; 


Iacă&'n urmă către sară la moşie 
am agiuns,. 

Casnicii ne'ntimpinară cu timpani 
și alăute, 

Pe vătavu ea respins'au, cînd vru 
mîna să-i sărute. 

Stam la scară, Doamna iesă cu 
gaița și cu căţel, 

Recomand pal nostru paroh, nici 
nu caută la el 


La Stamati ia următoarele 


proporții : 


Rârbatul : 

„Acum, soro, acum, dragă, voiu zice 
şi te găteşte”, 

Cucoana : 


Acum, soro, acum, dragă: aceasta 
ce vorbă este? 
Unde ai deprins cuvinte așa groase 
să grăeşti ? 
Nu ştii că acum nu este de modă 
să le rostești? 
Cum era în vremea veche și cum se 
vorbea odată; 
Acum cine ştie lumea şi vorbire de- 
licată 
Nu-şi poreclește cucoana, numind-o 
soro dragă ; 
Doar de te-au deprins țăranii așa 
cuvinte să-ți placă, 
Căci ei obicinuesc numai așa fel 
de vorbe groase. 

Dar ce taci? Ce nu vorbeşti? 


le schimbă, completînd, ca spre 


LA STAMATI; 


„„„Deci ajungîud la moşie, chelarul 
nentimpinează : 

„Bine ai venit, cuconiţă !” pe ea o 
felicitează.. , 


Cucoana : 


„Fi donc ! ce surpriză imi face, ghiu- 
jul acest fără de minte, 

Ureacă ca din vechime cu ruginite 
cuvinte |? 

Sau completează astfel 


LA ASACHI: 


„Unde sala? ce camară! Nu-i de 
prinz, nici nu-i de cină, 

Nu încap aicea oaspeţi, de părechi 
nicio duzină...” 


Cuceruicul meu chelur, cu zăpada 
înălbit, 
Strîngînd umerii, ofta, clătind capul 
şi zicînd . 
„De acum a me odihnă cum se vede 
s'au sfîrşit, 
Nn știu, a me tătrineţe prin ce faptă 
i-au greşit”, 

„„Aşa bătrinul grăiră : 
Si pe a sa onestă față lacrimile 
năvăliră, 
După care îmi şoptește bătrinul cu 
întristare . 
„„Boierule, vai de tine şi de a ta avere 
mare ||!” 


LA STAMATI ; 


. -Deci cucoana intră'n casă se mînie 
şi întreabă 
„Unde-i sala pentru masă?” 


Boierul : 


„Această”.... 
Cucoana : 
„Nu-i nici de-o treabă, 
Pentru o sută de persoane, măcar 
aici loc nu este, 
Nu, nu, eu nu sînt născută ca să 
trăesc țărăneşte, 
Mie îmi trebue altă sală...” 
Bufetcicull s'au uimit auzind aşa 
tocmală 
Cămărășița au fugit afară, 
Tînjind şi ea a mea soartă amară, 
Iar eu, ca vai de mine, după dînsa 
mă tîram.., 


Uneori Stamati introduce elemente care lipsesc cu totul 
la Asachi, ca de exemplu francezul cucoanei, Jean Jacques, 


l Rusism 

chemat la „gătire de purces”, oftările soției înaintea portretului 
prințului, ş. a. 

In schimb, îi lipseşte acel pasaj din Asachi unde se descrie 
groaza cucoanei înaintea etichetei provinciale şi a perspectivei 
de a fi servită de bucătar țigan, scenă care e foarte la locul ei în 
satiră. 

Aproape identică la amindoi este scena plecării „soției 


de modă“ la ţară, care fiind se prezintă la Stamati în fe- 
descrisă la Asachi astfel : lul următor : 

„ID trăsură s'a suit, Oe Pun în caretă cățelul ce l-au 

Lingă dinsa se aşează căţelușul dat un iubit, 

favorit, Pun şi motocul cucoanei de un 

Pua cutii, o tualetă, un vasou cu amic dăruit; 

floricele, Acolo gavanoşele, aici şipuri, bu- 

Seculețe, gavanoase, cutii două cu telcuţe ; 

capele, Aice pun canaraşul în aurită puşcuţă, 

Gaiţă, o stancă, şi un cîntăreț canar Aici capele, bonete, crinoline, şi 

Un alb șoarec p'alisidă ș'un bucal. iestoane 

plin de nectar. Acolo fleacuri de modă ce trebuesc 

Voiu să intru în caretă, dar tot locu’ la cucoane. 

este plin...’ Sau suit și strălucită, adică, a 

me soție, 


Iar pentru minen caretă n'au loc 
rămas să mai fie.... 


„CUM ERA EDUCAŢIA NOBILILOR ROMANI ÎN SECOLUL 
TRECUT“ 


8. O altă operă, unde umorul poetului basarabean se înve- 
derează cu note personale, completînd tema împrumutată, este 
bucata lui satirică Cum era educația nobililor români în secolul 
trecut. In cea mai mare parte a ei, această „schiță de comedie”, 
cum o numeşte însuși autorul într'o notă la această povestire, 
ne aminteşte mult cîteva scene din vestita comedie a scriitorului 
rus Fonvizin: Nedorosli (un tînăr nevrîstnic), unde acesta ride 
și critică educația tinerilor ruşi din timpul său. Şi pe cît Nedo- 
rosli exprimă moravurile şi educația rusă de pe atunci, pe atît 
dialogul lui Stamati ne descrie cele romînești de pe vremea Fa- 
narioţilor. In comedia aceasta, Stamati ride de felul cum unele 
mame din trecut înțelegeau să dea învățătură copiilor. È vorba 


Vieaja și opera lut C. Stamati, 

de un cuconaş care învățase la şcoala domnească, dar nu ştia 
nimic și căruia mama i-a adus în casă un dascăl grec. 

In trăsăturile generale, tendința de a ridiculiza educaţia 
generaţiei de pe atunci, e aceiaşi la Stamati ca şi la Fonvi- 
zin. Insuşi tipul eroului „,„Mitrofanuşca” la Fonvizin, al unui 
„Ccoșşcogeamite” băiat și al unui „pierde vară”, se aseamănă 
perfect cu „cuconaşul” lui Stamati; numai eroul lui Stamati 
e și iubitor de petreceri și de joc de cărţi, în timp ce Mitro- 
fanușca e prea prost, ca să năzuiască la aşa ceva. Dar 
amîndoi, la fel fug de învățătură, de care chiar se tem, fiind 
în același timp de o închipuire straşnică despre cunoștințele 
lor. De aceiași părere sînt şi mamele amîndurora, şi la Fon- 
vizin şi la Stamati. 

„Ceea ce nu ştie Mitrofanuşca al meu, sînt numai fleacuri” 
spune Prostacova la Fonvizin, admirînd, în timpul exa- 
menului, cunoștințele închipuite ale fiului său. 

Iar la Stamati cucoana zice : „Nu ştii, loghiotate, ce agerime și 
ținere de minte are copilul !” 

„Mitrofanuşca al meu”, zice Prostacova, „zile întregi nu 
se scoală dela carte M” 

Cucoana însă : „Ce ai la ochi? Au doară de multă citănie 
ți s'au tulburat ochii ?”, uitîndu-se la ochiul odraslei sale, umflat 
în urma bătăii. 

Coconașul : „Aşa se vede, nenecuță, astă noapte am cetit 
păr în ziuă”, 

Amiîndoi, şi Mitrofanuşca și cuconașul, abuzează de iubirea 
nemărginită a mamelor lor, atingînd coardele cele mai sensibile 
ale acestei iubiri. Prostacova a lui Fonvizin, ca şi cucoana lui 
Stamati, se teme ca de prea îndelungată cetire „copilul? să nu 
aibă durere de cap; şi de aceasta abuzează ambii eroi, prefăcîn- 
du-se adeseori bolnavi. Mamele, și una și alta, se grăbesc să-i în- 
soare şi de aceea silesc pe profesori să termine cît mai repede stu- 
diile. Și dacă ele dau educaţie fiilor lor, asta o fac numai pentrucă 
o cere timpul, cînd un neînvățat nu poate ocupa vreun post în- 
semnat. In ambele comedii, sînt scene comice la verificarea cunoştin- 
telor ambilor eroi (examene din aritmetică, istorie și geografie, 
iar la Stamati şi din religie). 

Dialogul lui Stamati a plăcut publicului cetitor. Dl. pro- 
fesor Ch. Drouhet găsește note originale în umorul poetului 

basarabean, iar Hasdeu o găseşte „cea mai însemnată şi mai 
bine scrisă din bucățile prozaice” 1, 

Și întradevăr, acele pagini au farmecul lor, de pot să fie 
cetite și astăzi, ceea ce prezintă meritul mare al comediei Ne- 
dorosli, care, deși e scrisă într'o limbă arhaică, e ascultată cu 
plăcere, producînd un ris homeric și astăzi pe scena teatrului 2. 

Și Stamati a căutat să păstreze „,coloarea timpului”, scriind 
„după idiomul limbii romîno-slavone, ce se vorbia în secolele 
trecute” 3. Nu există nicio îndoială că Stamati cunoscuse bine 
această operă a lui Fonvizin, pentrucă Nedorosii era foarte 
popular publicului cetitor rus, iar numele „Mitrofanuşca” a de- 
venit chiar proverbial în Rusia 4. 


„LĂUDA LUI DUMNEZEU“ 


Prima traducere completă a lui C, Stamati din literatura 
rusă este Lauda lui Dumnezeu, după oda vestitului poet rus D e r- 
javin, întitulată: Dumnezeu (1784). 


9. In sec. XVIII-lea, poezia religioasă era la modă în Europa. 
Aproape fiecare poet avea una sau mai multe poezii dedicate 
preamăririi lui Dumnezeu, Pînă şi Voltaire a scris în tinereţe 
oda Le Vrai Dieu. Dar mai ales poeţii germani, pe care de pre- 
ferință îi citea Derjavin, au creat multe opere pe această temă. 
Era natural ca și Derjavin, prins în acest curent, să vrea să creeze 
ceva deosebit în această direcție. Dintre poeţii ruşi ai acestui 
timp, în afară de Derjavin au mai scris şi alții pe această 
temă, cum au fost: Cniajnin, Hrapoviţki, Heras- 
cov (Herescu), care a avut şi el Oda lui Dumnezeu (1777), ş. a. 


1 B.P.Hasdeu: Costache Stamati în Columna lui Traian, 1870, ur. 60. 

2 Comedia e scrisă în 1782; eu personal am văzut-o pe scena teatrului 
din Odesa în 1913, iar în anul trecut (1931) am citit întrun ziar din Paris că 
a avut un mare succes acolo, fiind jucată în rusește pentru copiii emigranților 
ruşi. 

3 Ov. Densusianu, op. cit. pag. 46. 

4 E interesant că fiul lui C. Stamati, C. Stamati-Ciurea, a reluat 
acelaşi subiect în comedia sa : Cometa dela 1853 sau Miirofanuşca, în expunerea 
căreia se apropie în unele locuri mai mult de tatăi său decît de Fonvizin. 
Astfel e scena cu cîrciumarul, care lipsește la Fonvizin. 

I0. Insă din toate poeziile cu acest conținut, niciuna, ni- 
căeri, n'a avut atîta succes ca cea a lui Derjavin. Ea a de- 
venit cunoscută în toată Europa şi în curînd a fost tradusă în 
limbile franceză, germană, engleză, italiană, spaniolă, polonă, 
cehă, latină şi chiar japoneză. Traduceri germane erau cîteva, 
franceze 15. S'a răspîndit vestea că la Peking traducerea chi- 
neză a acestei poezii stă scrisă cu litere de aur pe peretele pala- 
tului împărătesc 1. Succesul acestei ode în Rusia a fost atît de 
mare că la 1831 a fost pusă și pe note. 


II. Deci nu e de mirare că tocmai această odă a fost aleasă 
de C. Stamati pentru prima sa traducere din ruseşte, care a fost 
şi prima lui publicaţie, căci cu ea a vrut să debuteze la 1830 în 
Albina Românească a lui Asachi.?. 

Insă vornicul N. Dima chji, căruia autorul i-a încredințat 
manuscrisul pentru a-l transmite redacţiei, a publicat-o sub nu- 
mele său, făcînd, ce e drept, cîteva schimbări, pînă şi în titlu 
(în loc de Lauda lui Dumnezeu—Oda către Dumnezeu). Poezia, 
fiind remarcată de Basarabeni, a fost pe urmă retipărită în Gra- 
matica ,,„Moldovlahă” a lui Hinculov ca traducerea lui N. 
Dimachi. Peste câteva luni după publicarea acestei ode, re- 
dacția Albinei, luînd cunoştinţă de adevărata proveniență a a- 
cestei traduceri, publică următoarea desmințire : °? 

„D. M. Vor. Costachi Sturza prin adresul D-sale din 15 
ale curgătoarei către această redacție face cunoscut că Oda 
câtre Dummezeu, în versuri, tipărită la 20 Fevruarie ale acestui 
an supt Nr. 12 al Albinei Româneşti, împreună cu alte multe com- 
puneri în proză şi în versuri, este rodul ostenelilor iubitorului de 
literatură romînească D-l Coustantin Stamati, tituliarnicului con- 
silieriu, tălmăcită în limbă rominească de pe orighinalul rusesc 
a vestitului poet al Rosiei Derjaven. ILa chipul încredințării 
acelor versuri de a se tipări făcîndu-se sminteală, acum şi după 
cerirea persoanei, supt a căruia nume s'au tipărit, fără a [i cerut 
sau a şti şi după pretenția D. M. Vornic Costachi Sturza 
ca a unui martor adevărului, și după voința auctorului spre în- 


1 Grott: Derjavin, S. Petersburg, 1868, pag. 135. 
2 Alb. Rom., 1830, nr. 12, 52. pag. 
3 Idem, ar. 55, pag. 233. 

dreptarea smintelei, se înştiințază pe public de adevărul lucrului, 
arătîndu-se : că pomenita Odă este cu adevărat tradusă în versuri 
romînești de D. titulariul consilier Constantin Stamati, în carea 
P(r)in P(r)escriere alumecâîndu-se schimbări, s'ar fi depărtat tăl- 
măcirea mult de orighinalul auctorului rus și de orighinalul tăl- 
măcitoriului”,. 

Dar această „tălmăcire” din Albina Românească se depăr- 
tează într'atât de traducerea lui C. Stamati, că nu poate fi vorba 
nicidecum de o „alunecare a schimbărilor prin prescriere”. Ea poate 
fi chiar numită: prelucrarea traducerii adevărate, cuprinzînd 
unele pasaje ce n'au nimic comun, nici cu oda lui Derjavin, 
nici cu traducerea, foarte apropiată de original, a lui Stamati, 
Pe lîngă schimbarea ordinii versurilor, N. Dimachi a intro- 
dus unele pasaje care izvoresc pur și simplu din fantezia lui poe- 
tică, cum este, spre exemplu, cel cu pomenirea anotimpurilor, 
cu întroducerea „,vicleanului șarpe” și „oaiei rătăcite” şi cu adău- 
girea strigătului de pocăință la sfârșitul bucății, 


12. Iată pentru comparaţie cele trei texte : 


ODA LUI DER JAVIN 
„DUMNEZEU” 


O, Tu, infinit prin spaţiu, 

Viu în mișcarea materiei, 

Etern în cursul timpului, 

Făr' de feţe, trei ipostase divine ! 

Duh, pretutindeni existent şi unic, 

Care e în afară de loc şi cauză, 

Pe care nimeni n'a putut să-l pătrundă, 
Care totul cu sine umple, 

Cuprinde, zideşte, păstrează, 

Pe care noi îl numim Dumnezeu ! 

Să măsoare oceanul adînc, 

Să numere nisipurile, razele planetelor, 
Deşi ar putea o minte înaltă, — 

Tu măsură și număr uu ai! 

Nu pot duhurile luminate, 

Născute din lumina Ta, 

Să cerceteze căile Tale; 

Şi de îndrăznește gîndul către Tine să se'nalțe, 

Dispare în mărirea Ta, 
Ca o clipă, dispărută în eternitate. 


Tiinţa haosului înainte de vremuri 
Cin beznele veșniciei ai chemat, 

Iar veșnicia, născută înainte de veacuri, 
In Tine însuți ai întemeiat, 

Pe sine îuființînd prin sine, 

Dela sine emanînd lumina, 

Din care izvorăşte orice lumină. 
Printr'un singur cuvînt totul zidind, 
Continuîndu-Te în creația nouă, 

Tu ai fost, Tu ești, Tu vei fi în veci. 
Tu lanţul ființelor în sine cuprinzi, 

Pe el îl conții şi lui îi dai vieață. 
Sfirşitul cu începutul îl legi 

Și prin moarte vieață dărueşti. 

Cum se risipesc şi se avîntă scînteile, 
Aşa sorii se nasc dela Tine; 

Cum într'o zi senină şi geroasă de iarnă 
Praful de brumă străluceşte, 

Se învîrte, se clatină, scînteiază, 
Astfel şi stelele, în beznă, dedesuptul Tău. 


Milioanele de luceferi aprinse, 

Plutesc în nemărginit ; 

Ale Tale legi ele îndeplinesc, 
Revărsind raze dătătoare de vieaţă. 
Dar aceste candele de foc, 

Precum şi masele de cristale aprinse, 

Și marea spumegindă de valuri aurii, 

Şi eterurile înr:flăcărate, 

Și toate astrele ce luminează T 
Sînt înaivtea Ta ca noaptea faţă de zi. 


Ca picătura căzută în mare, 

Este întreg universul înaintea Ta 

Dar ce e universul, văzut de mine? 
Si ce sînt înaintea Ta eu? 

In acel ocean aerian 

Pot să înmulţesc plauetele printr'uu mil 
Insutit de alte planete, și totuși, 

Cînd îndrăznesc să le compar cu Tinc, 
Ele se prezintă ca un punctişor, 

Iar eu înaintea Ta sînt nimic ! 

Nimic ! Dar Tu străluceşti în minc 
Prin măreția bunătăților Tale ; 

Te oglindeşti în mine, 

Ca soarele îr mica picătură de apă. 
Nimic | Dar vieaţa eu o simt, 

Sbor plin de nesaţiu, 

Mereu plutesc în înălțimi ; 

Pe Tine sufletul meu Te dorește, 
Adincește, cugetă, judecă : 

Dacă eu exist — desigur esiști și Tu! 


Tu eşti! A naturii lege o vestește, 

Imi spune aceasta inima mea, 

Și inteligența mea mă asigură : 

Tu eşti, și eu nu ma: sînt zimică! 

Eu sînt o părticică a Cosmosului, 

Pus, cred en, în acest cinstit 

Mijloc al firii, 

Unde ai terminat făpturile pământeşti 

Şi ai început să creezi duhurile cereşti, 

Iar lanţul tuturor fiinţelor ai legat prin mine. 
Sint legătura lumilor ce există pretutindeni, 
Sînt ultima treaptă a materiei, 

Sînt centrul celor ce trăesc 

Și trăsătura inițială a Divinităţii ; 

Cu trupul eu putrezesc în praf, 

Tar cu mintea tunetelor ordon, 

Sint împărat, sînt sclav, vierme și Dumnezeu 
Dar fiind atit de minunat, 

De unde am provenit? — nu se ştie 

Iar să exist dela sine — nu se putea. 


Sînt a Ta zidire eu, Cteatorule, 

A Talei înţelepciuni sînt eu făptură, 
O, Tu, izvorul vieţii, dătător de bunuri, 
Sufletul sufletului meu și Împărat ! 
Dreptăţii Tale a trebuit aceasta : 

Ca să treacă bezna morţii 

Existența mea nemuritoare, 

Ca sufletul meu să se 'mbrace în moarte 
Și prin moarte să mă întorc 

In nemurirea Ta, o, Părinte! 


Inexplicabile, Inconceptibile ! 
Eu ştiu, că ale sufletului meu 
Inchipuiri sînt neputincioase 
Să schițeze şi umbra Ta. 

Dar de trebue să fii preamărit, 

Atunci slabilor muritori le e cu neputinţă 
Să Te cinstească în alt chip 

Deciît către Tine să se 'nalţe, 

In nemăsurata diferență să se piardă 

Si lacrimi de mulțumire să verse. 


TRADUCEREA LUI C. STAMATI 
„LAUDA LUI DUMNEZEU” 


O, Prea puternice ! şi nemăsurate ! 

Cel c2 învii firea lumii nemărginite, 
Tu izvorăşti seculi, vremi nenumărate, 
Față nevăzută, în trei fețe sîute. 
Spiritul, mişcarea dela Tine vine, 


Tu început nu ai, Tu 'ncepi dela sine, 
Nici că te pricepe mintea omenească, 
Te afli în tot locul, plineşti lucrul Tău, 
Şi ai privighere nimic să lipsască, 
Căci Tu cşti stăpînul, unul Dumnezeu. 


Măcar să se poată omul prin ispite, 

Să măsoare marea, să-i găsească fundul 
Să numere colbul, stele şi planete, 
Dar a Ta măsură nu agiunge gîndul ; 
Omul cu-a sa minte, de'i și luminată, 
Ce chiar ca o rază de sus i-au fost dată, 
Să afle nu poate hotarele Tale; 

Căci de îndrăzneşte, ca să Te 'nțeleagă, 
In a Ta mărire, părerele sale 

Se pierd ca un abur : nimic nu încheagă 


Din haus lumină cu securitate, 

Şi din noian seculi, au însemnat lumei, 
Căci mai înainte fu eternitate, 

Tot a Ta ființă o, Domnul vechimei ; 
Pe sine cu sine Te înființezi, aînte ; 
Singur dela sine ești, prea strălucite, 
Din Tine lumina naşte și purcede ; 

Cu un cuvint numai ai făcut tărie. 

In a Tale faceri slava Ta se vede, 

Tu ai fost, ești încă, vei fi în vecie. 


Mina Ta cu lanţuri pe ființi le leagă 


Le chibzuește cursul, le mişti cu măsui 
Inceput, sfirşitul în tine se 'ncheagă, 

Precum scîntei multe năbușaşte focul, 

Se nasc sori din tine pe cer în tot locul; 
Precum la ger iarna, în ziua senină, 
Pulgi de promoroacă scăpărînd la soare, 
Lucesc, scînteiază în a lui lumină, 

Asa se 'ntorc stele sub talpele tale, 


Răclii milioane ard făr’ a se trece, 

Şi curg în adîncuri etern luminoase, 
Implinindu-"Ți voia şi sînta Ta le;c, 
Şi revărsînd lumei raze pri;ncioase ; 
Dar de ar fi de focuri aceste candele, 
De-ar fi de topazuri ceriurile pline, 
T)e-ar arde Efirul cu înflăcărare, 

Or de ar fi brilanturi pe cer presurate, 
Sau luni şi cometuri de foc arzătoare ! 
Toate către Tiue ca către zi noapte. 


Dacă către Tine în toată tăria, 

Ca uu strop în marea ce din nouri vine, 
Ce dar este lumea cunoscută mie? 

Mai ales eu, omul, Doamne, către Tine? 
Deci în oceanul ceriurilor "'nalte, 

De-ar fi lumi mulțime, mii nenumărate, 
Si însutit încă să se mai plodească; 

Ar fi toate ele o puuctură mică, 
Cutezînd cu tine să se potrivească : 
Apoi eu nu's altă decît o nimică, 


Nimică | Dar însă în mine luceşte, 

A ta bunătate fără de măsură; 

Faţa ta în mine se închipuește, 

Ca raza de soare într'o picătură, 

Nimică | Dar suflet, simt că am în mine, 
Fără saţ eu caut, spre Tine, Stăpîne ! 

Mă ridic cu mintea, sbor în înălțime, 

Căci sufletul ştie cal Tău spirit este, 
Judecă, pricepe şi mă dumărește ; 

Că de sînt, eşti și Tu : singur Domn pe lume 


Tu fiind, dai firii rang de vreduicie, 
Și inima îmi spune, şi cugetul încă, 
Mă încredințază ; şi îmi strigă mie, 


Sînt o părticică cu drit oarecare, 
A toată ființa (precum mi se pare) 


www.dacoromanica.ro 


73 


74 


In a mea planetă sînt: mijloc Ceimii, 
Intre trupurile pămîntului toate, 

Şi ?ntre spiriturile cerurilor ‘nalte, 

Sînt ca o verigă în lanţuri totimii...... 


Sînt încheietură lumilor cu raze, 

Și sînt Plezmuirea cea mai definită, 

Si sînt singur centru a tot ce vieazi, 

Si Dumnezeirci, icoană smerită, 

Trupul meu de țărnă, în praf putrezeşte, 

Iar pe tunet mintea îl povăţuește. 

Sînt înger, şi vierme, sînt sclav şi Domn mare, 
Deci dc sînt atît dt cu iscusinţă, 

De unde sînt oare? nici că am știință; 

Dar nici dela sine-m', nu pot fi, îmi pare. 


Sînt a Ta zidire, o Doamne prea sînte ! 
Sînt a “La suflare, eu mult îndurate, 

Izvor al vieței mîngăitor blînde, 

Spirit ce mă 'nsuflă, Domn şi Impărate ! 
Tu fiind stăpînul au fost a Ta vrere, 

Să calce a morții adînc şi putere. 

A mea muritoare, debilă ființă 
Intrupîndu-Ți Duhul în de lut zidire, 

Și vrînd ca prin moarte să viu iar la Tine, 
Ce eşti sufletului etern locuință 


Cine Te pricepe? cine Te nțelege? 

Eu ştiu că nu poate mintea omenească 
Nici sufletul însuşi nu poate alege, 

Macar a Ta umbră să închipuiască, 

Şi de ți se cade laudă și slavă, 

Oare poate omul, o zidire slabă, 

In cît se cuvine să te preamărească? 
Nu-i chip ; ce dar numai se 'și înalță minte 
La a Ta mărire, o, Nemărginite ! 

Şi cu umilință lacrimi să-ţi jertfască 


PRELUCRAREA LUI N. DIMACIII 
„ODĂ CĂTRE DUMNEZEU ” 


O, prea înțelepte și nemărginite, 
Cel ce învii, lumea 'mpodobești ! 

Vaţă nevăzută, în trei fețe sfinte 

Ce din neființă veacuri izvodești ! 
Duhul și mișcarea dela Tine vine, 

Tu început nu ai, Te 'ncepi dela sine ! 
Nici că Te pricepe mintea omenească, 
Te afli în tot locul, plinești lucrul Tău, 
Si ai privighere nimic să lipsească, 
“Totul Te slăvește, Tu eşti Dumnezeu ! 


Măcar să se poată vr'un om prin ispite 
Să măsoare marea, să-i găsească fundul, 
Să numere. colb.l, stele și planete, 
Dar a Ta măsură nu ajunge gîndul 

Căci deşartă este mintea omenească, 
Ceva luminată din rază cerească, 

In a Ta mărire părerile sale 

Se pierd ca un abur, nimic nu încheagă, 
Nici să atle poate, hotarele 'lale, 

‘Xicît se sileşte omul să "'nţeleagă. 


Cu un cuvînt numai, ai făcut tărie, 
ln a Tale faceri slava Ta se vede, 
Totului lumina Tu ești în vecie, 

Raza 'aţelepciunii din Tine purcede ; 
Pe sine cu sine Te înfiinţezi, sfinte, 
Insuşi dela sine ești prea fericite ! 
Tu ai făcut crugul, a timpului vîrste, 
Să învie firea, floarea primăvării, 

Să prefacă zile a ierqelor triste, 
Vara să vestească toamna belșugării. 


Mina Ta cu lanţuri pe ființi le leagă. 
De-ai chibzuit cursul, le mişti cu măsură; 
ntre ele toate, dela Tine 'ncheagă 

Cu înțelepciune a lor legătură. 

Precum scîntei multe năbușeşte focul, 

Se revarsă stele pe cer în tot locul, 

Si cum la ger iarna în ziua senină 

Vulgi de promoroacă scăpărind la soare 
Juucesc, scînteiază în a lui lumină, 
Aşa- Ți clipesc Tie stele sub picioare. 


Imceferii veseli răsar ca s'alerge 

In senin să verse clipiri luminoase, 
Implinindu i voia şi stînta Ta lege 
Şi slobozind lumii raze priincioase. 
Dar de ar fi de focuri aceste candile, 

De-ar fi de brilianturi cerurile pline, 
De s'ar ivi încă mai strălucitoare 
Alte ființi nouă peste aceste toate, 
Sau lumi şi cometuri de foc arzătoare, 
'Toate-s către Tine ca către zi noapte . 


Deci dar către Tinc de-i toată tărie, 

Ca un strop în mare, ce din nour vine, 

Ce rămîne lumea, cunoscută mie? 

Mai ales, eu, omul, Doamne, către Tine? 
Și dacă 'n tot crugul cerurilor *nalte, 
De-ar fi lumi mulțime, mii reaumărate, 
Și însutit încă să se mai sporească, 

Ar fi ele toate o punctură mică, 
Cutezînd cu Tine să se potrivească. 

Apoi eu nu-s altă, decît o nimică, 


Sînt nimic ! Insă în mine lucește 

A Ta bunătate fără de măsură, 

Faţa Ta în mine se închipuește, 

Ca raza de soare într'o picătură, 

Și de sînt nimică, dar Te simt în mine, 
Te cunosc, mă judec, cugetez la Tine, 
Mă înalț cu mintea mai presus de lume, 
Sufletul me : ştie că al Tău dub este 

Şi că-mi eşti Tu mie ziditor anume 

Și eu slavei Tale martur într'aceste. 


“Tu îmi dai fiinţei cin de vrednicie 

Şi eu pot a zice pe acel temeiu încă 

Că de-i lumea toată o nimicnicie, 

Eu, omul, într'însa nu-s de tot nimică, 
Sint o părticică, cu drept oarecare 

A toată făptura, precum mi se pare, 

In a mea planetă sînt mijloc Ceimii, 
Ku însuși acela sînt duh şi țărină. 

Şi ca pe o verigă în lanţul totimii 
Intre cer şi lume m'au pus a Ta mînă. 


Xu într'amîndouă sînt încheietura 

Şi de plăzmuirea cea mai mărginită 

Dar sînt singur centru a toată făptura 

Și Dumnezeirei icoana smerită. 

Trupul meu de țărnă în praf putrezește, 
lar pe tunet mintea mea-l povățueșşte, 
Domn şi rob mă aflu, Dumnezeu, și verne 
Şi de sînt de-o fire cu așa iscusinţă, 

Intr'această lume nu-s pe-o lungă vreme, 
Trec ca o nălucă, ce ware ființă. 


Dintre a Ta însă stăpînească milă 

Te ai întrupat însuşi întru a mea fire, 
Voind ca să calce pe a morții silă, 

A mea muritoare de lut plăzmuire, 

Ca prin moarte iarăși să mă chemi la Tine, 
Să gust în vecie din cerescul bine, 

Slaba mea ființă n'ai lăsat să piară 

De vicleanul șerpe demult otrăvită 

Prin gustare dulce cu otravă amară, 
Luînd pe-al Tău umăr oaia vrătăcită, 


Nu ajuuge gîndul, nu rostește gura 

Cîtă Fi se cade laudă și slavă. 

A Ta bunătate a trecut măsura, 

Nici mai poate omul, o zidire slabă, 
După vrednicie să Te proslăvească, 
Decât umilite lăcrimi să-Ţi jertfească 

Și cu glas să strige : Eu, Doamne-s zidirea 
Nemulțumitoare, scump răscumpăraltă, 
Rătăcirea iartă-mi, şi-mi dă fericirea, 
Raiul, desfătarea, cea dintiiași dată! 


Autorul acestor schimbări n'a putut să-și dea seamă întru- 
cît s'a depărtat de izvorul prim, căci, după cum afirmă C. Sta- 
mati, „nu ştie niciun cuvînt rusește”. 

Cu toate acestea, şi această traducere schimonosită din Al- 
bina Românească a avut suctesul ei. La 1853, foaia sătească Sâp- 
tămâna 1 o retipăreşte sub această formă, fără a numi însă pe 
traducător sau pe autorul prelucrării, dar schimbînd și ea, la rîn- 
dul ei, cîteva cuvinte şi expresii ce i-au părut anacronisme : ast- 
fel înlocuește „firea” cu natură”, „colbul” cu „,prat”, „crugul” 
cu “cerc”, „,candile” cu „lampe line”, iar versul: 


PERI 
Li 


„Și eu pot a zice pe acel temeiu înc 
îl schimbă astfel : 


„Ma făcut a crede pe acest temeiu încă”... 


La această retipărire, este îndreptată și punctuația, care 
la Albina Românească aproape lipseşte. 


1 Din 20 Iunie, nr. 7, pag. 49. 

Am dat traducerea odei Bogă a lui Derja vin alături de 
textul lui Stamati, pentrucă, prin comparare, se poate vedea nu 
numai tehnica traducerii la autorul nostru dar şi greutăţi speciale 
de expresivitate, datorite stadiului limbii. Este un prilej de a ob- 
serva în ce măsură limba scriitorului moldovean, cu reminiscen- 
țele ei bisericești, se poate mlădia originalului, care adesea se înalță 
la o viziune superioară a lumii. Ne vom mărgini numai la primele 
patru versuri. 

Derjavin începe oda printr'o mişcare de directă apropiere 
de Dumnezeu : acel O, Tu, care dela început dă un viu accent li- 
ric; celelalte două momente din versul întîiu Prostranstvomă bez- 
conecinii, exprimă întiia față a Dumnezeirii: nemărginirea, nu 
numai prin cuvîntul direct, dar şi prin acel instrumental prostran- 
stvomă, cuvînt plin de sevă al limbii ruse, menit să dea expresia 
nemărginirii spaţiale, la un popor care, ca niciun altul, are în ex- 
periența lui zilnică această nemărginire. La Derjavin, primul 
vers exprimă o singură față a Dumnezeirii: nemărginirea, Sta- 
mati, neputind să prindă gîndul arătat, și descompunînd versul 
în două exclainații : o, prea puternice! şi nemăsurate !, nu numai 
că rămâne departe de accentul liric al versului dar distruge şi si- 
metria primelor trei versuri, în care Derjavin înfăţişează cele trei 
fețe ale puterii dumnezeeşti : nemărginirea în spaţiu ; panteismul 
veșnicei vieţi în mişcarea ființării ; eternitatea. 

Intr'adevăr, al doilea vers al lui Derjavin adăuga un accent 
de simţire panteistă : 77vî vă duijenii vescestva — trăind în miş- 
carea tuturor lucrurilor. Neputîndu-se ridica la înălțimea aceasta 
și avînd la dispoziție numai reminiscențe de limbă bisericească, 
Stamati redă versul prin : cel ce învii firea lumii nemărginite... 

Intr'al treilea vers, Derjavin evoca al treilea aspect al Di- 
vinității : veşnic Brin cursul timpului, în care instrumentalul te- 
centem sublinia viziunea lucrurilor în veşnică mișcare. Firește, 
toate acestea sînt pierdute în versul lui Stamati : tu zzvorăşti seculi, 
vremi nenumâraie, 

Chiar şi acolo unde Derjavin avea un razim în limba bisericească, 
depăşind-o însă, ca în versul al patrulea, o sinteză a celor trei an- 
terioare : Dummezeire fără faţă în trei feţe — Stamati nu poate ve- 
dea sinteza metafizică şi traduce, prins în tiparele bisericeşti : 
față nevăzulă în trei feţe sînte. 

INFLUENȚA SCRIITORULUI RUS JUKOVSKI 
ASUPRA LUI C. STAMATI 


Educaţia religioasă şi morală a timpului, primită de C. Sta- 
mati, îndemnîndu-l spre astfel de traduceri ca Dumnezeu, al lui 
Derjavin,l-a tăcut să guste şi poezia idealistă a lui Ju ko v- 
ski, care, pînă la apariția lui Puşkin, era la modă în so- 
cietatea rusă, 

13. De altfel, Stamati are și ceva comun cu acest scriitor 
rus în mai multe privințe şi în unele amănunte ce coincid în vieața 
amindurora : 

Jukovski, ca şi Stamati, şi-a pierdut ființa iubită, 
După aceasta, poezia lui ia un aspect de melancolie pătrunzătoare. 
„Il putem numi pe Jukovski—cîntărețul pierderilor dure- 
roase”, spune renumitul critic rus Bielinski, „,cetiți-l, cînd 
inima vă e sfîşiată de pierderea ființei scumpe. O! atunci veţi 
găsi în Jukovski prietenul care va împărți cu voi durerea 
şi îi va da graiu şi suflet” 1. 

Tocmai de un astfel de prieten avea nevoie şi C. Stamati 
cînd îşi pierduse soția iubită. Știm că atunci a început să-şi re- 
verse tristeța într'un ciclu de poezii, „în care nu se vorbeşte, nu se 
declamă, nu se blestemă, ci se lasă curs lacrimii tăcute, iar vremii 
răgaz să aline, dacă poate” 2. 

Caracterul tristeții lui Stamati e acelaşi ca şi la J u k o v- 
ski, al cărui suflet, plin de credință, nu îndrăzneşte să protes- 


1 Bielinski : Critice Ed. Wolf, pag. 1382. 
2 G. B. Duică: „C. Stamati”, pag. 163. 

teze contra destinului crud, dar trebue să caute mîngiiere în ru- 
găciune. 

Altă înrudire literară între aceşti doi poeţi este înclinația 
de a cînta liniştea și farmecul vieţii familiare, motiv ce se întîl- 
neşte de obiceiu cam rar în poezie. Cu începerea unei vieţi fami- 
liare fericite, caracterul poeziei lui Jukovski devine liniştit, 
ca şi vieața-i personală. In frumoasele-i versuri, el cîntă virtuțile 
vieții familiare modeste și înalta ei menire morală. „Pentru 
Jukovski, quantum-ul idealului sau al poeziei se cuprindea în 
familia sentimentală și melancolia dulceagă” 1. 

Poezii cu un astfel de conținut ca: Virtutea (1803), Care 
om e întradevăr bun şi fericit (1808), Scriitorul în societate (1808), 
Cîntec (1809), ne dovedesc aceasta. 

La Stamati însă același motiv ia o formă mai puțin reușită 
şi chiar uneori grosolană. Iată ce spune dl. profesor Drouhet 
despre astfel de opere ale lui Stamati : 

„Preocupări familiare dau adesea un caracter de cuviință 
gospodărească, burgheză, adaptărilor şi imitațiilor lui Stamati. 
Trebue să fi fost un excelent soț și un excelent tată. Negreşit, 
vieața familiară simplă şi demnă își are poezia ei. Pictorii olan- 
dezi, romancierii englezi şi naturaliştii francezi ni-au arătat cum 
razele frumosului pot să lumineze interioarele modeste şi exis- 
tențele calme. Razele acestea nu cad însă asupra stihurilor în care 
Stamati slăveşte iubirea legiuită şi virtuțile casnice” 2. 

Amîndoi, şi Jukovski şi Stamati, sînt conservatori în 
concepţiile lor. „,Jukovski împrumută adeseori dela autori străini 
numai ceea ce corespunde gusturilor sale: îi plăcea, de pildă, 
ceva misterios, visător, fantastic, însă tot ce avea caracter de 
protest social sau libertate a gîndirii rămînea fără nicio atenție 
din partea sa” 3. De aceea, la Jukovski nu putem întîlni 
nicio poezie în care să fie cîntaţi eroii mîndri şi demonici, în spi- 
ritul lui Byron, ca la alți poeţi ruși ai acestui timp. Același 
conservatism e caracteristic și scriitorului nostru și el îl face să 
traducă satira rusească a lui Sencovski: 


Pompoasa an- 
diență la Satana. 


1 A. Veselovski: „V. A. Jukovshi”, pag. 468. 
2 D.I. Ch. Drouhet: „Cavalerul Stamati”, pag. 180. 
3 Pipin: Jst. hl. ruse, pag. 227. 

In sfîrşit, cea mai mare asemănare între Stamati și J u- 
kovski este capacitatea (la unul într'o măsură mai mare, 
la altul mai puțin) de a traduce în limba maternă operele scrii- 
torilor străini, schimbîndu-le și naționalizîndu-le uneori , Ju- 
kovski,  întroducînd romantismul apusean în literatura rusă, 
îl schimbă şi îi dă trăsături caracteristice ruseşti” 1, iar Stamati, 
cum vom vedea mai departe,— cele rominești. Istoricii literaturii 
ruse au observat demult la Jukovski tendința de a imita, 
enumerînd poeţii europeni pe care îi traducea şi care serviau de 
model pentru scrierile sale originale. Notînd aceasta, ei totuși 
recunosc unanim meritul lui, căci prin traduceri și prin imităi 
a adus în literatura rusă o lume cu conținuturi poetice noi, „trans- 
mițînd în graţioase şi melodice versuri operele poeziei romantice, 
deschizînd astfel calea perioadei noi în literatura rusă, unde, pe 
terenul pregătit de el, putea să înflorească poezia rusă originală.” ?. 

Jukovski era aproape cel dintîi reprezentant al cu- 
rentului nou în literatura rusă, un poet în care s'a întrunit un ta- 
lent mare cu o credință adîncă în menirea morală a poeziei. Me- 
ritul lui în această privință e cu atît mai mare, cu cît înainte de 
el poezia era privită cel mult ca o distracție nobilă, ce împo- 
dobește vieața. 

Pentru Jukovski însă, poezia n’a fost o distracție sau 
un capriciu al talentului, ci o vocație adevărată, chiar o religie. 
El singur o definește astfel, în poema sa Camoens : 

„Poezia este Dumnezeu în visurile sfinte ale pămîntului”, 
iar poetul, după părerea lui, trebue să fie 


Se ca o aripă puternică, 

Ce ridică inimile omeneşti 

La înălțime ; ca zorile, ce a zilei biruință 

Vestesc; idei mari (trebue) 

Să insufle; să fie cuvîntul Adevărului, 

Balsam pentru suflete ce se pierd în necredinţă; 

Păzitorul acelei catapetesme 

Prin care e acoperită lumea cerească 

Pentru ochii muritorilor. 

Pe ea trebue însă s'o ridice 

Și sfințenia vieţii s'o arate în toată frumuseţea 
ci cerească,....,. 


l Nezelenov: Istoria vuskoi Slovesrosti 
2 Pîpin: op. cit. pag. 2 


l reafa şi opera Iui C. Stama- 

Insă, vorbind despre importanța lui Jukovski în is- 
toria literaturii ruse, în primul rînd trebue să ținem seamă de 
meritul lui cel mai mare : în afară de sinceritatea şi melodia ade- 
văratei poezii originale, acest poet rus a împărtăşit literaturii ruse 
tezaurul poeziei europene, prin fraducerile și prelucrările sale din 
autorii străini. 


I4. Aproape același rol, dacă nu l-a jucat, cel puţin a căutat 
să-l joace şi Stamati în literatura romînă, însă, din cauză că a 
ascuns numele autorilor din care traducea, a fost pus în rîndul 
scriitorilor învinuiți chiar de plagiat, cu toate că „erau în obi- 
ceiul vremii aceste ascunderi” 1. 

Și pe cînd Jukovski, deși traducea, prelucra și imita, 
este socotit în literatura rusă ca un poet mare, Stamati, prin felul 
său de a traduce, a complicat într'atît critica despre dînsul, încât 
dl. profesor Ch. Drouhet, înainte de a începe analiza ope- 
relor sale, se întreabă, nemulțumit de starea actuală a cercetărilor : 

„O primă chestie, care se ridică, atunci cînd e vorba de a- 
preciat opera lui Stamati, e cea a imitațiilor. Ce e original la 
dînsul ? Ce a imitat? Ce a tradus? sau, cum spun unii critici mai 
aspri, ce a plagiat?”. Şi mai departe: ,,...în deosebirea compu- 
nerilor originale de cele traduse sau imitate, Stamati nu ni-a venit 
mai deloc în ajutor... Atîta vreme însă cît aceste originale nu vor 
fi cunoscute, nu va fi cu putință să ne dăm seamă de trăsăturile 
proprii ale talentului lui Stamati: vom risca să admirăm drept 
concepții sau imagini ale sale bunuri străine și să ne facem despre 
spiritul și simţirea lui o icoană care nu corespunde cu realitatea” 2, 


„FIICA LUI DECEBAL ȘI ARMIN CÂNTĂREŢIUL“ 


15. Deși Jukovski n'a avut multe opere originale, care 
erau inferioare traducerilor sale, totuși, oricît de puţine, „ele 
reprezintau un mare fapt în istoria literaturii ruse și în istoria 
desvoltării estetice şi morale a societăţii ruse : influenţa lor asupra 
literaturii şi publicului a fost foarte mare și binefăcătoare”. 


1 Ov. Densusianu, op. cit. pag. 85, 124. 
2 D-1 Ch. Drouhet: op. cit. pag. 180. 

Această influență a poeziei originale a lui Jukovski a putut 
să o simtă şi Stamati, traducînd una din cele mai cunoscute opere 
originale ale lui Jukovski: Harfa eoliană (1814). 

Conţinutul ei este următorul : 

Acţiunea se petrece în Scoţia, în localitatea Morvena, Dom- 
nitorul acesteia, puternicul Ordal, avea o fiică frumoasă, Min- 
vana. Mulţi tineri nobili din toate părțile rîvneau la mîna ei, Insă 
Minvana iubea pe un cîntăreț modest, Armin, cu care se întîlnea 
tainic sub un stejar rămuros. Groaznicul tată, aflînd despre dra- 
gostea lor, îi despărți. Insă această despărțire silită n'a stins focul 
iubirii reciproce și Minvana nu încetează a veni la locul întîlnirilor, 
unde Armin a lăsat harfa sa, atîrnată printre crengile stejarului. 
Odată, harfa cu sunetul ei armonios vestește Minvanei moartea 
iubitului ei în exil și atunci moare şi ea de durere. Dar şi după 
moarte, sufletele lor, întîlnindu-se, vin îmbrățișate în acest loc, 
unde au petrecut clipe atît de fericite 

isa Și stejarul se mișcă, 
Şi strunele sună l.. 

Conţinutul acestei opere ne arată concepțiile autorului: 
iubirea uneşte sufletele pe vecie. Nici diferența în situaţia lor 
socială nu poate împiedica aceasta. Despărțirea forţată nu este 
decît temporală şi chiar în cursul ei sufletele rămîn legate între 
ele prin legături tainice. Credinţa că se vor uni pe vecie le dă 
puterea de a suporta despărțirea. Sentimentul iubirii trece şi în 
viața eternă, Acolo va fi unirea lor deplină, dacă pe pămîntul 
acesta nu s'a realizat, 

O astfel de concepţie asupra iubirii, plină de misticism, de 
credință în legătura dintre cei de pe pămînt şi cei din lumea 
de dincolo, posibilitatea apariției umbrelor celor morți, o întîl- 
nim în baladele multor romantici, dar mai ales la Ossian, a 
cărui influență se simte în această operă a lui Jukovski pînă 
și în denumirea localității unde se petrece acțiunea : Morvena— 
locul vitejiilor lui Fingal, unul din eroii poemelor lui Ossian. 


16, Harfa eoliană, această „admirabilă operă poetică, unde 
s'a concentrat tot sensul și farmecul romantismului lui Jukov- 


E) 


ski” 1, a avut mare succes în Rusia. A admirat-o, probabil 


l Bielinski, op. cit. pag. rorr, 

şi Stamati, găsind în ea, poate, apropieri cu vreo tradiție romi- 
nească, avînd astfel prilejul de a o traduce, îmbrăcînd-o numai 
în vestmintele romîneşti şi transportînd acțiunea pe pămîntul 
românesc, cum de altfel făceau şi alți poeţi români de pe atunci: 
astfel şi Negruzzi, traducînd Uriașul lui Victor Hugo, 
îl localizează, numindu-l Uriașul Dacie. 

In această privință Stamati se deosebește de Jukovski, 
care pentru această baladă originală s'a folosit de o formă străină, 
de icoane şi tablouri luate din vieața istorică străină, evitînd 
cea rusă națională. Stamati, din contra, fiind în traducerea sa 
foarte aproape de original, schimbă cel puţin titlul în sens națio- 
nal, schimbînd Harfa eoliană, în Fiica lui Decebal, iar pe „,Ordal” 
prefăcîndu-l în „,„Decebal”. Numele îndrăgostiților însă nu le-a 
schimbat, lăsîndu-le „Minvana” şi „Armin” și în tot restul po- 
vestirii a rămas credincios originalului, în afară de o strofă din 
Jukovski, omisă cu totul în Fiica lui Decebal, unde Armin 
la plecare, făgădueşte iubitei sale că după moarte sufletul lui va 
intra în strunele harfei, în sunetul cărora ea va recunoaşte „glasul 
lui, chemînd-o la întîlnire”. 

O altă mică schimbare e la sfîrşitul bucății: Pe cînd 
Jukovski, influențat de cîntecul Selmei din O ssia n,spune că 
după moartea Minvanei : 


«călătorul trist 

Va veni dimineața 

Şi va întreba: unde e draga 

Mea floare ?.... Și nu o va mai găsi... 


Stamati înlocueşte aceste versuri cu unele pe care le găsește 
probabil mai potrivite miezului povestirii : 


Și mine crudul tată 

Va plînge amar, 

Găsindu-mă moartă ; 

Dar ale lui lacrimi vor fi în zadar.... 


In restul bucății, Stamati e atît de aproape de forma ori- 
ginalului, încît pînă și ritmul versurilor lui Jukovski l-a păstrat 
intocmai. Cu toate acestea, Fiica lui Decebal a fost socotită pînă 
acuma ca o operă originală a lui Stamati, fără nicio bănuială a- 
supra vreunei influenţe ruseşti, 

I7. „In balade, ca „Fiica lui Decebal” şi „,„Dragoş”, a câror 
originalitate de gîndire şi de factură nu se poale contesta, roman- 
tismul lui Stamati se învederează şi prin natura subiectelor tra- 
tate şi prin priveliştile ce se desfășoară şi prin coloritul specific 
al imaginilor sale”, zice dl. prof. Ch. Drouhet!. „Mar neîn- 
doioasă este poate originalitatea scrierilor lui Stamati cu caracter 
istoric : Fiica lui Decebal, din care nu lipseşte caracterul erotic 
romantic, și balada Dragos, în care autorul a simbolizat biruința 
neamului romiînesc asupra slavonismului”, observă DI. Ne- 
grescu?, iar DI. Haneș afirmă că „inspirația din poezia 
Fiica lui Decebal ține de şcoala istorică a lui Asachi și 
Săulescu'%. 


I8. Motivul iubirii tainice a unei odrasle regale pentru un 
simplu muritor se înlilnește de altfel în mai toate tradițiile po- 
pulare. Și în literatura romînească se întîlnesc situații asemănă- 
toare 4, dar cea mai potrivită cu cazul de față este legenda isto- 
rică povestită de C. Negruzzi în nuvela sa Flora română 5, 
“Ţesătura ei este aproape aceiași ca și cea din Fiica lui Decebal, 
deosebindu-se numai desnodămintul aventurii. E vorba de un 
tot atît de groaznic tată ca şi Ordal al lui Jukovski şi De- 
cebal al lui Stamati, Radu Vodă, care avea o fiică, domnița Manda, 
tot atît de frumoasă ca şi Minvana, și mîna ei era tot atît de cău- 
tată de toți nobilii din împrejurimi și tot aşa refuzată tuturora, 
din cauza iubirii tainice între ea şi un simplu copil de casă— 
Dragomir. Se povesteşte de aceleaşi întîlniri tainice, numai că 
în loc de duioase „tete à tete? sub stejarul rămuros, amanții 
se depărtau de lume în timpul vînătorii, folosindu-se de iuțeala 
cailor lor. Se descrie aceiași surprindere a lor împreună de către 
tatăl fioros, aceiaşi executare a amantului din porunca Domni- 
torului, numai că scena acestei executări, fiind descrisă amănunțit, 
nu în cîteva cuvinte ca în Harfa eoliană şi în Fiica lui Decebal, 
se prezintă altfel: „Fără a mai zice un singur cuvînt, fără a le 


1D1. Ch. Drouhet: op. cit. pag. 203. 

2 I, Negrescu: Figuri culturale din trecutul Basarabii, Chişinău 1920 
pag. 17. 

3 P. Haneş: op. cit. pag. 225. 

+ Bolintineanu (Puterea cântecului), Eminescu (Luceafărul), 

5 C, Negruzzi: Proza (ed. Socec), pag. Sr. 

face cea mai mică mustrare, kadu iăcu semn ostașilor ce împre- 
juraseră pe Dragomir, să-l dea pe mîinile călăalui iar pe Manda 
nu o lăsă să se depărteze, ca să privească execuțiunea amantului 
său. Atunci Dragomir se repezi și, smulgînd un smoc de floricele 
ce creşteau pe malul păreuţului ce curgea dela izvor, le aruncă 
la picioarele Mandei leşinate, strigîndu-i „nu mă uita, nu mă uita!” 
Apoi, făcîndu-şi cruce, puse capul pe trunchiul pregătit, lîngă 
care sta călăul. 

Securea căzu |... 

De atunci, floricica asta s'a numit „nu mă uita“... 

Cu toată diferenţa în descrierea amănuntelor, ideea iubirii 
vecinice este şi aci aceiași, ca și în balada lui Jukovski, nu- 
mai rolul harfei, care trebuia să-i aducă aminte Minvanei de 
iubitul ei mort, îl îndeplinesc aci florile „nu mă uita” 1, 


„PĂGĂNUL ŞI FIICELE SALE“ 


O altă operă a lui Jukovski, care a influențat pe Stamati 
şi pe care a tradus-o tot aşa, aproape mot à mot, ca şi Harfa 
eoliană, făcînd numai unele schimbări la sfîrșit, este balada Cele 
douăsprezece fecioare adormite şi anume prima parte a ei, Gro- 
moboi (omul rebel, împușcă-în-stele) 2. 


I9. Ea este una din numeroasele variante ale răspînditului 
motiv al vânzării sufletului diavolului pentru căpătarea bunurilor 
pământeşti. Pînă a ajunge să fie exprimată prin geniul lui Goethe, 
această legendă a trecut prin multe faze și peripeții. Originile 
ei se pierd în negura evului mediu, cînd credința în magia neagră, 
astrologia și alte științe oculte, care ar stabili relaţiile cu lumea 
cealaltă, erau foarte răspîndite, nu numai în poporul de jos, dar 
și printre savanți. Cu toată severitatea religiei din acest timp, 
atunci, ca niciodată, s'au înmulțit magii, vrăjitorii şi descîntă- 
torii de tot felul; dar şi mai mult au circulat în popor diferite 


1 Despre proveniența florii „uu mă uita”, există o legendă asemănătoare 
şi în literatura rusă (Lermontov: Floarea nu mă uita, unde însă amantul 
moare sorbit de o mlaștină, în timp ce voia să rupă din ea această floare.) 

2 Publicată la 1811 în Vestnicul Europei (nr. 4) Partea a 2-a, Vadim, 
a scris-o peste șase ani. 

povestiri despre oamenii care pot chema cu ajutorul vrăjilor du- 
hurile necurate. Deja din secolul al X-lea, în popor circula legenda 
despre Teofil, care, în goana după fericirea pămîntească, şi-a vîn- 
dut sufletul diavolului. Povestirea, mereu prelucrată între sec. 
X—XII, arată cum, deodată îşi dădu seamă depăcatele sale 
mari şi se hotări să se pocăiască. Dar neîndrăznind a se adresa 
direct lui Dumnezeu, alergă la mijlocirea Sf. Fecioare, care a 
convins pe Hristos să ierte pe ace] mare păcătos. In lite- 
ratura populară romînească această legendă fusese introdusă în 
Minunile Maicii Domnului (Minunea a 24-a). Gast er! spune 
despre ea că a fost general cunoscută, răspîndită prin scris ade- 
sea și încă mai des povestită. 

„Ea este şi cel mai vechiu exemplu”, zice el „unde se po- 
vesteşte că un om ar fi intrat în legătură mai de aproape cu dia- 
volul, că i s'ar fi dat cu trup şi cu suflet, lepădîndu-se de Dum- 
nezeu, numai pentru ca să dobîndească vieaţa acestei lumi și 
împlinirea poftelor sale trupești”. 

In Italia, în evul mediu, Virgil joacă același rol, făgădu- 
indu-se dracului pentru a învăța dela dinsul vrăji şi farmece. 

Poporul privea cu neîncredere pe acei învăţaţi care, în 
loc de Biblie, adinceau alte cărți. Astfel, cu timpul, aceste 
legende, în care se povestea despre minunile săvirşite de către 
oameni cu ajutorul diavolului, sau înmulțit cu zecile şi unele 
și aceleași miracole se atribuiau diferitelor persoane. 

In secolul XVI, episoadele răzlețe despre relațiile oamenilor 
cu lumea de dincolo și cu dracul se grupează în jurul unei sin- 
gure persoane şi dau naştere legendei lui Faust 2. Mult timp ea 
a circulat în popor ca tradiție orală și abia la sfîrşitul secolului 
al XVI-lea a fost redată pentru prima oară în scris de către I. 
Spiess. 

Aproape în același timp a fost scrisă și tragedia lui Marlow, 
Faust, reprezentată timp de cîteva secole în teatrul de păpuși. 
Pe urmă, această legendă a fost prelucrată în drame şi comedii 
de foarte multe ori, de către scriitorii diferitelor naționalități, 


l Gaster: Literatura populară pag. 432 436. 
2 Istoria motivului în evul mediu şi în timpurile moderne este înfățișată 
de profesorul G. Witkowsky în Goethe, Faust II p. p.12-21 şi 27-55. (Lei- 


pzig 1908). 

In afară de Goethe,—lLl,e Saget, Lessing, Byron, 
Chamisso ş. a. au luat-o ca subiect pentru operele lor. 


20. Care din aceste variante a influențat mai mult pe Ju - 
kov ski, cînd a scris Cele douăsprezece fecioare adormite, nu se 
știe ; în tot cazul, cu toate că „a vrut să fie poporan, acest basm 
rus s'a transformat la el într'o legendă care ne amintește ceva 
din legendele germane catolice, medievale 2.” 

In această poemă, predomină un element miraculos: un, 
sărac, Gromoboi, întrun moment de disperare, sa hotărît să se 
înnece ; deodată i se ivește Asmodeu și-i propune vieață fericită 
şi bogată, cu condiţia să-i vîndă sufletul. Gromoboi, vînzîndu-și 
sufletul iadului, se bucură de atunci de o vieață plină de plă- 
ceri. El răpește douăsprezece fecioare dela părinţii lor şi, după 
un au, se face tată a douăsprezece fiice cae, cu mamele lor, 
părăsite de Gromoboi, stau într'o mănăstire. Iată că soseşte și 
ceasul socotelii cu iadul. Păcătosului îi e greu să se despartă de 
vieață : de aceea, cînd vine Asmodeu, el îi vinde sufletele celor 
douăsprezece fiice, primind în schimb încă doisprezece ani de 
vieață. De atunci, caracterul lui Gromoboi se schimbă: păcă- 
tosul începe să se roage lui Dumnezeu, se căeşte și ridică o mă- 
năstire în numele Sfîntului Nicolae. Și cînd iarăși vine momentul 
despărțirii de vieață şi Asmodeu sosește după sufletul lui, iată 
că vine şi Sfîntul Nicolae. Intre Asmodeu și sfînt se ivește o ceartă 
pentru sufletul lui Gromoboi. Cerul hotărăște această ceartă în 
modul următor : păcătosul va muri şi se va chinui în mormântul 
său, iar fiicele lui vor adormi întrun castel fermecat, în jurul 
căruia va crește un codru de nepătruns. Fiecare fată, pe rînd, 
deșteptîndu-se, va umbla pe zidurile castelului, așteptînd pe 
acela care va veni să le scape. 


21. Poema Gromoboi a influențat în timpul său nu numai 
pe Stamati, ci și pe Puşkin şipe Lermontov. In poema 
lui Puşkin Ruslan şi Ludmila întîlnim cîteva scene asemă- 
nătoare cu unele din această baladă și chiar conținutul ei pe scurt, 


1 Le Diable boiteux (1726), unde diavolul poartă, ca și la J ukovski, numele 
Asmodeu. Bibliografia despre motivul Faust, în Witkowsky op. cit. p.180 urm 
2 Bielinski, op. cit. pag. 1434. 

după Jukovski, ceea cea făcut pe di. Haneșş să presu- 
pună că de această bucată din poema lui Pușkin a fost in- 
fluențat Stamati, cînd a scris Păgănul şi fiicele sale. 

Si în Gromoboi şi în Ruslan şi Ludmila apar cele douăspre- 
zece fecioare frumoase. Ce e drept, la Pușkin ele nu prezintă, 
că: ia Jukovski, un element ideal și cast, ci caută a ispiti 
pe unul din eroi cu farmecul plăcerilor pămîntești 1. Această scenă 
a ispitei o întîlnim și în opera lui Stamati Crubâr Vodă, ceea ce 
vom vedea mai departe. (E de observat că și la Lermontov, 
în Demonul, există o scenă asemănătoare cu cea din Gromoboi : 
cearta pentru sufletul păcătosului.) 


22, 'Traducînd poema lui Jukovski, Gromoboi, sub 
titlul Păgânul şi fiicele sale, Stamati a făcut următoarele schimbări : 

I. Ca şi în Fiica lui Decebal, el schimbă locul acţiunii (rîul 
Nipru, în Nistru). 2. Pe cînd, la J u k o v s ki, Gromoboi, ridicînd 
mănăstirea în numele Sfîntului Nicolae, zugrăvește icoana cu chipul 
sfîntului, păgînul, la Stamati, se roagă în fața unei cruci. Tot aşa 
în scena certei pentru sufletul lui Gromoboi, Sf. Nicolae e în- 
locuit la Stamati printr'un înger. 3. Jukovski, vorbind despre 
viitorul  mîntuitor al celor douăsprezece fecioare, subin- 
țelege un tînăr care, cuprius de un vis ideal, va merge în lume 
în căutarea idealului său, ceea ce nu se va îndeplini decît în partea 
a doua a poemei, în Vadim, pe cînd Stamati, mărginindu-se la 
traducersa părții întîi, nu găsește necesar a aminti despre acest 
tînăr și dă cuvintelor „„mântuitorul” și „„mirele”—sensul ceresc. 

De aceea, în loc de ultima strofă, — unde Jukovski 
exprimă ideea înălțătoare că omul (e vorba de acelaşi tînăr Va- 
dim) trebue să fie mai presus de tot ce este pămîntesc și să tindă 
spre un ideal curat, ca să capete răsplata cuvenită, —Stamati 
sfîrşește poema sa cu versuri originale, de un caracter înalt re- 
ligios, punîndu-le în gura uneia dintre cele douăsprezece fete : 


Of, dorită oară, 
Pin’ cind să te aştept? 
Ca Mîntuitorul, nu se 'nfioară, 


1 Apropieri între Ruslan şi Ludmila și Cele douăsprezece fecioare adormite 
le-a făcut Nezelenov în op. eit. pag. 41. 

Să judece drept, 

Să vie să scape a noastră feciorie 

Și pe cel greșit, 

Precum în scriptură sfintul condei scrie, 
C'au făpăduit 

Celui ce urăște vieața pămiîntească 

Și s'au pocăit, 

Celui ce așteaptă vieața cerească 

Si stă ici gătit. 

E firesc că Stamati, naţionalizind traducerile sale, n'a tra~ 
dus partea a doua din Cele douăsprezece fecioare adormite, căci 
Vadim are un caracter pur rusesc, național: din cauza aceasta 
însă, Păgânul şi fiicele sale a lui Stamati ne lasă impresia de 
ceva neterminat, pe cînd la Jukovski, în partea a doua, 
cele douăsprezece fecioare vor fi trezite de către Vadim, iar pă- 
cătosul va fi iertat. Afară de aceasta, mai mult în Gromoboi decît 
în Vadim, Stamati ar fi putut găsi o apropiere de basmele și tra- 
dițiile romînești. 


23. In literatura rominească populară, pe lîngă legenda 
pomenită din Minunile Maicii Domnului, Stamati ar îi putut 
să găsească apropieri și în unele apocrife, ca spre exemplu cel des- 
pre Adam și Eva, care posedă și el cîteva note comune cu mo- 
tivul pomenit. 

„Când voi Adam să are pămîntul —spune acest apocrif ! veni 
diavolul și-l opri, zicînd cum că pămîntul e al lui; numai atuncea 
îi va da voie, cînd Adam i se va închina lui și îi va fägädui şi 
copiii lui”, 

„In unele localități se povestește că pricina contractului 
dintre Adam şi Satan a fost nu pămîntul, ci näzuinja lui Adam 
de a dobindi fericirea” 2. 

Adam îi dă făgăduiala cerută, în scris, ca şi ,„Păgănul” 
lui Stamati, dar pe urmă, de asemenea, este scăpat din stăpînirea dia- 
volului de câtre însuşi Mântuitorul. „„Intr'un alt ciclu de legende, nimi- 
cirea contractului se datorește nu Mântuitorului, ci Sfântului Ilie” 3. 


l Gaster, op. cit.; pag. 273. 

2 Pamfile Povestea lumii de demult pag. 100 (După Cartojan: 
Cărțile populare pag. 53). 

2 N. Cartojan: Cărțile populare pag. 54. Compară și E. Kautzscl 
Die Apohryphen und Pseudepigraphen des Allen Testaments II, 506-512, pentru 
bibliografia internațională. 


www.dacoromanica.ro 


QI 


Popularitatea acestei legende în Romînia era atît de mare 
că urmele ei au rămas nu numai în literatura populară, ci şi în 
vechea pictură religioasă, care reprezintă pe Adam în momentul 
cînd dă Satanei zapisul , 


24. Traducerea lui Stamati a plăcut şi ea publicului cetitor, 
provocînd în critică următoarele laude : 

DI. N. Iorga: „„Asemenea bucăţi rămîn întregi prin forma 
plină şi vie, care cucereşte sufletul, prin amestecul dibaciu al 
credințelor și închipuirilor noastre, prin atîtea note de adevăr, 
prinse din lumea trecutului, pe care acuma o ştie foarte bine 
cîntărețul” 1. 

B. P. Hasdeu: „Poema ,„,Păgănul şi fiicele sale” atît 
prin energia concepțiunii, precum și prin condițiunile formei, 
ni se pare a fi cea mai nimerită din încercările rimate ale poe- 
tului” 2. 

Şi această operă a lui Stamati a fost socotită de unii cri- 
tici ca originală, scrisă sub influența lui Byron: 

DI. N. Iorga: „Byron, cu alaiul său de blestemaţi şi 
pecetluiți de soartă fără milă, îi dă avântul demonic ce trebue 
pentru a scrie Păgânul şi fiicele sale. 3 

DI. Ov. Densusianu: „Aci (în gen narativ) Stamati 
a reuşit odată să ni dea ceva care trece mult pe deasupra altor 
alcătuiri ale lui; ne surprinde chiar să-l vedem de data aceasta 
desfășurînd limpede subiectui, închegînd bine părțile lui şi dîndu-i 
contur artistic, prezentîndu-l într'o formă netezită, cum nu o 
întîlnim în tot ce a scris dînsul altădată. Poezia care se deose- 
beşte astfel de celelalte poartă titlul Pâgânul şi fiicele sale și 
e baladă în stil romantic, cu episoade căutate să aibă cît mai 
mult efect, să sguduie, cu descrieri întunecate, cu aparițiuui fan- 
tastice—ceva din romantism, cum îl găsim la Byron, de care 
putem admite că Stamati a fost influențat (am văzut că-l cu- 
noştea), dar influența aceasta nu e totuși prea directă, apare mai 
mult ca un ecou îndepărtat. Romantismul apare, cum se vede, 
în plin aici, şi numai cetirea întregii balade poate arăta cum 


1 N. Iorga: Un poet basarabean (în Sămănătorul 1906, pag. 521 
2 Hasdeu: Costache Stamati (în Rev. Nouă, I, pag. 210). 
3 N. Iorga: op. cit, pag. 521. 

Stamati, așa de credincios alteori spiritului tradițional, așa de 
vechiu în romantismul lui, se lăsase atras spre curentul tim- 
pului” 1. 

Iusuşi B. P. Hasdeu, care a trebuit să cunoască bine 
toate operele lui Jukovski, găseşte că în această traducere 
a lui Stamati este ceva din genul lui Poe, şi abia D-nii B o g- 
dan Duică, Ch. Drouhet şi Haneş sînt mai aproape 
de adevăr, cînd bănuesc o oarecare influență rusească, spunînd : 

D. Bogdan-Duică: „Concepția din Păgânul şi fii- 
cele sale nu e originală, ci e o simplă variantă a unor teme vechi 
internaționale... Din simfonia de idei ce au stîrnit-o B y ron, 
Goethe, Chamisso, şi poate și sub influența vreunei opere 
rusești, Stamati alcătui simplul basm al Păgănului”? , 

DI. Ch. Drouhet: „Se vorbeşte de pildă de caracterul 
byronian al poemului Pâgânul şi fiicele sale. In îndirjirea în rele 
a păgînului, în setea sa de plăceri neiertate, în pactul ce-l face 
e puterile infernale, găsim, ce e drept, trăsături byroniene. Insă 
tot finalul, care lămurește înțelesul bucății, regretele nenoroci- 
tului pentru vieaţa desfrînată pe care a dus-o, teama de pedeapsa 
ca-l aşteaptă, renunțarea la Satan şi minunea cerească, în urma 
căreia pricepem că e iertat, ne îndreptățesc să presupunem că 
Stamati va fi avut în vedere o compunere rusească, foarte de- 
părtată de spiritul de răzvrătire şi de orgoliul neînfrînat care 
caracterizează pe Byron, şi impregnată, din contra, de umilință 
creștinească și de supunere la voinţa celui de sus ?”. 

D. Haneş zice că nu ştie dacă trebue s'o trecem între 
traduceri, ori între imitații, ori între originale. Subiectul acesta 
e luat dintr'o tradiție rusească, de care aminteşte Puşkin în 
poema sa Ruslan și Ludmila. Nu putem spune dacă Stamati a 
tratat această tradiție, ori a tradus-o din alt scriitor. In orice caz, 
poezia a atras pe bună dreptate atenția, fiindcă cuprinde ver- 
sun de adînc sentiment religios şi de un puternic dramatism ^. 

DI. Negrescu: „Indoiala plutește pînă astăzi asupra 
originalității unor... compuneri ale lui Stamati, precum este På- 


Ov. Densusianu, op. cit. pag. 432. 
Bogdan Duică, op. cit. pag. 178. 
Ch. Drouhet, op. cit. pag. 199. 

P. Haneș, op, cit. pag. 225. 

gănul şi fiicele sale, o baladă romantică, în care nu lipseşte ele- 
mentul fantastic” 1. 

Am citat aceste păreri pentru ca să putem măsura dis- 
tanța dela ele la adevărul mai sus stabilit. 


„INCHISUL CĂTRĂ UN FLUTURE, CE INTRASĂ ÎN 
CASTELUL SĂU“ 


25. Şi iată a treia poezie a lui Jukovski: ZInchisul 
către fluturele care a intrat în temnița lui 2, pe care Stamati a tra- 
dus-o, lăsînd titlul aproape neschimbat. Această poezie a lui Ju- 
kovski nu este originală, ci a tradus-o din Xavier de 
Maistre, care a compus-o în Petersburg, în timpul emigrării. 
„Poezia, zice dl. Ch. Drouhet, fu îndată tradusă în rusește 
şi cunoscută sub forma aceasta de un secretar dela ambasada 
Franciei, care, ignorîndu-i originea, se apucă s'o retraducă în 
franțuzeşte. Se poate ca Stamati să fi cunoscut numai versiunea 
rusească a acestor versuri. Către această părere ne înclină am- 
plificările inutile şi mersul greoiu de patrusprezece silabe al bu- 
căţii romîne, în locul preciziei elegante și a sprinteniei octosilabei 
franceze” 3. Insă e de observat că Jukovski a tradus poezia 
aceasta cu octosilabe, așa că metrul greoiu de patrusprezece si- 
labe al lui Stamati, este original. 


26. Rămîne să arătăm cum versul lui Stamati se apropie 
mai mult de cel al lui Jukovski decît de cel francez. Poezia 
franceză începe astfel : 


„Le Prisonnier el le papillon”. 


Colon de ia plaine éthérée, 
Aimable et brillant papillon, 
Comment de cet affreux donjon 
As-tu su découvrir lentrée ? 


Jukovski o traduce: 
1I, Negrescu: op. cit. ;pag. 17. 
2 Publicată în Vestnicul Europei 1813 (nr.3- 4). 
3 Ch. Drouhet: op. cit. pag. 180. 

„„Inchisul câtre fluturele care a intrat în temniţa lui”. 


De unde ai venit, tu, cel ce locueşti în eter? 
Spune, oaspete neaşteptat din cer, 

Ce zefir te-a aruncat 

In trista-mi locuință ? 


Stamati însă : 


„Inchisul câtră un fluture, ce intrasă în castelulsâu'”. 


Oh, de unde te-ai luat? Spune, oaspe fluturaș, 
Ce în aer locuiești, oaspe din ceruri picat! 
Care zefir te-a răpit? Care vînt te-a aruncat 
Din efirul luminos în acest negru lăcaș. 


Dependenţa lui Stamati de Jukovski este evidentă. 


TRADUCERI ȘI IMITAȚII ALE LUI C. STAMATI 
DIN PUȘKIN 


27. Afară de Jukos ski, şi Pușkin a avut o oare- 
care influență asupra lui Stamati, ceea ce s'a oglindit în unele 
din operele sale şi s'a manifestat în traducerea poemei Prizonierul 
Caucazului (sub titlul Prizonierul la Cerchezi) scrisă de poetul 
rus în timpul șederii lui în Basarabia, la 18211. 


28. Puşkin, ca şi Stamati, se afla pe atunci în întregime 
s 1b influența poeziei lui Jukovski, despre care a zis singur ; 


Fermecătuarea dulceaţă a versurilor sale 
Va birui depărtarea invidioasă a veacurilor. 


„Nu Pușkin, ci Jukovski a fost romantic rus în ade- 
văratul sens al cuvîntului“ zice Bielinski2?; iar un alt 
critic rus, Piîpin, spune că Jukovski „este aproape cel 
dintiiu reprezentant al perioadei noi în literatura rusă și după el 
vine Pușkin” 3. „El poate fi numit chiar educatorul lui Puş- 


1 Felul cum Stamati a tradus această poemă a fost studiat în amănunțime 
de către P. Haneș în lucrarea lui citată (pag. 212—217). 

2 Biclinski, op. cit. pag. 1382. 

3 Pîpin, op. cit. pag. 227. 

kin în literatură, deoarece Jukovski, cu muza-i curată şi 
înălțătoare, îl apăra în tinerețea lui de influențele false. Puș- 
kin era încîntat de balada lui Jukovski Domăsprezece fecioare 
adormite şi sufletul lui sbura către înălțătorul suflet al lui Ju- 
kovski” 2, 

Influenţa lui  Jukovski asupra operelor lui Puşkin 
se resimte, mai mult decît în toate, în poema din tinereţe 
a lui Puşkin, Ruslan şi Ludmila, care, la rîndul ei, a influențat 
pe Stamati, cînd acesta a scris Ciubăr Vodă şi Dragoș. 


29. „Cu toate că în poema lui Pușkin Ruslan şi Lud- 
mila se văd urmele influenței operelor străine cu caracter fan- 
tastic, ca de exemplu Orlando Furioso, al lui Ariosto, totuşi e 
vădită şi influența lui Jukovski, a basmelor și legendelor 
naționale ”?, Şi pe cînd Ruslan și Ludmila este „Orlando Fu- 
rioso” rusesc, tot aşa Ciubăv Vodă e „Orlando Furioso” moldo- 
venesc. Pușkin, prima dată în Rusia, introduce în această 
poemă a sa basmele populare rusești, pe carei le-a povestit bă- 
trîna sa doică ; Stamati fu şi el „întîiul poet moldovean (în Mun- 
tenia cîntărețul jalei Amâărîter Turturele, Lenăchiţă Vă- 
cărescu îi apucase înainte), la care se simte influența poeziei 
populare” 3 şi care de asemenea introduce în Ciubăr Vodă bas- 
mele romînești, povestite lui de bătrinul chelar. 

Influența lui Pușkin asupra poemei comice a lui Sta- 
mati, Ciubâr Vodă, a fost analizată de DI. Ha n eş, care ne înşiră 
pe rînd episoadele din operele lui Pușkin, asemănătoare cu 
cele din Cinbâr Vodă. 

„Ici şi colo, zice el, găsim asemănări cu poetul rus Puș- 
kin, care a scris și el povești ca: Ruslan şi Ludmila, ca Bas- 
mul cu regele Saltan, Basmul cu regina moartă, Basmul cu cocoşul 
de aur, Basmul cu pescarul şi peştele ş. a. In Ruslan şi Lud- 
mila, unul din eroi, Ratmir, plecat în căutarea Ludmilei furate 
de smeu, întîlneşte în cale un palat fermecat, la poarta căruia 
îi ies înainte zînele (cele douăsprezece fecioare frumoase). In 


l Nezelenov, op. cit. pag. 41. 

2 Nezelenov: op. cit. pag. 95. 

3 Ch. Drouhet: op. cit. pag. 108. 
t P. Haneş: op. cit. pag. 242. 

Ciubăr Vodă, Bogdan dă şi el de un palat fermecat, e primit și 
el la poartă de zîne, şi descrierea primirii se face, în linii gene- 
rale, de către Stamati la fel cu Pușkin, Inlipsa lui Ruslan, Kie- 
vul este atacat de Pecenegi. In lipsa lui Bogdan, Moldovenii sînt 
atacați de Tătari. Ruslan scapă Kievul, sosind tocmai în toiul 
luptei. Bogdan scapă pe Moldoveni în împrejurări asemănătoare. 
In Basmul cu regina moartă, al lui Puşkin, Elisei, eroul prin- 
cipal, întreabă soarele despre iubita sa, ca și Bogdan în Crubâr 
Vodă. Soarele îl trimite la lună, aceasta la vînt. Același lucru cu 
Bogdan. Scena cu bătrîna ţigancă aducând un măr frumos la pri- 
sacă, la zîna lui Bogdan, se găsește şi în Basmul cu regina moară. 
In anîndouă poveştile, apare în scena aceasta şi cîinele credincios, 
care moare mușcînd din mărul frumos şi otrăvit. Episodul cu 
oglinda vorbitoare se găseşte de asemenea în amâîndouă poveștile”. 

Şi tot în ele, aş adăuga eu, intervine aceiaşi colibă din pă- 
dure, în care își găsesc adăpost și zîna lui Bogdan, Ja Stamati, 
şi regina din basmul lui Pușkin. 

La comparaţiile d-lui Haneș îmi mai rămîne să adaug 
încă un mic episod, care corespunde cu un episod identic la Puş- 
kin, în poezia sa Sora şi frații. Eroul lui Pușkin leagă 
pe soția sa rea de cozile unei perechi de cai, cărora le dă drumul 
peste rîpi şi stînci. Acelaşi lucru îl face și Bogdan cu soția lui, ți- 
gancă, în Ciubăr Vodă a lui Stamati. 


„DRAGOȘ“ 


30. Influenţa lui Ruslan şi Ludmila poate fi simțită şi în 
poema lui Stamati, Dragoș, subiectele fiind înrudite : şi aci şi 
acolo, mireasa este răpită de un vrăjitor rău şi salvată de mirele 
ei de sub stăpînirea şi vraja farmecelor vraciului. Și, precum 
Puşkin introduce acţiunea în epoca întemeierii Rusiei, aşa şi 
Stamati ia pentru poema sa epoca întemeierii Principatelor. 


3I. In ceea ce priveşte priveliștile îngrozitoare pe care le 
descrie aci cu măiestrie Stamati, am găsit, în principala din ele, 
și anume în acea a apariției lui Vronța, —asemănare cu scena 
apariției vestitului Vii din povestea cu același nume a seriito- 
rului rus Gogol (contemporan cu Jukovski și Pușkin) 

Iu ea se descrie cum un tînăr elev de seminar, fiind chemat să 
citească psaltirea la căpătiiul unei tinere moarte, care era o vră- 
jitoare, a fost martor al apariţiilor diferite a tot felul de duhuri 
necurate, ce se aflau sub stăpînirea teribilului Vri. 


GOGOL 


„Un virtej se stirni deodată prin biserică, au căzut pe jos 
cu zîingănit jalnic icoanele și geamurile sparte ale ferestrelor. 
Uşile s'au rupt din țîțîni și monştri nenumărați au intrat, 
sburînd, în biserică”. 


STAMATI 


„„„„Trăzni d'odată tunet prin cetate 
Ce zguduesc zidul, dirdăesc ferestre... 
Se deschid cu buhnet uşile la sală, 

Se arată umbre tot în giulgiuri albe, 
Cu făclii aprinse aducînd schelete, 

Cu a lor mîni uscate, o raclă de spijă, 


GOGOL 


„Deodată, în mijlocul tăcerii, cu sgomot sări capacul de fier de 
pe raclă şi mortul se ridică”... 


STAMATI 


In mijlocul sălii au pus ele racla, 
Capacul în pripă sări de pe dînsa 
Și tricolici negru, fiorosul Vronța, 
Astrucat într'însa, privia slut cu ochii. 


GOGOL 


„Lângă perete stătea un monstru fioros, înconjurat de pro- 
priul său păr încîlcit, ca într'o pădure. Prin rețeaua păru- 
lui priveau groaznic doi ochi, cu sprîncenele abia ridicate. 
Deasupra lui, în aer, spînzura ceva, cu mii de cleşte întinse, 
țărîna neagră atîrna din ele în clăbuci”, 


STAMATI 


In ochii săi aprigi, sînucroşi, selbateci, 
Se vede durerea, pizma şi urgia 
Și clăbucii negri clocotea în baftă-i... 


Vieaja și opera lui C. Stamati. 7 

GOGOL 

„S'a auzit sgomot parcă de o mulțime de aripi... Stafiile 
l-au înconjurat atingîndu-l cu capetele aripilor şi a cozilor 
scirboase,.. Dar în timpul acesta el auzi cîntecul îndepărtat 
al cocoșului... 


STAMATI 
Apoi cele stafii de miini s'apucară 
Hîrciind cu urlet, chiuind cu hohot 
Dar cîntînd de trei ori vestitorul zilei, 
Pieriră în clipă stafiile, racla. 

Astfel, dependenţa lui Stamati de Jukovskişide Gogol, 
pe tema strigoiului, învederează un aspect interesant al comple- 
xului de motive Lenore, în opera scriitorului basarabean. A ne 
ocupa însă amănunțit de aceasta, ne-ar duce prea departe în 
literatura comparată. 1) 


TRADUCERI ȘI IMITAŢII DIN LERMONTOV 


După Puşkin, în literatura rusă se iveşte urmaşul şi 
elevul său în poezie, Lermontov. Aceşti trei scriitori: J u- 
covski, Puşkin şi Lermontov formează în litera- 
tura rusă un şir de poeți care, urmînd unul după altul, sînt legaţi 
în același timp între ei ca inelele unui singur lanț. Jukovskia 
influențat, după cum ştim, pe Puşkin, care însă se deosebește 
prin neliniștea sufletească, caracteristică epocei romantismului, 
iar Puşkin, la rîndul său, exercită o influenţă asupra lui L e r- 
monto v,care e şi mai neliniștit, şi mai rebel. De sigur că, din 
aceşti trei, cel mai apropiat de spiritul lui Stamati a putut fi numai 
Jukovski. Poezia sbuciumată a lui Pușkin, şi cu atît mai 
mult a lui Ler monto v, plină de protest social, n'a putut să 
găsească răsunet în sufletul liniștit și conservator al lui Stamati. 


32. Cu toate acestea este și el cucerit de frumusețea versu- 
rilor, nu numai ale lui Pușkin2?, dar și ale lui Lerm on- 


1) Despre motivul acesta in literatura rusă vezi D, Caracostea, 
Lenore, o problemă de literatură comparată şi folclor, 1929 pp. 92-96 

2) In afară de operele pomenite, scrise sub o vâdită influenţă a lui Puşkin, 
se presupune o influență a lui mai vagă în poeziile lui Stamati, „Găfița blestemată 
de părinți” (,, Poștarul”) şi „Roman din Vrancea” (,, Tiganii”). Ultima pare a fi 
tot o imitație combinată, ca şi „Oda lui Napoleon”, căci şi intluența lui Cha- 
teaubriand (,,4ala”, „Réné şi „Les Natchez”) este vădită în ea (Drou- 
het: op. cit. pag. 186). 

tov, exprimînd admiraţia sa către ultimul, prin traducerea poe- 
ziei acestuia : 
Sînt mihnit şi trist sub titlul Bătrânefele 


POEZIA LUI LERMONTOV. 


Siat mihnit și trist şi n'am cui să dau mina 

In minutul tînguirii sufletești. 

Dorinţe !,,. Ce folos să dorești mereu și în zadar? 

Tar anii trec, cei mai buni ani! 

Să iubeşti... dar pe cine? Vremelnic -e trudă zadarnică 
Iar să iubeşti veșnic—e imposibil. 

De priveşti în tine, nu găsești nicio urmă din trecut 
Şi bucurie, şi necazuri ca o umbră sînt toate. 

Ce-s pasiunile? Suferința lor dulce va dispărea doar 
Mai devreme, sau mai tîrziu, înaintea raţiunii, 

Și vieaţa, cînd priveşti cu o rece atenţie îu jurul tău 
Este o glumă atit de pustie și seacă... 


Criticul rus Bielinski caracterizează această poezie ast- 
fcl: „„Ingrozitoare este vocea aceasta sinistră, care parcă vine 
din mormânt, plină de suferință funebră, acest ,,Requiem” al tu- 
turor speranțelor şi al tuturor farmecelor vieții omenești, care 
ne sgudue sufletul. Auzind-o, tremură toată firea omenească şi 
sîngele-i îngheață în vine. Acesta nu este momentul desarmoniei 
sufletești sau al desnădăjduirii inimii. Acesta este cîntecul mor- 
tuar al vieţii întregi 1”. In orice caz, o poezie a desnădejdii. 

33. Motivul acestei poezii, cu concepţiile ei aşa de sumbre, tre- 
buia să fi fost străin sufletului lui Stamati, ca şi întregul spirit 
sbuciumat al lui Lermontov; şi ceea ce Lermontov spune 
din partea unui tînăr desiluzionat, Stamati găsește potrivit numai 
pentru un bătrîn. Poate că din această cauză a și numit poezia 
tradusă : Bătrânețele. Desigur, el n'a putut admite tipul by- 
ronian al tînărului care, neavînd încă timp să guste din toate plă- 
cerile vieții, e deja săturat și plictisit de toate ; şi de aceea Stamati 
arată, cu oarecare mustrare, că motivul acesta s'ar potrivi mai 
“urînd unui bătrîn — care, pierzînd totul și luînd tot ce a putut 
dela vieață, nu mai așteaptă nimic dela ea, — decît unui tînăr 
zare trebue să aibă un suflet voinic și sănătos. TPraducînd, el 
incepe cu o introducere originală 


l Bielinski: op. cit. pag. 1482. 

BĂ'TR ÂNEȚELE 


Tinerețe ce ai trecut, 

De ce nu pot să te uit? 

Căci dorul tău este chin, 

Ca după miere venin. 

“Tînguesc şi sînt mîhnit, uu am cui să dau mina 
La a mea bătrîneță, cînd suflet tînguește, 

El în zadar dorește, doreşte totdeauna, 

Iar virsta tinereții trece, se veştejeşte. 

De am iubit vremelnic... păcat de a mea muncă, 
Etern iar nu se poate 

Şi, de privesc la sine-mi, ce au fost, au fost nălucă. 
Necazuri, bucurie, ca umbra trec toate 

Iar sentimente, ce sînt cu a lor dulce suferire? 
Și ce este vieaţa ? cînd judec cu răceală 

Și mă uit împrejuru-mi, văd numai amăgire, 
Sau o glumă de șagă, ce pe toţi ne îușcală! 


Poezia aceasta a fost trecută sub tăcere de critică, cu toate 
că ar fi de observat îndată, cît de mult concepţia ei diferă de în- 
treaga concepţie a lui Stamati, care, și la bătrîneţe, nu putea să 
fie desamăgit în felul acesta. 


34. In afară de această poezie a lui Lermontov, Sta- 
mati a mai tradus din el poezia Iuchisul (1837) sub titlul Hâu- 
bitul închisului, procedînd însă aci contra obiceiului său de a am- 
plifica traducerile sale, căci a prescurtat sfîrșitul poeziei traduse, 
astfel : 


IERMONIOV STAMATI 
INCHISUL HAULITUL INCHISULUI 

Deschideţi-mi închisoarea, Oh, deschideți-mi prinsoarea ! 

Daţi-mi strălucirea zilei, Ca să văd seninul soare, 

Cu ochi negri o fecioară Şa soţiei boiu frumos 

Şi un cal cu neagră coamă ' Şi calul meu cel comos, 

Eu pe tînăra frumoasă Atunci pe amata soață, 

Dulce-oiu săruta-o întîi, Am £o strîng la piept în brațe, 

Apoi voiu sări pe cal, Ș'apoi să mvaruuc pe cal, 

Ca vintul în stepă voiu sbura, Și să sbor pe văi şi deal 

Dar ferestra închisorii e "'maltă, Dar vai, uşa la 'nchisoare 

Uşa greu e zăvorită; E cu zăvor gros și tare. 

Cea cu ochii negri e departe 
In luxosul său castel. 

Calul meu, în cîmpul verde, 
Păr'de frîu, singur, în voie 
Aleargă vesel, jucîndu-se 

Si lăsînd coada în vîut. 

Sint singur, n'am nicio bucurie, 
Imprejuru-mi pereţii goi, 
Abia-i luminează raza candelei 
Cu o flacără muribundă. 

Atît se aude: după ușă, 

Cu paşii măsurați răsunători 
Umblă într'al nopții întuneric 
Sentinela făr' de răspundere. 


10I 


Şi uevasta lăcrămează, 
Nesperînd să mă mai vază. 
Ş'al meu slobod cal nechează, 
Zburdă pe cîmp, se'ncordează. 


Iar eu pling neîncetat 
Căci de viu sînt îngropat, 


35. Se zice că poezia lui Stamati Luntrea pe uscat e o imitație 
` după I saw from the beath de M o o r e, dar ea seamănă și cu Pinza 
lui Lermontov. Cel puțin începutul ei sună cam asemănător 


cu poezia poetului rus : 


LERMONTOV : 
PÂNZA 
Sbofa I-a 


Albeşte pînza singuratică 

In ceața albastră a mării... 

Ce caută ea în țară depărtată, 
Ce-a părăsit în țara ei? 


Stroja III-a 


Sub ea, curentul ca azùrul, 
Deasupra-i, raza de aur a soarelui, 
Dar ea, rebelă, caută furtună, 
Par'că în furtună este linişte ! 


Strofa Il-a 

Aleargă valurile, vîntul şueră 
Și catargul se'ndoaie și scîrție... 
Vai! ea fericirea nu caută 

Și nu dela feritire fuge. 


STAMATI 


IUNTREA PE USCAT 


In zori de zi frumoasă, la țirmul 
unei ape 
O luntre sprinteoară, cu piuri subțiri 
și albe 

Mîndru se legăna ; 

Şi valurile line, de soare poleite, 

Chiar ca vestmînt de stofă pe lingă 
ea 'mcreţite 

Frumos o prejura. 


Senin deasupra cerul, sub ca, ca 
steclă, mare 
$a florilor mireasmă, șa  zefirilor 
boare 

Gingaş o desmierda. 
Imcît părea că toate îi se supun, 
se pleacă 
Și vor ca a lor graţii numaidectt 
să-i placă 

Iar luntrea s'alinta. 

Spre seară însă apa, de vînt cumplit 
gonită 
Se trase de la țărmuri și luntrea 
părăsită, 

Ca un bătrîn nemernic, 
Pe lut uscat rămasă, cu pînzele 
sfărmate. . 


Motivul însă tind foarte răspîndit, poezia lui Lermontov 
poate fi privită numai ca o paralelă, rămînînd cercetărilor 
viitoare să precizeze izvorul. 

36. O altă traducere a lui C. Stamati din literatura rusă 
este Pompoasa audiența la Satana, după satira lui Senkov- 
ski: Mare primire la Satana (publicată la 1832 în revista 
Novosehe şi iscălită cu pseudonimul lui Senkovski ,Baron 
Brombeus”). Dar nici aceasta n'a fost cu totul originală, ci imi- 
tată după satira lui Balzac: La comedie du diable. Insă, pe 
cînd ultima este o satiră a teatrului şi instituțiilor franceze, sub 
forma unei conversații în lumea morților, Mare primare la Satana, 
luînd aceeaşi formă, îi dă un alt conținut, satirizînd moravurile 
şi evenimentele din 1830. Satira lui Senkovski a avut un 
succes neaşteptat, producînd mare sgomot în toată Rusia. Pînă 
atunci, rareori un autor rus căpăta atît de repede un atît de mare 
renume ca ,,Bar. Brombeus” la 1833. Datorită acestei satire, 
pseudonimul lui Senkovski a devenit atît de popular că 
a pătruns și în literatura cultă : astfel Gogol, în Revizorul său, 
vorbește prin Hlestacov de însemnătatea ,,Baronului Brombeus” ; 
sau ivit o mulțime de povești fantastice, avînd pe „Bar. Brom- 
beus” ca erou, iar la Moscova, sub titlul de „Baron Brombeus”, 
s'a publicat o novelă şi un vodevil. Satira lui Senkovski 
fusese, în acelaşi an, tradusă în nemţeșşte, sub titlul: Das grosse 
Lever beim Satan von Brombeus (ed. „Scheeglăckchen” St. 
Petersburg, 1833). Marele succes al Baronului Brombeus a tre- 
buit să aibă răsunet şi în Basarabia rusească de pe atunci. Aceasta 
şi înclinația lui C. Stamati spre satire și fabule (iar nu numai con- 
servatismul lui, cum afirmă dl. Haneş), precum şi caracterul 
universal al satirei, au putut să îndemne pe scriitorul nostru la 
traducerea ei în româneşte, introducînd ici şi colo, după obiceiul 
său, pasaje originale, schimbări de localizări și date. Astfel, în loc 
de autori şi scrieri rusești, pomenește pe cei romîni (Pepelea), 

vorbind de „,uvrajuri romineşti din Moldova, din Valahie, din 
Basarabia şi din Banat, ce pe la 1836 erau vestite” (,„M. R.” 
pag. 400; aci schimbă și anul) şi de „istoria veche a Romiînilor, 
scrisă de Petru Maior” (pag. 404), iar în loc de evenimentele din 
1830, introduce pe cele din 1848 (pag. 413—415). 

Ultima scriere a lui C, Stamati au fost fabulele, din care 30 
sînt traduse după fabulistul rus Crylovi, iar 6 după un alt 
fabulist rus, Hemniţer?). Cu ele, lista traducerilor şi imita- 
țiilor lui C. Stamati din literatura rusă, stabilită pînă acum, poate 
fi încheiată. 

37. Ar putea zice cineva că publicarea acestei liste ar con- 
tribui la micşorarea meritelor lui C. Stamati în literatura romi- 
nească, care merite de altfel sînt următoarele : 

I. Stamati este, fără îndoială, unul din primii poeți moldo- 
veni care s'au adăpat la izvoarele literaturii populare. Criticii îl 
consideră ca atare 3, bazîndu-se pe faptul că poema lui, Crubâr 
Vodă, scrisă sub această influență, datează din 1840 (cînd a fost 
gata pentru tipar). Dar există şi o altă poezie a lui Stamati, scrisă 
cu cîțiva ani înainte (probabil la 1835) în care reflexul cunoscu- 
tului motiv poporan al amărftei turturele a fost întrebuințat de 
el cu aceeaşi ocazie a morții soției, ca și de E. Văcărescu. 

S'a afirmat că motivul acesta şi-ar avea originea în vechile 
traduceri romînești : Frziologul și Vieafa sfintului Alexe. Dar azi, 
cînd un specialist ca G. Frazer dovedește chiar și dependența 
Bibliei de tolclort, se cuvine să privim în chip critic chestiunea 
influenţei vechilor noastre traduceri asupra poeziei noastre poporane. 

In afară de E. Văcărescu şi de Gh. Asachi, găsim 
motivul amăritei turturele si la C. Stamati, în Porumbiţa stingheres. 


1 A. Iepure: Influenţa fabulistului rus Crylov asupra fabuliștilor noştri 
Al. Donici şi C. Stamati, Iaşi 1913. 

21. Negrescu, Influențele slave asupra |abulei românești în literatura 
cultă, Chișinău, 1915, pag. 91 şi 125). 

3 Ch. Dronhet, op. cit.; pag. 198. 

41). Caracostea, Balada popovană romină, (curs litografiat, ţinut lu 
Facultatea de litere în 1932—1933, p. 8 14. 

5 Mai găsim motivul acesta în revista Mozaicul I. (1839). A fost cules 
şi de N. Istrati (1853), cf. Șezătoarea XII, 173, 179. Pentru larga răspîn- 
dire a motivului, amintesc și următoarele variante : Tribuna poporului I, 1046; 
Tribuna VIII, 381; Familia XXXII, 308 (de pe Crișul Negru); I.Pop. Re- 
tegauul, Trandafiri si Viorele, 13; Contemporanul 1886, p. 502 

Reflexele acestui motiv există şi în literatura rusă. Astfel, 
vestitul cîntec popular : Plinge și se vaetă porumbelul brumăriu, 
prelucrat de poetul rus I. Dmitriev, înfățișează acelaşi subiect 
de tînguire a soțului în urma pierderii tovarăşei sale, iar poezia 
aceluiași autor: Trecătorul și turiurica, seamănă şi mai mult cu 
varianta lui C. Stamati, fiind scrisă şi ea în forma dialogului 
între un trecător şi turturica nemîngiiată, al cărei soț a fost 
împuşcat de vînător. 

2. Stamati a fost unicul dintre Basarabeni-—scriitor romîn 
în adevăratul sens al cuvintului—, care a reprezentat Basa- 
rabia, cel mai înstrăinat ținut al Daciei, în Dacia literară a 
lui Mihail Kogălniceanu. 

3. El, primul, a creat în Străzerul taberei (1834) ideea sen- 
linelei romiîne, reluată pe urmă de Asachi (Privigherea osta- 
şului moldovean), Nicoleanu (Soldatul lui Ștefan) şi Alec- 
sandri (Sentinela română). 

In ceea ce priveşte influența lui Stamati asupra acestuia 
din urmă, unii critici socotesc că „Stamati este precursorul lui 
Alecsandri în descripția naturii 2,” influențîndu-l poate și în 
scrierea unor motive culte pe teme poporane. 

Pentru comparaţie, e interesant să urmărim cum Stamati 
şi Alecsandri au utilizat unul şi același motiv. (Stamati 
în Ciubăr Vodă, publicat la 1843, Alecsandri în Inșiră-te 
Mărgărite, publicat în volumul dela 1862). 

La Stamati, soția lui Bogdan se transformă după moartea 
ei într'un teiu rămuros, la fereastra lui Bogdan. Ia Alecsan- 
dri, copiii morți se prefac în brazi la fereastra mamei lor. La 
Stamati, teiul e ars de țiganca rea şi o frunză de teiu, răpită de 
vînt, cade într'o pădure, prefăcîndu-se acolo într'un flăcău tînăr 
şi frumos la chip. La Alecsandri, brazii sînt arşi de fulger, 
şi două scîntei, zburînd în sus, se prefac în steluțe și apoi, căzînd 
în griu, se transformă în mărgăritare. E interesant să știm dacă 
Alecsandri a luat motivul acesta dela Stamati, ale cărui 
poezii îi erau cunoscute și chiar îi plăceau unele din ele 1, sau a- 
mîndoi au luat același motiv din vreo legendă populară și numai 
au redat-o, fiecare în felul său. 


1 Apostolescu: op. cit pag. 144. 
2 Bogdan Duică: op. cit. pag. 176. 

4. Patriotismul scrierilor lui Stamati, amestecat cu hu- 
morul nesilit, calitățile lui de poet epic și iscusința de a moraliza 
temele împrumutate, ca Asachi,!) au fost notate de unii critici. 

Pe lîngă cele arătate, aș putea atribui lui Stamati încă un 
merit. Prin traducerile sale, el, primul dintre scriitorii romîni 
(dacă nu dintre cei europeni) a făcut accesibile compatrioților 
săi opere alese din literatura rusă contemporană, care tocmai a- 
tunci a început să se ridice la înălțimi neașteptate. Cu paşi gigan- 
tici, ea a întrecut toate literaturile începătoare contemporane şi 
a intrat deodată în rîndul literaturilor mari europene, ocupînd 
acolo un loc de cinste. 


38. După C. Stamati, şi alți scriitori romîni cunoscători ai 
limbii ruse au început să traducă din această literatură: Asachi 
a tradus din Jukovski Țintirimul unui sat şi din Caida- 
nov Istoria rusă (1832); Donici a imitat în fabulele sale pe 
fabulistul rus Crylov şi a tradus, împreună cu Negruzzi, 
satirele lui Antioh Cantemir şi cîteva opere ale lui P u ş- 
kin! iar la 1840 a apărut traducerea unui roman al scriitorului 
rus Th. Bulgarin: Ivan Vîijighin. 

Astfel, Romînii făcură cunoştinţă cu literatura rusă înaintea 
multor alte popoare europene, şi ar fi interesant să se stabilească 
dacă înaintea Siîrbilor şi Bulgarilor, care se aflau sub influența, 
culturii ruse mai mult decît Romiînii. 

Mai tîrziu, apărînd traducerile operelor ruseşti în frantu- 
zeşte, traducerile romîneşti au încetat. Intr'o vreme cînd în Ro- 
mînia s'a ivit curentul anti-slavist, care nega orice influență slavă 
în istoria și cultura Romiînilor, natural a trebuit oarecum să scadă 
și interesul pentru literatura rusă, 

In momentul de față, cînd, pe de o parte acest curent 
literar nu mai este dominant în Rominia iar pe de altă parte 
succesul literaturii ruse devine mondial, s'au înmulţit iarăşi tra- 
ducerile româneşti din această literatură. Nefiind însă destui cu- 
noscători ai ambelor limbi, ele se fac în cea mai mare parte din 
traducerile franceze, ceea ce ne depărtează de original. 


1 D. Caracostea, izvoarele lui Gh. Asachi, 1028 pp. 29, 31, 33, 46, 83 

2 C, Negruzzi tradusese și imitase şi independent operele lui Puș. 
kin: „Salul negru”, „,Kiniali”, „„Feicirea” (Faunul) şi „Mi-ai ierta tu visa 
meu gelos” (,,Gelozie”). 

Şi nu ştiu dacă aceste schimonosiri, cu pasaje omise sau 
prelucrate, dîndu-se drept traduceri conştiincioase, stau mult mai 
presus de traducerile bune, cum sînt cele ale lui Stamati, care 
se dădeau drept opere originale. 

Stamati, cel puțin, traducea fiind sedus de frumuseţea 
operei sau prelucra în sens național, pentru trezirea sentimentelor 
patriotice ;aceștia traduc în grabă și neglijent, — neavînd uneori 
nicio aplicație pentru literatură, — pentru a căpăta mai repede 
bani, fiind convinşi că nu vor fi controlați mai de aproape niciodată !. 


39. Influenţa literaturii ruse asupra celei romîne se oglin- 
deşte pînă și în zilele noastre şi nu numai în traduceri ci şi în opere 
originale. Pe cînd însă la scriitorii mai vechi, în prelucrările lor 
naive, ea se deslușește ușor, literatura romînă contemporană, mai 
ales proza, ne prezintă în acest sens complicaţii şi greutăți mai mari. 

In ea, în romane și nuvele, în alcătuirea ţesăturii lor și în 
psihologia eroilor, mai mult se simte, se ghicește, decît se înve- 
derează, influența pătrunzătoare a geniului rus, la apropierea că- 
suia vibrează armonios acele coarde slave ce intră în alcătuirea 
rufletului slavo-latin al poporului românesc. 


1 Cam în acelaşi sens l-a apărat pe C. Stamati și D-IL N, Iorga, vorbind 
la radio (27 Martie 1930, 7.20 seara) despre literatura Basarabiei „duioasă în să- 
răcia ei” şi încheind conferinţa astfel : „Mai bine să iei un subiect străin și-l tra- 
tezi în spirit român (cum făcea Stamati), decît să iei subiect romin și să-l tratezi 
în spirit străin, cum se face astăzi V' 


www.dacoromanica.ro 


ANEXE 


www.dacoromanica.ro 


ANEXA Nr. 1. 


Scrisoarea contelui Langeron către senatorul Kusnikov ! (1808) 


(traducere din rusește). 


Către D-nia Sa, sfetnicul de taină, senatorul şi cava- 
lerul Kuşnikov. 


Nr. 2954. 
Orăşelul Fălciu, 
Decemyvrie 13, 1808, 


Milostivul meu Domn, Serghei Sergheievici ! 


Funcţionarul moldovean Toma Stamati, ce se găseşte pe 
lîngă mine în calitate de deputat, mi-a cerut voie să plece la Iași, 
unde are nevoie să se prezinte numaidecit, 

Eu, ascultindu-i rugămintea, i-am învoit aceasta pentru 
citeva zile, dar nu mai mult, fiindu-mi foarte necesar aci. 

Și mai ales fiindcă sînt foarte mulţumit de sîrguinţa, rîuna, 
și activitatea lui. 

Cu tot respectul şi devotamentul către D-nia Voastră, 
am onoare a vă fi întotdeauna, milostivul meu domn, plecată 
slugă. 

Contele Alexandru Langeron. 


1 Arhivele Statului din Chişinău. Dosarul Nr. 234 „cu corespondența 
icieritoare la numirea de către ambele Divane a deputaților la Comandamentul 
Superior al Armatei şi la alți comandanți de armată pe anul 1808”. Fila 67. 

Raportul paharnicului Toma Stamati către Visteria Moldovei (1809) 


a) Adresa Divanului Moldovei către preşedintele Divanurilor Moldovei şi Valahiei, 
senatorul Kuşnikov 1. 


Către D-nia Sa sfelnacul de taină, senatorul, preşedintele 
Divanului Cmnejiei Moldovei şi Valahiei şi cavaleriu Serghie Kuş- 
nikov. 


Nr. 741. Divanul Cnejiei Moldovei. 


Datorie socotește Divanul a înfățoşa această tălmăcire de 
pe înştiinţare ce au trimis Ph. Toma, deputat lîngă armie de la 
Ismail. Din care prelarg se va pliroforisi d-ta pentru ocrotire 
lăcuitorilor acelor cetăți despre d-nealor comendanţi și pătimire 
celorlalți lăcuitori. Şi îucredințind și Divanul pe d-ta : că de vor 
rămîne acei lăcuitori de prin cetăţi şi forştate lor tot întru aceeași 
arătare, amestecîndu-se  d-lor comendanţi şi netăgăduind pe 
ispravnici a-i întrebuința întru săvărşirile oşteneşti, apoi ceilalți 
lăcuitori vor simţi.... struncinare. Rămănînd, dar, ca, după cum 
cu înţelepciune se va socoti de către (d-ta) să facă punere la cale 
avînd Divanul și răspunsul d-tale. 


1809, Septemvrie 24. 
Fii, 


b) Raportul paharnicului Toma Stamati 2. 


„Nu puţin timp a trecut de cînd călătoresc prin Basa- 
rabia şi în tot timpul şi pretutindeni am observat că locuitorii 
ținuturilor basarabene se află într'o stare vrednică de plins, din 
cauza numeroaselor dări și corvezi, despre care eu, prin prezentul, 
am onoare de a aduce la cunoștința onoratei Visterii cum că rui- 
narea acelor sate provine din aceea că toţi ceilalți locuitori, ce 
trăesc în forștadtele orașelor, fiind ocrotiți de comandanții cetă- 
ților, nu sînt întrebuințaţi de ispravnici la niciun fel de prestații 
ale Zemstvei. Şi de aceea onorata Visterie să judece singură 


1 Idem. Dosarul Nr, 226 „cu corespondenţa referitoare la dispozițiunile 
date comandanților de cetăți asupra impozitelor de cetăți şi asupra hotăririi, 
ce impozite se vor plăti de către locuitori”, Fila 212 și urm. 

2 Idem. Traducere din ruseşte, 

cît de multă încetineală se face în aducerea la îndeplinire a ordi- 
nelor autorităților militare. Deşi ispravnicii îşi dau toată silința 
pentru îndeplinirea acestor ordine, dar nu e niciun folos dacă 
locuitorii orașelor şi forştadtelor nici nu vor să-i știe, 

Avînd în vedere că de curînd cuceritul oraș Ismail cere 
multe reparaţii, fără îndoială vor fi necesari o mulțime de lucră- 
tori din ținutul 'Tomarovului ; dar ce ispravnic local poate avea 
succes, dacă locuitorii din orașe, suburbii și ceilalți nu vor fi sub 
ascultarea lui, (fiindcă locuitorii satelor au ajuns într'o totală 
slăbiciune şi istovire, cu toate că ispravnicul din Tomarov își 
pune destulă silință pentru uşurarea şi bună-starea acestora). 

Insă onorata visterie, prin mijlocul ce-i convine, va binevoi 
să dea o dispoziţie ca comandanții orînduiți prin cetăți să aibă 
în seama lor numai afacerile militare, iar administraţia civilă să 
rămiie pe seama ispravricilor, ca aducerea la îndeplinire a po- 
runcilor autorităților să poată fi distribuită asupra tuturor. 

Căci, dacă nu va fi luată vreo dispoziţie în această privinţă 
și locuitorii orașelor şi forştadtelor vor rămîne în orînduirea de 
pînă acum, atunci e de prevăzut, de sigur că niciodată aşezările în 
Basarabia nu se vor desvolta, ci încă şi satele aflătoare astăzi, 
se vor ruina toate şi cea mai mare parte a locuitorilor se va așeza 
prin orașe şi suburbii, ca şi ei să se folosească de ocrotirea coman- 
danților, scăpînd de toate prestațiile de munci”. 


ANEXA Nr. 3. 


Genealogia oficială a familiei Stamati (x821x.) 


(traducere din rusește 1) 
Fraţii Stamati : 


Tituliarnii sovietnic Constantin, 28 ani?, după alegerea 
nobilimii, consilier al guvernului regional ; 

Cancelarist Gheorghe, 25 ani 3, în serviciul cancelariei tri- 
bunalului civil. 


1 Idem. „„Cartea genealogică a nobilimii basarabene” 1821 Partea I. § 53 
pag. 109. 

2 Data aceasta nu corespunde cu cea din statul personal al lui Stamati 
(v. an. Nr. 4 a). 

3 După actul său de naştere (an. Nr. 4 e) Gh. Stamati a trebuit să aibă 
atunci (la 1821) numai 19 ani. 

Amîndoi necăsătoriți. Stăpinesc prin moştenire următoarele 
moşii în ținutul Orheiului : Golești, cu întinderea de 760 desiatine 
şi cu 24 case de țărani; Tutovenii, cu întinderea de 360 fălci: 
Lunca Mare, cu întinderea de 294 stînjeni și cu robi ţigani 40 
suflete, bărbaţi şi femei. 


Genealogie şi dovezi a nobilității familiei Stamati : 


Blazon nu are. 


Tabla genealogică : 


Toma Stamati : vel-paharnic. 

Fiii lui: Constantin şi Gheorghe, actualii doveditori ai nobi - 
lității. Ca dovadă a provenienții lor nobile au înaintat tribunalului 
civil din Basarabia următoarele acte : 

I. pentru moșia Golești, Nr. 77 din 1812, Septem- 
brie 30; 

2. pentru moşia 'Tutoveni, Nr. 198 din 1814, Ianua- 
rie 27; 

3. act de cumpărare pentru moşia Lunca Mare dela ,„Medelni- 
cerna Clucerească”, din 1806, Iulie 15. 

Din care acte se constată că decedatul tată al doveditorilor, 
Toma Stamati, era atunci în rangul de vel paharnic. 

In afară de aceasta, se constată şi din cartea Gospodarului 
Moruzi Voevod, din 1806, că numitul Toma se afla atunci în ran- 
gul de paharnic. (Toate acestea sînt scoase din documentele de 
hotărnicie dintre moșiile boierești și din Cartea Gospodarului 
“Țării Moldovei), 

De aceea comisiunea ce există pentru cercetarea dovezilor 

„de nobilitate, recunoscînd pe doveditorii, Constantin şi Gheorghe 
Stamati, după rangul tatălui lor — ca nobili, a decis prin hotă- 
rîrea din 1821, August 31, înscrierea lor în partea I-a a „Cărţii 
genealogice” pentru ţinutul Orheiului. 


Mareşalul nobilimii din regiunea Basarabia 


Consilier de stat Balș. 

ANEXA Nr. 4. 


Actele complimentare ale familiei Stamati, relative la nobilitatea 
ei t (1841). 


a) Cererea fraților Stamati către împăratul Rusiei. /traducere din rusește) 


16 Iunie 1841. 


Prealuminate Stăpîn, Mare Domn, Impărate Nicolai 
Pavlovici, Autocrat a toată Rusia, Domnule preamilostive ! 

Cer nobilii : fraţii, tituliarnii sovietnic Constantin şi gu- 
bernski secretar Gheorghe, fiii lui Toma Stamati, următoarele : 

Comisiunea ce a existat aci la 182r, după înaltă poruncă, 
pentru cercetarea dovezilor de nobilitate a boierilor basarabeni, 
ne-a încorporat pe noi la nobilime prin hotărîrea din 31 August 
a aceluiași an, după documentele pe care am avut posibilitatea de 
a le prezenta comisiuuii atunci, cu toate că au existat şi alte do- 
vezi, și mai însemnate, în privința provenienţei noastre nobile. 
Insă acestea se aflau atunci în Moldova, la rudele noastre, unde 
noi mam putut să ne ducem spre a le căpăta, din cauza cunoscu- 
telor evenimente politice şi a expedițiilor turceşti din r821. Din 
aceiași cauză, şi rudele noastre n'au putut să ni le trimeată de acolo 
aci la timp, adică tocmai cînd noi aci aveam nevoie de ele pentru 
înaintarea lor la susmenționata comisiune. Pe urmă am primit 
aceste dovezi şi acuma, dorind a completa susmenționata 
hotărîre a comisiunii prin ele și prin actele despre serviciul 
nostru de stat continuat, pentru care am avut onoarea de a fi 
decorați zu medalii ce ne dau dreptul, în virtutea $ 973, vol. 9 
al Codexului de legi, de a fi înscriși în partea IIIa a „Cărții 
genealogice” pentru nobilitatea de 8 clase, înaintăm aci spre 
cercetare de către Adunarea deputaţilor nobilimii basarabene 
uimătoarele acte : 

I. Din 18 Ianuarie 1816, din partea Divanului Principatului 
Moldovei, cu iscălitura Gospodarului Domnitor de acolo, Cali- 
mahi. eliberat unuia dintre noi, Constantin, cu certificarea atît 
a serviciului meu continuat acolo, cît și a faptului că sînt fiul 
legitim al vel-paharnicului Toma Stamati, și cu afirmarea pro- 
veniențţei nobile a familiei noastre. 


1 Arhivele Statului din Chișinău. Dosarul familiei Stamati (Nr. 15) 


Vicaţa și opera lui C. Stamati. 8 

2. Un act identic din partea aceluiași Divan, din 6 Februarie 
1816, iscălit de acelaşi Gospodar, eliberat pe numele tatălui 
nostru, prin care se afirmă rangul lui şi proveniența lui din stră- 
moşi nobili. 

3. Statul personal, eliberat de către comitetul administra- 
tiv al închisorilor din Chişinău unuia dintre noi, Constantin Sta- 
mati, despre continuarea serviciului : dintii în Moldova şi pe urmă, 
după anexarea acestei regiuni la imperiul rusesc, în Basarabia. 

4. Actul de naştere, eliberat de către Consistoria Moldovei 
unuia dintre noi, Gheorghe. 

Şi de aceea rugăm, ca supuși credincioşi : 

Să se comunice celor în drept înregistrarea petiţiei noastre 
cu documentele anexate, spre a completa cu ele hotărîrea comi- 
Siunii precedente, şi trecerea noastră din partea I-a într'a III-a 
a „Cărţii genealogice” pe baza susinenționatei legi. Să se ia ho- 
tărîrea, a cărei copie să fie expediată Heraldicei. 

Iar Adunarea deputaților nobilimii basarabene să binevo- 
iască a alătura aci statul personal al unuia dintre noi, Gheorghe, 
ce se găsește în dosarul lui, cu ocazia serviciului ce a îndeplinit 
pe lîngă această adunare, în calitate de deputat, timp de trei ani. 

De pe hotărîrea ce se va lua, rugăm să ne fie comunicată 
copia. 


Chișinău, 1841. Iunie 14. 


(Urmează a fi înaintată Adunării deputaților nobilimii 
basarabene). 


b) Certificarea serviciului lui Const, Stamati în Moldova (:816). 
(traducere din rusește). 


Cu mila lui Dumnezeu, Noi Scarlat Alexandru Calimahi, 
Voevod şi Gospodar al Principatului Moldovei. 

După propria noastră cercetare și încredințare din conți- 
nutul mărturiei Divanului "Țării Mele, aci mai jos înfățișat şi 
iscălit de către Prea Inalt Sfinția Sa Mitropolitul și de către 
Episcopii acestei țări, pecum şi de către D-nii Inalţi boieri, despre 
proveniența nobilă a familiei aci numitului Constantin Stamati, 
ca să fie el recunoscut în tot locul nobil după distincția familiei 
sale, luînd parte la privilegiile locale, precum s'au folosit şi se 

folosesc şi acuma de ele părinţii și toate rudele lui, noi am întărit 
această certificare prin propria noastră iscălitură și prin punerea 
pecetei noastre de Gospodar. 

Ianuarie 20, 1816, 

Originalul este iscălit: Noi Scarlat Alexandru Calimahi 
Voevod. 

Din partea Divanului Principatului Moldovei, d-l Cons- 
tantin Stamati, fiul vel paharnicului Toma Stamati şi nepotul 
răposatului Iacob, Mitropolitul Moldovei, din vîrsta de copil 
fiind întrebuințat în diferite însărcinări şi funcțiuni în cancelaria 
Visteriei Moldovei, în caz dacă ar fi rămas în această țară, de 
sigur că ar fi fost recompensat de către Gospodarul Moldovei, 
pentru serviciul zelos și purtarea cinstită, cu rangurile boierești, 
după distincţia familiei sale, ca un patriot vrednic, precum a fost 
şi tatăl său şi precum sînt aci recunoscute și recompensate cu ran- 
gurile ţării toate rudele lui, aci aflătoare, fiecare după meritul 
său şi serviciul ce a adus patriei, participînd la privilegiile țării 
la fel cu ceilalți nobili de aceiași stare. Dar, fiindcă împrejură- 
rile l-au silit pe dl Stamati să-și stabilească locuința pe moşiile 
părintești aflătoare pe malul stîng al Prutului, în ținutul Orheiului 
din regiunea Basarabiei, el a cerut Divanului moldovenesc să-i 
dea o adeverinţă despre proveniența neamului său, ca să fie recu- 
noscut acolo după distincția familiei sale. Pentru care Divanul, 
cunoscînd meritele familiei d-lui şi serviciul lui zelos, precum s'a 
explicat mai sus, i-a eliberat această adeverinţă cu scop de a fi 
recunoscut dumnealui, Stamati, în tot locul, ca nobil printre 
ceilalți, de același rang cu familia lui, participînd la privilegiile 
acestei țări la fel cu ceilalți patrioți, de acelaşi rang cu d-nealui. 

Drept care adeverinţa se certifică prin iscălitura noastră 
și prin punerea pecetei Divanului. 


Tn Taşi, Ianuarie 18, 1816. 


c) Un act eliberat paharnleului Toma Stamati 
(traducere din ruseşte). 


Cu mila lui Dumnezeu, Noi, Scarlat Calimahi, Voevod şi 
Gospodar Principatului Moldovei. 

După propria noastră cercetare precum şi din mărturisirea 
întregului Divan al Principatului Meu, aci mai jos înfățișată, ca 
și din mărturisirea orală a Prea Inalt Sfinţiei Sale Mitropolitului 

Moldovei Veniamin, paharuicul Toma Stemati este adevăratul 
nepot de frate al răposatului mitropolit Iacob Stamati şi boier al 
țării noastre moldoveneşti, Și, ca să fie el, dl. Stamati, recunos- 
cut întotdeauna şi în tot locul nobil adevărat, în aceiași stare 
şi rang ca şi toată familia sa, noi confirmăm acest privilegiu veş- 
nic cu iscălitura noastră personală şi cu punerea pecetei noastre 
de Gospodar. 


Martie ziua to, 1816. 


Originalul este iscălit de : Noi, Scarlat Calimahi Voevod. 
I. S. Gospodarului, 


A cetit logofătul al doilea T'heodor Simeon. 

Din partea Divanului Principatului Moldovei : 

Vel-paharnicul Toma Stamati, nepot de frate al Inalt 
Sfinţiei Sale răposatului mitropolit al Moldovei, Iacob Stamati, 
rămas din cauza schimbării hotarvlui de pe Prut cu locuința 
pe partea stîngă a rîului, în regiunea Basarabiei, unde are moșii 
proprii, a cerut dela acest Divan un certificat despre proveniența 
nobilă a familiei sale şi despre purtarea lui bună şi demnă de laudă, 
cu care, distingîndu-se, a adus servicii acestei țări, cu scop ca să 
se facă cunoscut şi guvernului rusesc. Divanul, găsind rugămin- 
tea numitului boier, Stamati, dreaptă, certifică, după informație 
exactă şi mărturisirea adevărată, următoarele : 

că dl. paharnic Toma Stamati, adevăratul nepot de frate 
al Inalt Sfinţiei Sale susnumitului mitropolit, în tot timpul tra- 
iului său aci, îndeplinea datoriile sale fără cît de mică neglijență, 
avînd cea mai cinstită purtare. Fiind însărcinat cu diferite misiuni 
din partea cârmuirei, s'a arătat întotdeauna credincios, sîrguitor 
și activ, Pentru această purtare excepțională, şi celelalte rude ale 
lui aci aflătoare au primit ranguri de boieri. Şi dacă dl. Stamati 
ar fi rămas cu traiul în acest Principat, avînd o astfel de purtare, 
aducînd adevărate servicii patriei şi luînd parte la privilegiile 
cuvenite, atunci numaidecît ar fi primit și ranguri înalte. 

Spre a confirma toate acestea și pentru ca dl. Stamati să 
fie recunoscut în regiunea Basarabiei, precum și în tot locul, ca 
boier moldovean şi proprietar de moşii, participînd la privilegiile 
cuvenite, Divanul i-a eliberat  paharuicului Toma Stamati 
această adeverinţă, întărită prin iscălituri și pecetea Divanului. 


In laşi, Fevruarie, ziua 6, 1816. 

Oiigimalul este iscălit de : Veniamin, Mitropolit al Moldovei ; 
Meletie, Episcop al Huşului; Vel-logofăt Iordache E. Canta; 
Vel-logofăt Constantin Balş; Vel-logofăt Dimitrie Sturza ; Vel- 
logofăt Lupul Balş; Hatmanul Raducan Roset; Vel-vornic Balș; 
vel-ban Ioan Tentul. 

L. S. Divanului Principatului Moldovei. 

Dela Departamentul Afacerilor Străine : 

Acest act, eliberat vel-paharnicului Toma Stamati din 
partea Inalt Sfinţiei Sale Mitropolitul Moldovei Veniamin, Epi- 
scopului Hușului şi d-lor Inalți boieri, şi întărit de către Măria 
Sa Gospodarul Moldovei, este văzut de noi şi, fiindcă ne este cu- 
noscută proveniența familiei d-lui Stamati, precum s'a arătat 
mai sus, este întărit prin iscăliturile noastre şi punerea pecetei 
Departamentului. 


In Iaşi, Martie ziua 16; 1816. 


Originalul este iscălit de: postelnicul Andronachi Donici 
și Ion Neculce spătar. 
Ti. S. 


Că într'adevăr această adeverinţă, certificată de Departa- 
mentul Moldovenesc al Afacerilor Străine, de Gospodarul Principe 
Calimahi şi de Divanul Principatului Moldovei, este eliberată 
paharnicului Toma Stamati pentru _provenienţa lui nobilă, 
această cancelarie a Consulatului General al Imperiului Rus, prin 
iscălitura consulului general și prin punerea pecetei oficiale, 
certifică. 

No. 89, Iașii, Maiu ziua 29, 1810. 


Originalul este iscălit de: A. Pini. 
L. S, 


d) Statul personal al serviciului lui Constantin Stamati, tituliarnti 
sovietnic şi cavaler al ordinului „Sf. Ana” clasa III-a 
(traducere din rusește). 


No. 839. Alcătuit la 28 Ianuarie, 1837. 
Tituliaruii sovietnic Constantin, fiul lui Toma Stamati, în 
vîrstă de 51 ani, văduv, are un fiu, Constantin, de religie ortodoxă. 


Descendent din boieri moldoveni. Proprietarul moșiei Căracuseni, 
din Jud. Hotin. 

1806—2 Noem. După intrarea trupelor ruseşti în Moldova, 
Constantin Stamati, isprăvindu-și studiile şi învățîind limbile : 
franceză, greacă, moldovenească şi rusă, a intrat întîi în slujbă 
la cancelaria Visteriei Principatului Moldovei. 

1812—16 Noem. După retragerea din Moldova a trupelor 
ruseşti şi stabilirea lor în regiunea Basarabiei, anexată imperiului 
rusesc în 1812—16 Noemvrie, a intrat în serviciul guvernatorului 
civil al Basarabiei. 

I1813—I4 Oct. După înființarea guvernului regional al 
Basarabiei, este numit expeditor al departamentului II. 

1814—18 Apr. Transferat din departamentul II la de- 
partamentul I al aceluiași guvern, ca informator. 

1815—3r1 Dec. Pentru serviciul zelos a fost înaintat în 
rangul de registrator al Collegiei. 

1816—15 Iulie. 'Transferat în serviciul guvernatorului 
plenipotențiar (namestnic 1) al regiunii Basarabiei, general 
leitenant şi cavaler Bahmetiev. 

I817—I5 Ian. In acest serviciu a fost însărcinat cu exe- 
cutarea diferitelor afaceri de stat şi cercetări, ocupîndu-se de 
acestea cu rîvnă şi obţinînd succesul cuvenit ; în urmă a fost nu- 
mit de către guvernatorul plenipotenţiar — ispravnic al ținutului 
Ismail. In această calitate a adus la depunerea jurământului de. 
credință și supuşenie tronului rus pe toţi locuitorii ținutului Ismail. 
In afară de aceasta, îndeplinea şi alte misiuni, nu mai puțin im- 
portante, ce i se încredinţau de către superiorii săi. 

1817—371 Dec. Inaintat la rangul de secretar al Collegiei. 

I818—20 Ian. 'Transferat din ţinutul Ismail în ținutul 
Hotin, în calitate de ispravnic, unde, cu ocazia trecerii prin ți- 
nutul Hotinului, în 1818, a Majestății Sale Impăratului, a ară- 
tat o sîrguință şi o rîvnă excepționale în îmbunătățirea drumurilor 
şi a podurilor, mai ales, pe malul prăpăstios al Nistrului, fără a 
înpovăra pe locuitori și introducînd printre ei ordinea și buna 
cuviinţă, în întregul ţinut ce i-a fost încredințat. 

Fiind propus de către superiorii săi la înaintare, a fost ri- 
dicat prin bunăvoința Majestății Sale Impăratului la rangul de 
consilier titular (tituliarnii sevietnic). 


1 Comisarul împăratului. 

1818—27 Mai. Pe lîngă acestea, în timpul acestui serviciu, 
în calitate de ispravnic în ambele ținuturi, cu ocazia epidemiei 
de ciumă ce a bîntuit în Moldova şi Valahia prin anii 1817—1818, 
i-a fost încredințată lui Stamati supraveghierea grănicerilor civili, 
trimiși pe malul Prutului în ajutorul grănicerilor militari. Această 
atrbuţie a îndeplinit-o întocmai şi cu îngrijire şi atît de bine 
încît, prin ţinuturile încredințate lui, epidemia ciumei nu s'a 
strecurat în regiunea Basarabiei. 

1819—20 Ian. Pus în disponibilitate din funcțiunea pe 
care o exercita 1), a intrat din nou în serviciul guvernatorului 
plenipotenţiar. In acest serviciu a fost însărcinat cu capturarea 
elementelor suspecte din unele cătune ale ținuturilor : Bender, 
Akerman şi Ismail. Acolo a prins 120 de inşi, oameni suspecți, 
care au fost dați pe mîna autorităţilor. De asemenea a fost însăr- 
cinat și cu exterminarea bandei de hoţi de sub conducerea unui 
oarecare Morariu, din care bandă 4 oameni au fost prinși de 
către el şi daţi pe mîna justiţiei. Tot așa a fost prins de el 
şi Eugraf Suronjin, amestecat în afacerea înstrăinării unei 
sume importante de bani din biroul basarabean al coloniștilor 
străini. 

Pe lângă cele expuse, a îndeplinit și alte misiuni ce i s'au 
încredințat de către superiorii săi, dînd dovadă de aceiași activi- 
tate și sirguință. 

1820—13 Iulie. Ales de boierime consilier în guvernul 
regional al Basarabiei. 

1822—r4 Ian. În această calitate, exercitînd cu râvnă atribu- 
țiile sale, i-au fost încredințate și alte diferite cercetări. Astfel, 
el a fost numit de către sfatul suprem membru în comisiunea 
însărcinată cu cercetarea unor acte, cunoscute sub numele de 
„Rupta de Visterie” și „,„Rupta de Camară”. In sfîrşit, la a 
doua alegere, a fost votat de boierime pentru demnitatea de con- 
silier al tribunalului basarabean (secția penală), Datorită rivnei 
şi stăruinţei în cele ce privesc serviciul, cît şi capacității excepţio- 
uale, se ocupa, pe lîngă exercitarea funcțiunii sale de consilier, 
și cu traduceri din limba moldovenească în cea rusească a dosarelor 
seaţiei penale, ce sosiau în mare număr dela judecătoriile diferitelor 
ținuturi, In același an, fiind considerat ca om de încredere şi ca 


l Ispravnicii se numeau pe timp de un an. 

un funcționar nepărtinitor, a fost trimis de către superiorii săi să 
restabilească ordinea în staţiunile poştale din drumul Hotinului 
şi să le aducă în bună stare. Delegaţia aceasta a ținut dela 25 
August pînă la 4 Octombrie 1823. 


1825—14 Ian. Pus în disponibilitate din funcțiunea de con- 
silier al secţiei penale, expirîndu-i termenul de 3 ani. 


1826—13 Fevr. Pentru munca și sîrguința excepțională în 
calitate de consilier al acestui tribunal, a fost decorat de către 
împăratul cu ordinul Sf. Ana cl. III-a, 

La începutul anului 1825 a intrat în serviciul cancelariei 
guvernatorului general al Novorossiei și al Basarabiei, unde se 
afla în calitate de funcționar „cu însărcinări speciale” pînă la 
1828. In tot timpul serviciului pe lingă Excelenţa Sa, îndeplinise 
misiunile ce i-au fost încredințate, cu mare succes, spre mulțumirea 
superiorului său. Fiind în serviciul Excelenței Sale, a fost numit 
în ziua de 5 Iulie 1827 consilier locţiitor la secția civilă a tribu- 
nalului regional pînă la expirarea concediului consilierului titu- 
lar din acest tribunal—Satovski. 

Pentru exercitarea acestei funcțiuni avea şi o leafă fixă. 


1828—18 Ian. Ales de boierime şi aprobat de guvernatorul 
general al Novorossiei şi al Basarabiei pentru demnitatea de 
deputat în fostul sfat suprem al Basarabiei. La intrarea în vigoare 
a nouii legi administrative pentru regiunea Basarabiei, dela 29 
Februarie 1828, legea administrativă din 1818 și toate dispozițiile 
ce erau în contradicție cu noua lege s'au abrogat și în Basarabia 
a fost reînstituit sfatul regional, alcătuit numai din funcționari 
superiori regionali şi din 2 membri, reprezentanţi ai guvernului. 

1828 Aprilie. Stamati, împreună cu alți deputaţi ai boierimii, 
a fost pus în disponibilitate. 

1835—18 Dec. Pentru rîvnă și activitate excepţională în 
calitate de consilier al tribunalului corecțional al provinciei, în 
urma raportului mareșalului nobilimii din regiunea Basarabiei, 
dela 28 Dec. 1835, i s'a acordat o mulțumire oficială din partea 
ministerului de interne. 

1836—15 Maiu. In urma referatului prințului Galiţin, 
Majestatea Sa, în ziua de 13 Martie 1836, a binevoit să aprobe 
numirea lui Stamati ca membru în comitetul administrativ al 
inchisorilor din regiunea Basarabiei. 

c) Actul de naștere al lui Gheorghe Stamati 


(traducere din rusește). 


Duhovniceasca Dicasterie a Mitropoliei Moldovei prin aceas- 
ta face cunoscut că Gheorghe Stamati e născut din părinți cu 
cununie legitimă, fii ai sfintei şi marii biserici de răsărit, vel 
paharnicul Toma Stamati şi soţia lui Smaranda, în luna Octomvrie 
2, 1802, iar în ziua de 12 a aceleiași luni e sfințit cu sfîntul botez 
şi uns cu sfîntul mir în biserica Tuturor Sfinţilor, numită Banul, 
aci în oraşul Iaşi aflătoare, de către preotul paroh al acelei 
biserici, răposatul Athanasie, naş fiind Preasfinţitul Gherasim, 
episcop de Roman, numindu-l Gheorghe. 

De aceea, spre adeverire că susnumitul Gheorghe Stamati, 
prin sfințirea cu sf. botez e unit la turma bisericii noastre de 
răsărit şi că într'adevăr e fiul legitim a susnumiţilor părinți ai 
săi, cum s'a constatat după informaţie, i s'a, -eHberat acest 
act de naştere, cu iscăliturile prezenților în Dicasterie şi cu 
punerea pecetei, care întăreşte iscălitura Preasfințitului Ve- 
niamin Costachi, mitropolit al Moldovei și al diferitelor ordine 
cavaler. 

Veniamin Mitropolitul Moldovei. 

Originalul este iscălit de : [conom Theodor Stamati, Iconom 
Gh. Gafencu, Iconom Gh. Pavlu, Iconom Gheorghe, secretar 
Tăcium. 


Secţiunea II. Nr. 464. Iulie 25, 1840. Iaşi. 


A tradus din moldoveneşte translatorul oficial al tri- 
bunalului civil basarabean, tituliarnii sovietnic Dimitrie An- 
dreev. 

Că această copie e conformă în totul cu originalul, Adunarea 
deputaţilor nobilimii basarabene, prin iscălitură şi punerea pe- 
cetei, adeverește. 


August 4, 1841. Nr. 3491. 


Pentru mareșalul nobilimii basarabene : (indescifrabil). 
Secretar : (indescifrabil). 

ANEXA Nr. 5. 


Rapoartele ispravnicului ținutului Ismail, Stamati, către direcţia 
regională basarabeană (1817 1). 


(traducere din rusește). 


a) Raportul ispraunicului ținutului Ismail, Stamati, şi al porucicului 
Emanuil Donici câtre departamentul I al direcției regionale 
basarabene, din 2 Maiu, anul 1817. 


In ordinele departamentului adresate mie, ispravnicului de 
ținut, şi porucicului Donici, în trecuta lună Ianuarie a anului 
curent, ni se scrie că, — conform hotărîrii sfatului suprem — 
să se facă repartizarea pe clase a tuturor satelor din ţinutul Is- 
mailului şi al Tomarovului, trecînd pe listă numărul precis al 
familiilor aflătoare în fiecare sat şi cu arătarea distanței dela un 
sat la altul. Un zel deosebit însă să fie întrebuințat în aducerea 
tuturor locuitorilor la depunerea jurămîntului de credință şi su- 
puşenie tronului rusesc imperial, pentru cae ni s'au trimis ju- 
răminte tipărite şi formulare după care trebue să fie făcut re- 
censămâîntul locuitorilor. 

Noi, urmând întocmai prescrierile, larg formulate în ordine, 
îndată, cu sîrguință, am adus la îndeplinire ordinele direcțiunii ; 
am întrebuințat toate mijloacele cuvenite şi cîte ni-au stat la dis- 
poziţie, am adus pe toți locuitorii satelor şi cătunelor din ținutul 
Ismail la depunerea jurământului de credință şi supușenie tro- 
nului rusesc imperial, am întocmit recensămîntul locuitorilor și, 
în sfîrşit, îl înaintăm cu supunere departamentului. 

Toate acestea le-am îndeplinit în chipul cel mai liniştit şi 
tot atît de liniștit ne-am purtat cu poporul de jos, conformîn- 
du-ne întocmai ordinelor şi sfaturilor, formei şi dorinţei direc- 
țiunii, 

Am înţeles totuși, din ordinele departamentului, că toate 
aceste lucrări ni se ordonă să le săvârșim cu grabă și fără întârziere ; 
aceasta însă n'am putut-o îndeplini cu niciun fel de mijloace, 
din cauza dificultăţilor ce le-am întîmpinat cu aducerea la depu- 


1 „Lucrările Comis. Arh. Basarabene”, vol. III, pag. 203. 

nerea jurămîntului de credință şi supuşenie a populaţiei bulgare 
de acolo, despre care întîmplare credem că departamentul are 
destulă cunoștință ; iar dacă ei (Bulgarii) ar fi primit jurământul 
îndată ce am apărut în satele lor, cum au început să facă aceasta 
cu mare rîvnă puținii Moldoveni şi Ruși din acel ţinut, atunci 
neapărat am fi terminat toate lucrările, încă din luna Fevruarie 
trecută, cum se şi cuvenea. 

Am supus la depunerea jurămîntului pe toţi locuitorii că- 
tunelor aflătoare în stepa Basarabiei, (Bugeac) din ținutul Is- 
mail, iar pe locuitorii cătunelor din ocolul Chilia, cu, ispravnicul, 
am început să-i instalez în sate, pe fiecare în locul unde s'a hotărît 
să se așeze din toamna viitoare, însciiindu-i în registrul respectiv 
al fiecărui sat. Insă, în ceea ce priveşte pe oamenii din cătunele 
ocolului Ismail, eu n'am avut timp să-i instalez prin sate, gră- 
bindu-mă să termin cu jurămîntul ; așa că, pentru aceştia, am în- 
tocmit un izvod deosebit în registrul ocolului Ismail, dar în 
scurt timp îi voiu instala și pe ei priu sate, cum ni se scrie în 
ordin. 

In formular se spune ca noi să arătăm cîte fălci de fîneță, 
pășune și săliște are fiecare sat; aceasta noi n'am putut-o înde- 
plini, deoarece fiecare sat ţine în stăpînire pămînt cît vrea, fără 
măsurătoare sau brazdă, iar mai ales acolo unde satele sînt așe- 
zate des, proprietatea unui sat se confundă cu proprietatea ce- 
luilalt și nimeni nu poate stabili cît pămînt trebue să stăpînească 
fiecare sat. Necesitatea urgentă cere în această privință o dispo- 
ziție specială din partea direcțiunii. In fine, în ceea ce priveşte 
diferitele cheltueli (pentru hîrtie şi toate celelalte), care ni s'ar fi 
întîmplat în cursul îndeplinirii acestui „model delicat”, cheltu- 
eli cărora ni se cere contul spre a nile restitui din visterie, noi cu 
adîncă supunere rugăm ca totul să rămiie în folosul statului, 
aducînd și acel mic prinos împreună cu sîrguinciosul nostru ser- 
viciu, ce l-am îndeplinit după cererea direcțiunii. Au rămas 
nesupuși jurământului numai acei locuitori care au plecat peste 
hotare cu pașapoarte legale, sau în alte locuri ale regiunii, în 
legătură cu treburile şi alișverişurile lor. Avînd în vedere că nu- 
mărul lor (celor absenți) nu e mare, vor fi supuşi la depunerea 
jurământului și acei dintre ei, care se vor întoarce pe locurile lor, 
isprăvnicia înaintîndu-vă la timp lista precisă cu numele lor. 

Au semnat ispravnicii: Stamati și Emanuil Donici. 

b) Raportul ispiãvniciei ținutului Ismail către departamentul I 
al direcțiunii regionale din Basarabia, (din 12 Iulie 1817.) 


Nr. 811. (Semnaţ în orașul Tucikovl). 


Spre îndeplinirea celor cuprinse în ordinul acelui de- 
partament, cu Nr. 540, ca să fie trimisă de urgenţă lista jidovilor 
aflători în acest judeţ şi jurământul de credință şi supușenie tro- 
nului rusesc, depus de ei, se trimite îndată (ca să nu fie întârziere 
după ordinul urgent) lista numelor lor, deși unii din acești jidovi 
arată că sînt înscriși la poliție şi în alte locuri, care sînt trecute 
cu de-a-nănuntul în listă. Totuși, isprăvnicia consideră ca o datorie 
să facă cunoscut departamentului că aceşti jidovi, ce zic că sînt 
din alte locuri, deja de mult timp trăesc prin satele acestui ținut 
şi în multe cazuri, (cînd isprăvnicia voia să-i impună la vreo dare, 
la fel cu ceilalți locuitori, ei se apărau spunînd că sînt înscriși 
în alte locuri și, în general, întotdeauna se supun ordinelor cu 
greutate. 

Iar în ceea ce privește depunerea jurământului de către ei, 
isprăvnicia, încă înainte de primirea, ordinului, a îndeplinit aceasta ; 
dar fiindcă ei călătoresc fără sfîrșit după afacerile lor, nu s'a 
putut termina pînă acuma cu depunerea jurământului lor. Cînd 
însă, peste cîteva zile, ea (depunerea) va fi isprăvită, atunci for- 
mularul jurământului va fi trimis cu un curier special, conform 
ordinului. 

Ispravnic Stamati. 


ANEXA Nr. 6. 


Carte de judecată a Divanului obștese al Moldovei, dată în pricina 

dintre căminarul Tudurache Ciurea și ginerele-său- Costache Sta- 

mati, pentru venitul moșiilor de zestre ce nui le-a dat după izvodul 
de zestre 2 (1829) 


a) 1829. Septemvrie 20. Carte de giudecată a desfiinţatului 
departament al pricimilor streine în cuprindere pentru moşia 
de zestre, ce i-au dat, în oblastul Besarabiei, dumnealui Costache 


1 Ismail. 
2 Ms. Academiei Române, Nr. 861, 31, (copie). 

Stamati la anul 1826, Septemvrie, prin izvodul de zestre, cămina- 
rului 'Tudurache Ciurea, socrul dumnealui, și anume : L.ămășana, 
Dusceni, pol-sat Lopatniţa şi moşia Mlenăuţii, şi pentrucă acestea 
moşii sînt împresurătoare acolisare streină, fiind împotriva chel- 
tuelilor, ci va face, giudecîndu-se cu împresurătorul moşiilor de 
zestre, i-au mai dat osăbite părți de moşii din Trestieni şi Mihăl- 
căuți şi că din moșiile arătate de zestre i-au lipsit două moșii, 
adecă : Mlenăuţi, pol-sat 'Trestienii şi pol-sat Lopatniță, dîndu-se 
în stăpînirea pretendatorilor de acolo, şi că şi celelalte două moşii, 
Dusceni și Lămășana, vremelniceşte numai i s'au lăsat în stăpi.- 
nire pînă la hotărîrea pricinelor ce urmează și pentru acestea 
pentru care lipsă a două moșii din zestre care la 1826cuprinde: 
venit de 8000 lei pe an, precum se vindea atuncea cu aurul, și 
după cursul monedii din Basarabia, adică pe giumătate din 16.000 
lei după cursul acela, ce cuprinde toate moşiile de zestre, dumnealui 
Stamati (a) pornit pretenţie de despăgubisi la.... cîrmuirea Basa- 
rabiei ca să i se îndeplinească acea lipsă din nemișcătoarea avere 
de aice, din Moldavia, a căminarului Ciurea. La 1820 Iulie 14.... 
după cartea departamentului prin desființatul Divan giudecătoresc. 
s'au pus sechestru pe toată averea nemişcătoare din Moldavia. 
a căminarului Ciurea, hotărîndu-se prin această carte de giudecată 
ca să i se dee dumnealui Stamati în stăpîrire pe atît averi de 
a numitului căminar, ca să cuprindă pe an venit de 8.000 lei după 
cursul din Basarabia, împotriva a două moşii de zestre ce l-au 
lipsit cu totul din stăpînire, şi pentru ca să tie ştiut venitul pre- 
țuit de 8ooo lei, să se vîndă prin mezat în posesie venitul averilor 
sechestruite ale căminarului Ciurea ; și deosebit de celelalte averi 
sechestruite, să i se împlinească 24.000 lei, iar după cursul Basa- 
rabiei venitul pe trii ani, trecuţi dela însoțirea sa, pentru acelea 
moşii ce-i hpsăsc cu totul din zestre și să află păgubaş, și dacă 
acest verit de 8ooo lei, cum şi 24000 lei arătaţi mai sus, nu să vor 
împlini din acestea averi a căminarului Ciurea, cîte se vor socoti 
îndestulătoare, făcîndu-să şi cu acelea asăminea vînzare prin ne- 
zat în posesie, precum asăminea și pentru celelalte două moșii 
ce vremelniceşte au rămas în stăpînire dumnealui Stamate, care 
şi acelea sînt în primejdie a să pierde, să se puie sechestru pe toată 
averea ce să va mai găsi a căminarului Ciurea în Moldova și Ru- 
covina, dacă aceasta sechestruită nu va fi deajuns. 

b} 18209. Octomwrie 28. Carte de giudecată a Divanulu, 

Obşteştii Adunări, cuprinzătoare chemărilor ce s'au făcut căminarului 
Ciurea şi neurmării sale de a veni la înfățoșare. Imbunătățin- 
du-să hotărîrea destiințatului departament al pricinilor streine, 
în toată cuprinderea ei, să întărește şi sechestru pus pe averea 
căminarului Ciurea, hotărîndu-să a să îndeplini domnului Sta- 
mati suma de 8000 lei venit și a să despăgubi și de 24000 lei, 
venitul anilor trecuţi a moșiilor ce-i lipsesc, şi că pentru celelalte 
două moșii, ce şi acelea sînt în giudecată, să să asigurisască drep- 
tățile dumnealui Stamati prin sechestruirea averii căminarului 
Ciurea, care iaste din anul trecut, 1828, făcută de către Divanul 
giudecătoresc pe sumă de 8ooo lei, venit după cursul monedei 
din Besarabia, prețăluirea făcută pentru despăgubirea lui Sta- 
mati, din averea socrului său C. Tudurache Ciurea pentru care 
temeiu i s'au dat și hrisov lui Stamati şi (are scutire de) jalobe, 
protesturi din partea creditorilor lui Ciurea. 
Hrisov iaste din 1836, Martie rto, Nr. 2... 
şi della de vînzare țidulelor lni Ciure și protestărilor creditorilor. 


c) 1829, Oct. 28. Porunca Divanului Obşteştii Adunări către 
dumnealui Iomţă Grigorie, cuprinzătoare și hotăritoare, ca din 
averea sechestruită a căminarului Ciure pentru dispăgubirea 
dumnealui Stamati să aleagă din moșiile dumnealui căminar 
partea cu venit de 8000 lei, socotit după cursul monedei din Ba- 
sarabia, care moșii să se şi dee înstăpînirea dumnealui Stamati, 
pînă când dumnealui căminarul Ciurea va stărui spre disbaterea 
şi siguratisirea moșiilor de zestre ce i-au dat și de toată seches- 
trarea să înștiințeze. 


d) 18209, Noemwrie 24. Inşhiinţarea căminarului Iomţă Gri- 
gorie cătră Obştescul Divan, cuprinzătoare pentru moșii și părți de 
moşii ci au găsit stăpînindu-să de către dumnealui căminarul 
Ciurea la uezd! Sucevei şi în Bucovina, anume însămnate în 
această înștiințare cu prețul lor, pe care, după hotărîrea Divanului, 
l-au dat în stăpînirea dumnealui Stainati, în cuprindere de 9028 
lei, 22 parale; din care 8000 lei ci să socotește cu cursul din 
Besarabia, să-i tragă dumnealui Stamati în dispăgubirea sa 
iar prisos de 228 lei 28 parale să li tragă căminarul Ciurea pe fieş- 
tecare an. 


1 Judeţul (rusism). 

ANEXA Nr. 7. 


Corespondența privitoare fa judecata lui C. Stamati cu Socrul său 
T. Ciurea (r1829—r830 1) 


(traducere din rusește). 


a) Excelenței Sale Domnului General locotenent, Guverna- 
torul militar al Kievului, Preşedintele plenipotenţiar al Divanu- 
rilor Principatelor Moldovei și Valahiei şi al diferitelor ordine 
cavaler, Petru Feodorovici Jeltuhin. 

A proprietarului din regiunea Basarabiei, tituliarnti so- 
vietnic și cavaler, Constantin Stamati. 


Petiţie / 


Boierul moldovean, căminarul Theodor Ciurea, în anul 1826 
măritîndu-şi după mine fiica sa legitimă, i-a destinat ca zestre 
4 moşii, aflătoare în Basarabia ; însă aceste moşii s'au aflat în- 
străinate şi astfel, două din ele, după hotărirea instanțelor judecă- 
torești din Basarabia, sînt date deja în stăpînirea altora. Despre 
celelalte două însă, chestia se cercetează în Senatul ocîrmuitor 
și nu se știe dacă zezolvirea ei va fi în favoarea lui Ciurea sau a 
rivalilor săi. 

Atunci eu, avînd legala obligaţie a soţului de a se îngriji 
de întregirea zestrei soției sale, în luna Fevruarie a anului 
trecut, m'am adresat cu cerere tribunalului basarabean civil, 
cerînd ca zestrea soției mele, expusă primejdiei, să fie asigurată 
cu o altă avere a socrului meu, Ciurea, ce se află în Moldova. 

Acest tribunal, informîndu-se şi convingîndu-se că solici- 
tarea mea e dreaptă şi legală, chiar atunci a cerut prin consulatul 
rus de aci să se sechestreze averea imobilă a socrului meu, află- 
toare în Moldova, spre asigurarea zestrei fiicei lui, soției mele. 

Divanul judecătoresc, în anul trecut, a înștiințat consulatul 
că, la r4 a lunei Iulie din același an, s'a pus sechestrul solicitat, 
după ordinea stabilită, iar după cîteva luni, tot același Divan, 
fără știrea consulatului şi călcînd dela sine acest sechestru, a 
vîndut o parte din moşia sechestrată pentru alte datorii ale socrului 
meu Ciurea, iar partea cealaltă a adjudecat-o altui pretendent. 


1 Arhivele Statului din Iaşi 

Divanul a lăsat pentru mine restul moşiei lui Ciurea, care 
însă nu e deajuns pentru împlinirea zestrei soției mele. Eu, 
aflînd despre aceasta din altă parte, în luna trecută, Iulie, a 
acestui an, dinadins am venit aci și am făcut protest în numele 
împăratului, la consulatul rus, contra acțiunii Divanului jude- 
cătoresc, care, după intervenția Consulatului, și-a îndreptat oare- 
cum greşeala printr'aceea că, în locul moşiei sechestrate, a pus 
sechestru și pe averea mobilă, care se află aparținînd socrului 
meu, căminarului Ciurea. 

Intre timp, departamentul atacerilor străine a avizat pe 
Ciurea ca să vie fără întîrziere la departament pentru definitiva 
rezolvare a acestei chestiuni dintre mine și el. Iar azi am aflat că 
unul dintre creditorii socrului meu caută să obție dela Divanul 
judecătoresc călcarea sechestrului pus de două ori, umblind să 
capete dela vornicul de aprozi banii ce aparțin socrului meu 
Ciurea, care de asemenea formează o parte din averea lui mobilă, 
asigurînd procesul meu. In asemenea împrejurări, văzînd că se- 
chestrul pus pentru asigurarea zestrei soției mele e călcat din nou, 
îndrăznesc să alerg la ocrotirea Excelenței Voastre și prea umil 
să rog ca să se ceară celor în drept completarea imediată a 
zestrei soției mele din averile părintelui său, cu toate veniturile, 
conform deciziei tribunalului civil basarabean și pe baza legilor 
acestei regluni, care rezervă dreptul de preferință pentru soția 
mea, ca să fie satisfăcută înaintea creditorilor tatălui ei, care nau 
drepturi legale ; iar pînă atunci să nu să se elibereze din depozitul 
Vorniciei de Aprozi banii care aparțin socrului meu, căci, prin 
aceasta, se va călca sechestrul din nou pus asupra averei lui, în 
mod formal, după solicitarea mea. 

Proprietarul basarabean, tituliarnti sovietuic, 

Constantin Stamati. 


1828, Aprilie, 14 


b) Cabinetul preşedintelui plenipotențiar al Divanurilor Princi- 
Patelor Moldovei şi Valahiei. 


15 August 1829, Nr. 860. Fşii. 
Divanului şudecătoresc al Moldovei, 


Proprietarul din regiunea Basarabiei, tituliamnii sovietnic 
Stamati, în petiția înaintată se plinge de Divan pentru călcarea 

de către acesta a sechestrului pus asupra averii socrului său, 
căminarul Ciurea, pentru completarea zestrei soției sale, prin 
vinderea unei părți din acea avere, spre a satisface alți creditori 
ai solicitatorului. 

Expediind aci alăturat această petiție, propun Divanului 
să-mi dea informaţii despre mersul și stadiul acelei chestiuni cu... 
petiţii. 

Preşedintele plenipotențiar al Divanurilor, guvernatorul 
militar al Kievului, general locotenent 

Jeltuhin 


c) Vice-preşedintele Divanurilor Principatului Moldovei. 


Nr, 8620. 17 Octomvrie 1829. Iaşii, 


Către Divanul Principatului Moldovei. (Adunarea obştească). 


Din 2r a lunei Septemvrie trecute, sub Nr. 1893, am 
propus Divanului să hotărască procesul boierului basarabean, 
tituliarnii sovietnic Stamati, cu socrul său, căminarul Ciurea, 
pentru completarea moşiei de zestre, destinată de el, Ciurea, fiicei 
sale, soția lui Stamati, după prezentarea la tribunal a lui Ciurea 
sau a împuternicitului său, căruia, prin vornicul de aprozi, i-a fost 
fixat termenul de venire la Iaşi la 1 Octombrie curent ; dar fiindcă 
eu n'am pînă acum dela Divan nicio informaţie dacă s'a pre- 
zentat Ciurea la termenul arătat și ce s'a hotărît în acea afacere, 
cer Divanului să-mi facă imediat cunoscut în ce stadiu se află 
acest proces? 

General maior şi cavaler, 

Mircovici 


d) Vice-preşediniele Divanului Principatului Moldovei. 
Nr. 1766. 6 Martie, 1830. Iaşi, 


Către Divanul Principatului Moldovei (Adunarea obştească). 


La arătarea Divanului, sub Nr. 167, privitoare “la preten- 
țiile moșierului basarabean, tituliaruii sovietnic, Stamati, față de 
socrul său, căminarul T. Ciurea, pentru zestrea incompletă, prin 


Iieaţa şi opera lui C. Stamati, o 

aceasta îi fac cunoscut că, dacă în acest proces sînt respectate 

formele legale, după obiceiul pămîntului, Divanul va declara 
hotărîrea sa ambelor părți. 

General maior și cavaler 

Mireovici. 


e) Cabinetul vice-preşedintelui Divanului Principatului Moldovei. 


Nr 5045. 24 Iunie 1830, Iaşi. 


Către Divanul Principatului Moldovei. 


Consulatul rusesc din Moldova a intervenit pe lîngă di 
președinte plenipotențiar cu privire la protestul moșierului ba- 
sarabean, tituliarnii sovietnic Stamati, cum că fostul logofăt Di- 
machi pe nedrept l-a chemat la Iași spre a fi de față la începutul 
procesului cu căminarul Ciurea, la Divanul judecătoresc, care 
proces a fost deja hotărît la departamentul afacerilor streine și la 
Adunarea obştească a Divanului, 

Excelența Sa găseşte că, dacă procesul d-lui Stamati 
ntr'a devăr a fost deja hotărît la departamentul afacerilor streine 
şi la Adunarea obştească a Divanului, atunci ar fi fost nedrept 
să-l supuie la o nouă hotărîre într'o instanță judecătorească in- 
ferioară, iar dacă socrul său, Ciurea, ce se judecă cu el, are, după 
legile țării, vreun drept la apel, atunci procesul trebue văzut şi 
terminat în Divanul domnesc. De aceea, domnul președinte 
plenipotențiar mă însărcinează să procedez după hotărîrea lui 
de mai sus și să intervin pentru mai expeditiva hotărîre a pro- 
cesului și pentru înlăturarea hotăririlor nedrepte care ar fi spre 
paguba petiționarului, 

Comunicînd Divanului domnesc o astfel de voință a Ex- 
celenței Sale spre a o îndeplini, propun Divanului de a da o 
deosebită atenţie, atît situației procesului, explicată de petiționar, 
cît şi faptului că el (petiționarul) stă aci cu un pașaport provizoriu 
şi în curînd trebue să plece de aci. De aceea trebue să se ocupe 
de procesul lui cu precădere înaintea altora și de hotărîrea acestuia 
pe baza legislației locale. 

General maior şi cavaler 
Mireovici. 

ANEXA Nr. 8. 


Corespondenţa privitoare la numirea lui Costache Stamati ca 
membru al Societăţii medico-istorico-naturale dela Iași (1834). 


a) Scrisoarea lui Gheorghe Asachi către C. Stamati. 


Domnul mieu ! 


Dorind ca aceasta a mea scrisoare să te afle în deplină 
sănătate, mă grăbesc a alătura aci diploma care Societatea me- 
dico-istorico-naturală are cinste a trimite d-tale cu nume de 
a ei Mădular onorar, întru nădejde a se folosi de-a d-tale rîvnă, 
lumină şi dragoste, care ai pentru toate cele ce pot spori binele 
patrii Moldovii. 

Pre lîngă înştiinţare petrecerii d-tale, poftesc a mă împăr- 
tăși de este oarecare nădejde pentru vînzarea codrelor şi a părţilor. 
Intru aceste, poftesc a primi încredințarea înaltei stime, că mare 
am cinste a mă numi a d-tale. 


prea plecat şerb și prieten 
Gh. Asachi. 


Taşi, în 1 Maiu 1834. 


b) Societatea medico-istorico-naturală din Moldova. 


Iaşi, Martie 20, 1834, Nr. 157. 


Cinu domisale tituliarnii sovietnic i cavaler Costache Sta- 
mati. 

Incredințată de dorința ce aveți pentru sporirea bunelor 
învățături, aducătoare patriei de folos, Societatea medico-istorico- 
naturală din Moldova s'au simțit datoare în a (vă) înscrie din 
ra Martie 1834 (şi! a vă alege de a ei Mădular onorar, pentru 
care se grăbeşte a vă împărtăşi cuviincioasă diplomă, nădejduind 
cum că spre întămăierea acestui aşezămînt veți urma îndatoririlor 
întru aceasta orînduite în alăturatele statute. 

Frederic Bello. 


l Arhiva familiei Butii. 

DIPLOMA 


Sub auspiciis 

Supremi in principatu Moldaviae 
Regiminis praeside Michaele a Stourdza praefect. 
Aerar. ac plur. ordin. equite etc. 
Societas medicinalis et naturae curiosorum in Moldavia 
conventu die XIX-ma mensis Martii anno 1834 
Virum doctissimum ac nobilissimum nec non 

celeberrimum 
Constantinum a Stamaty 
Imperat. Russ. titul. consil. gerent. ac equitem 
Societatis sua membrum honorarium creavit ac declaravit, in 
cujus fidem has ei exarare atque sigillo societatis munire curavit 
litteras. 
Iassis die XX mens Mart. 1834. 
Praeses. M. Stourdza. 
Vice praeses. Z. Ch. a Czihack Dr. Med. 
Secretarius I.: Fr. Bell. 
Secr. II.: Carolus Sieminger. 


ANEXA Nr. 9. 


Acte privitoare la moşia ,Buneşti” din Bucovina. 


a) Act de schimbare dat de Vasile Ciudin lui Tudurache Ciurea, 
privitor la moşia „,„Buneşti” din Bucovina (1795) ! 


Adevăreşte cu această scrisoare a noastră dumnealui baş 
ceauș Feodorache Ciure precum să se ştie că avînd dumnealui 
jumătate de moşie Tîmpeştii dela ţinutu Suceavei (afară de ju- 
mătate de Tîmpeşti pe care îi este așezăre) luată cu schimbu dela 
dumnealui Andronache Davidel, am făcut schimbătura cu 
dumnealui, dînd noi dumisale jumătate de sat din moşie Bunești 
tot la acest ținut al Sucevei, însă cu parte, cîte trece şi în k. k. 
Bucovina, cu iaz şi moară făcută pe dinsa, ne-au dat dumnealui 


| Arhivele Statului din Cernăuţi. Liber Contractuum Novorum, VIII. 
pag. 21. 

această mai sus pomenită jumătate de sat de Timpeşti, fără 
binale. 

Deci de astăzi înainte să aibă a stăpîni dumnealui giumătate 
de moşie Buneştii, parte de gios, pe care au luat-o cu schimbu 
dela noi cu bună pace, în veci, neclătit şi ruşăit niciodineoară, pre- 
cum şi noi giumătate din moșie 'Timpeştii ; iar de se va întîmpla 
ca să iasă vreo pricină asupra acestei giumătate de Buneşti ce o 
dăm în schimbu, noi să fim îndătoraţi a răspunde și a împlini. 
Şi pentru credință am iscălit singur, puind și pecete. 


1795, Dec. 28. 
Iliana Ciudin, Vasile Ciudin. 
Coste Petroş pit. martor. 
Dinu Feșştilă, pit. martor. 


b) Act de predare a moşiei „,Bumeşti”, dat de Th. Ciurea ginerelui 
său, Costache Stamati (1832 1). 


Cel mai gios iscălit, boierul din Moldavie, ţinutul Sucevei, 
căminarui Fteodor Ciure, prin această adevărez că Divanul 
obştesc al Prințipatului Moldaviei, la anul 1829, dînd în stăpînire, 
ginerelui meu, tituliarnii sovietnic și cavaler Costache Stamati, 
moşiile mele din Moldova și acea din Bucovina, ci se numește 
Buneşti, spre îndeplinirea şi siguripsirea zestrei sale din Besarabia 
ce i-am însemnat-o eu, cînd s'au însoțit cu fiica me, Ecaterina, şi 
a veniturilor şi cheltuelilor ce au făcut cu giudecăţile pentru zestrea 
aceia. După care hotărîre a Divanului acestuia din Moldova, mo- 
şiile de atuncea le are și vîndute în posesie iar venitul moşiei 
Buneşti l-am tras eu pîn’ acum cu privirea ginerelui, dumisale 
Stamati, prin vechilul meu de acolo, fratele Năstase Ciure ; acum 
însă, după hotărîrea Divanului arătată mai sus şi alcătuirea între 
noi, ginerele Stamati, avînd a pune însuși la cale strîngerea veni- 
turilor numitei moșii Bunești, prin rînduiţii din partea sa, vechilii, 
va face dumnealui pentru aceia cum va socoti şi va fi mai de folos, 
fără a fi împotrivit despre mine, dîndu-i acum și documenturile 
acestei moşii, cîte am avut la mine. 

Și deosebit, fiindcă eu dădusem la anul 1822 cinci docu- 
menturi la d-l Ioan von Dunca, ca să mijlocească la C C. (Che- 


1 Idem. Liber Iustrumentorum, XI., pag. 89. 

zo- Crăesc) Forum nobilium a Bucovinei, intabulația acestei 
moşii pe numele meu, de primire cărora mi-au dat izvod sub 
iscălitura sa, scriindu-mi în urmă atîte particulare răvaşe ca să 
trimit să li ieu dela dumnealui von Dunca, înapoi. Deși am în- 
credințat acum dumisale ginerelui Stamati acel izvod şi răvaşe 
a dumisale Dunca, ca acele să le poată cere la dumnealui, făcînd 
apoi lucrare cuviincioasă pentru sine, spre a să intabularisi această 
moşie pe numele său şi pentru ca să aibă putere această hîrtie și 
în C. C. Bucovina, am poftit şi pe vechilul agentului consulului 
streinilor din ținutul Sucevei, să adevărească iscălitura mea. 


Anul 1832, Septemvrie 2. 


Satul Tîmpeştii din Moldova 
Tuderachi Ciure, căminar. 


c) Intărirea drepturilor lui Costache Stamati asupra moşiei Buneşti”. 


Divanul apelativ către C. C. Agenţie a Ţării de Sus. 

Secţia I. Nr. 2401. 1836, Aprilie 25. 

Fiindcă la 16 Martie a trecutei luni, anul curgătoriu, au 
întărit preaînălțatul Domn, stăpînitor acestui principat, prin 
hrisov, dreptățile duinisale, tituliarnii sovietnic şi cavaler Cons- 
tantin Stamati, asupra moșiilor socrului său, reposatul căminar 
Theodor Ciurea, din Moldova şi Bucovina, ce i se dădese în stăpi- 
nire, declară Divanurile acestui principat, spre îndeplinirea mo- 
şiilor de zestre ci însămnase în Basarabie pomenitul Ciure, cînd a 
însoțit la 1826 pe fiica sa Ecaterina cu d1 Stamati şi din care 
moşii unele au lipsit din stăpînire, pentru aceasta Divanul, pe 
temeiul luminatului hrisov, arătat mai sus, adauge a face pof- 
titoare cerere cinstitei C. C. Agenţii ca, potrivit cu adresul acestui 
Divan, din 1834, Aprilie 12 Nr. 481, către acee Agenţie, să co- 
munorisească Forumului Nobilium a Bucovinei de a se intabu- 
larisa parte de moșia Bunești ce trece în Bucovina la ținut Suce- 
vei, care a fost a căminarului Ciare, fiul reposatului paharnic 
Vasile Ciure, pe numele dumisale Stamati, la stăpînire căruia 
au trecut aceasta moşie dela Ciure, cu chipul arătat mai sus, iar 
ce se atinge de cererea ce făcuse Divanul la inginerul statului 
Moldoviei, tînduit de Divanul să treacă în Bucovina să măsoare 


1 Idem. Liber Instrumentorum XI., pag. 91. 

aceia parte, acum nu este trebuință de aceasta, căci aceia lucrare 
S'au regularisit de către presidentul judecătoriei ținutului Su- 
cevei din Moldova cu inginerul de aice. 

Donici, vornic. 

Sturza, vornic. 

Ianco Costache, spătar. 

(Indescifrabil). 


ANEXA Nr. 10. 


Corespondenţa privitoare la legăturile lui C. Stamati cu Societatea 
de Istorie şi Antichităţi din Odesa (1842) !. 
(traducere din rusește). 


a) Societatea de Istorie şi Antichităti din Odesa. 


17 Ianuarie 1842. Nr. o. 
Domnului corespondent 
Constantin Fomici Stamati 


Societatea de Istorie și Antichităţi din Odesa, hotărînd 
pe baza regulamentului să înceapă publicarea memoriilor sale, 
m'a însărcinat să aduc aceasta la cunoștința tuturor domnilor 
membri absenți, în cazul că cineva dintre ei ar dori să ia parte 
la lucrări. 

Indeplinind această însărcinare, consider ca o datorie de a 
alătura programul publicaţiei plănuite şi de a adăuga că arti- 
colele pot fi expediate la Odesa : sau direct la adresa societăţii, 
sau la adresa mea, președintele ei. 

Preşedinte : Dimitrie Kniajevici. 


b) Societatea de Istorie şi Anhichităţi din Odesa. 


7 Iulie 1842. Nr. 140. 


Preastimate Domnule Constantin Fomici ! 


Primind dela Excelența Sa Alexandru Scarlatovici Sturza 
articolul Dvs. : „O privire asupra ambelor Dacii: a Iui Traian şi 


1 Din actele găsite de minc în Basarabia și donate Academiei Române. 


www.dacoromanica.ro 


136 


Aurelian”, precum şi o veche monedă bizantină trimisă de Dvs., 
mă grăbesc a vă aduce mulțumiri afectuoase din partea socie- 
tății noastre. 
Cu desăviîrşită stimă şi devotament, am onoarea a fi, prea- 
stimate domn, a Dvs. plecată slugă 
Dimitrie Kniajevici. 


ANEXA Nr. Ir. 


Adresa mareșalului nobilimii din județul Orheiu către Costache 
Stamati (1842) 1 
(traducere din rusește). 


Mareşalul nobilimii din județul Orheiu. 
August 1, 1842, Nr. 295. Chișinău. 


Domnului Tituliarnti Sovietnic Constantin Stamati. 


Mareşalul nobilimii din județul Orheiu, la rr ale lunii Maiu 
a. c., v'a delegat pe Dvs şi pe secretarul Collegiei, Constantin Bo- 
tezatul, împreună cu ispravnicul din Orheiu şi prefectul poliției 
din Chişinău, ca să adunați informații despre felul de vieață a 
proprietarei Ecaterina Balş, despre care vi s'a trimis la aceiași 
dată decizia cu Nr. 178. 

Acum, ispravnicul din Orheiu, prin răspunsul său cu Nr. 
1028, îmi face cunoscut că, din cauza neprezentării Dvs la el, 
uu poate să îndeplinească prescrierile domnului guvernator 
general, ce i s'au trimis în această privință, şi cere dispoziția mea 
pentru mai grabnica delegare a Dvs şi a domnului Botezatu. 

Repetînd cererea adresată Dvs de către mareșalul nobilimii 
districtului, eu cu insistență vă rog, preastimate domnule, să o 
îndepliniți de urgență. 

Pentru mareșalul nobilimii 
Judecătorul de ocol: 
Ralli. 

Pe original, cu mîna lui Stamati, este scris conceptul răs- 
punsului astfel : ' 

„S'a răspuns la 8 August 1842, cerînd numirea altor boieri”. 


1 Idem. 

ANEXA Nr. 12. 


Intărirea de către senatorul Kusnikov a moșiei Ocnița (sau Ocnina) 
după logofătul Cantacuzino, în z8091. 


(traducere din rusește), 
Copie. 
Către Divanul Principatului Moldovei, 


In conformitate cu arătarea cinstitului Divan, din 14 Iulie 
a. c., eu, după hotărîrea acestuia, întărind după dl. biv vel logofăt 
al Moldovei de Jos, Iordache Cantacuzino, următoarele moşii din 
raiaua Hotinului : 

Rascaţi sau Rașcov, Malința sau Maliniţa, Ojovul, Ocnina 
sau Ocniţa, Levința, ce în tabela visteriei se numeşte Chișla Ned- 
jim, pol-sat Ocint sau Balamitevca, a treia parte din satul Cer- 
neni și a patra parte din Tribiscouţi. 

Inaintez Divanului, pentru aceste moșii, date în răscum- 
părare, banii depuşi la depozit, 1437 lei, 60 aspri, reținînd 
din ei suma cuvenită pentru întreținerea comitetului. 

Restul să fie restituit celui în drept, domnului logofăt, 
care să fie pus în stăpînirea moșiilor cîștigate. 


In Iaşi, Iulie 15 zile, anul 1809. 
Nr. 374604. 


Că întradevăr această copie e identică cu...... ce se află în 
dosarul Nr. 2495, înscrisă în registrul de ieşire al președintelui 
Divanului Moldovei, senatorul  Kușnikov, cuvînt cu cuvînt, 
direcţia regională a Basarabiei certifică prin iscălitura și punerea 
pecetei statului și o eliberează tituliarnului sovietnic Stamati 


Septemvrie 21 anul 1844. 
Consilier : (indescifrabil). 
Expeditor : (indescifrabil). 


1 Idem. 

ANEXA Nr. 13, 


Corespondenta soției lui C. Stamati, Suzana, cu arhiereul Bucovinei 
Eughenie 1) 
a) Cucoană Suzana, 

Nouă şi lui Dumnezeu iubită ! 

Neamul și neamul vor pomeni, în veacul veacului, și vor 
lăuda lucrurile care blagorodia 2 ta, învăpăiată fiind de rîvnă 
creştinească, au făcut pentru soborul nostru din Cernăuţi și pentru 
biserica ce se zideşte, dela Banila. 

Nouă ue sînt aceste spre cea mai mare plăcere și îndestulare, 
numai ne pare foarte rău, cum că pomenita biserică nici întru 
acest an nu va fi gata, din pricina d-lui baron Petrino din Vascăuţi, 
ci nu sîntem (vinovaţi) noi, de acest lucru. 

Să nu te îndoiești, blagorodia ta, cum că noi fără de aceste 
frumoase şi lui Dumnezeu plăcute jertfe, am fi rămas calzii ru- 
gători către Dumnezeu pentru a Dvs binele, cel vremelnic și 
mai ales cel vecinic, De cînd ne-am văzut noi la Cernăuţi, ne-am 
scris noi numele : Suzana, Constantin, Mihail, Nicolai și Elena, 
și pomenim noi, nu nuinai în biserică ci și în chilia noastră, 
şi rămîn acestii a noastre rugăciuni ca Domnul Dumnezeu să fie tu- 
turor milostiv, iertînd lor păcatele, dăruind lor lungă vieață și sănă- 
tate cu noroc, pomenind mai ales întru Impărăţia Sa cea cerească, 

Blagorodiei tale în tot binele doritoriu 
Eughenie. 
Cernăuţi, 13 Aprillie, 1869. 
b) Dela Conssstoriu al Bucovinei Nr. 3228. 


Preaonoratei Cucoanei Suzana de Stamati, născută de Ga- 
fenco, în Ocniţa per Mohilou, în Basarabien. 


Dummniata, ca o generoasă mlădiță a familiei cei nobile de 
Gafenco şi vrednică fiică acelui întru fericită pomenire răposatului 
boier Andreiu de Gafenco, carele o însemnată fundațiune spre 
înființarea unei biserici pentru drepteredincioșii creștini, la Ba- 
nila rusească, măriniimos au făcut, care biserică după un plan măreț, 
spre preamărirea lui Dumnezeu și spre vecinică pomenirea a cti- 
torului, acum s'au luat în lucrare, ai predat nouă nu numai un 


1 Arhiva familiei Butii. 
2 Rusism (domnia ta). 

Aer (chipul înmormîntării Mîntuitorului nostru Isus Hristos), 
frumos zugrăvit şi pe la margini primprejur cu hir aurit mîndru 
cusut, dar deodată ai închinat şi cafedraliuicei bisericei de aice 
un Aer încă mai mândru și mai bogat, carele, precum după prețul 
materialului aşa și după iscusință și frumusețe lucrului, un odor 
al bisericei cafedrale este, şi chiar în anul curgătoriu, în Vinerea 
Patimilor, s'au întrebuințat în biserica aceasta. Noi cu atît mai 
mare bucurie duhului această jertfă primim, cu cât ea este o mărtu- 
rie vie de adevărate virtuţi creștinești, de evlavie, credință și 
dragoste către Dumnezeu şi a lui sfîntă Biserică, carii pe domnia 
ta însuflețesc și spre pildă tuturor credincioșilor slujesc. 

Aducînd noi domniei tale pentru darurile aceste din tot 
sufletul nostru fierbinte mulțumire, cerem de la domnia ta ca 
să ne trimeteți diptihul (pomelnicul) a ciustitei familiei domniei 
tale, acelor vii și acelor morţi, ca de-a-purure să se pomenească la 
slujbile dumnezeeşti, și vă încredințăm cum că și noi nu vom 
lipsi a ruga pre preamilostivul Dumnezeu ca să vă dăruiască încă 
vieață îndelungată, binecuvântată, spre a fi pildă a tuturor fapte 
bune, de urmare vrednice pentru toți credincioşii, care pilde mai 
ales în vreme de acum, precum de rare așa și foarte de trebuință 
sînt, iar după plecare din vieața aceasta să vă învrednicească feri- 
cirii cei vecinice. 

Aerul pentru biserica dela Bănila menit, se va mijloci cu 
prilejul, la biserică, cu orînduirea cuviincioasă. 

Primiți dela noi arhierească blagoslovenie și încredințarea 
simțirilor de înaltă cinste, care sîntem 

Domniei tale către Dumnezeu rugătoriu 

Fughenie. 


Cernăuți, în 26 Iunie (8 Iulie) 1860. 


ANEXA Nr. 14. 


Corespondenţa lui C. Stamati cu Al. Codreanu şi Al. Hasdeu, în 
legătură cu afacerea Ociapovski 


a) „,Preastimate Domnule Constantin Fomici !! 
(traducere din rusește). 


Unui oarecare Polon, Ociapovski, i-a trăznit în cap să caute 
în Basarabia moștenire pentru soția sa, născută Hasdeu, după 


1 Din actele găsite de mine în Basarabia și donate Academiei Române. 


www.dacoromanica.ro 


140 


trecerea vechimei nu de zeci ci de sute de ani; şi, spre marea 
mea mirare, senatul cîrmuitor a ordonat să se dea curs unui astfel 
de proces. Aceasta înseamnă să intrăm în judecată pentru un 
secol întreg, nu numai noi, ci şi urmașii noştri, şi Dumnezeu ştie 
ce urmare poate să aibă procesul, din cauza mersului lent al afa- 
cerilor la noi și al schimbării reformelor legislative. Din nenoro- 
cire, în această afacere, şi mie mi s'au cerut prin proces 50 de 
desiatine ; dar nici eu nu-l las pe aventurierul de Ociapovski: 
am protestat la tribunal, la senat, iar acum vreau să merg și 
la. adunarea generală: nu vreau să mă supun hotăririi ilegale 
a senatului. Ştiu bine, după lege şi faptele ce le cunosc, că voiu 
cîştiga procesul iar toţi ceilalți se vor judeca cu el un veac întreg. 
Fu, din respect față de Dvs., ştiind că şi Dvs. sînteți amestecat 
în această afacere şi, desigur, tot pe nedrept, îndrăznesc a vă 
oferi serviciile mele, Dvs., ca și celorlalți, și pe nimica toată (nu mai 
mult de 200 ruble) să terminați cu această năpaste. Pentru 
marele număr al celor cu pricina, această (sumă) nu înseamnă 
nimica, pe cînd unuia îi este greu. Fu am cheltuit deja mai 
mult de r50 ruble numai pe poștă, hîrtie, timbre, iar acuma stau 
și mă gîndesc, ce va fi mai departe? 

Rog a mă anunța la Hotin dacă sînteți de acord îu această 
privinţă sau nu? Rămînînd totdeauna cu adevărată stimă și de- 
votament, preaplecată slugă 

Alexandru Constantinovici Codreanu. 


Martie 14, 1865. Satul Cruglic. 


Conceptul răspunsului la această scrisoare, C. Stamati l-a 
însemnat astfel: „Am răspuns la 28 Martie și l-am rugat să vie 
după serbători, pentru consfătuire” 1. 


b) Preastimate Domnule Constantin  Fomici 
(traducere din ruseşre). 


Ca o lăcustă s'a năpustit asupra Basarabiei o oarecare 
Ociapovskaia din Polonia, căutînd 37 de moşii, care odinioară 
(acum vreo 200 ani) aparțineau familiei Hâșdeu. 


1 Toate răspunsurile lui C, Stamati, pe care le voiu reproduce mai jos, 
au fost schițate de el pe dosarul scrisorilor primite. 

Senatul cîrmuitor a fost atît de mărinimos că a ordonat să 
se dea curs procesului ei, bazat pe o evidentă intrigă. Ce e de 
făcut ? 

Trebue să ue apărăm. 

Acest proces se referă și la moșia Dvs. Timpul e scurt; 
citaţiile sînt deja trimise. Ruda mea, Tușinski, vă va povesti 
despre planul acțiunilor comune. Iar eu am onoare a vă oferi 
serviciile mele şi dacă binevoiţi a vă folosi de ele, grăbiți-vă a 
veni la mine, cu actele Dvs., pînă mai e timp. 

Primiţi asigurarea adevăratei stime şi a adîncului devotament 
față de Dvs., al prea plecatei Dvs. slugi 


Alexandru Hasdeu. 
7 August, 1865. Chirstineşti, 


Pe marginea acestei scrisori se află, scrise de mîna lui C. 
Stamati, următoarele : „Drepturile lui Ștefan Petriceicu se încep 
dela 1776 şi care a fost ales de către Seimul din Varșovia ca Domn 
al Moldovei, dar el niciodată n'a fost atare”. 


c) ! (traducere din rusește). 

„Preastimata d-tale scrisoare dela 7 August, am pri- 
mit-o abia ieri, la 30, dela stația poştei Hlina, unde a rătăcit 23 
de zile. 

Mă grăbesc a-ți răspunde prin curier special că am primit 
cu plăcere sutletească scrisoarea d-tale amicală, din care văd 
că d-ta voieşti să participi la apărarea drepturilor mele asupra 
moşiei Ocnița, pentru care un oarecare Ociapovski a intentat 
proces, ca şi asupra altor 37 de moşii din judeţul Hotin, care ar 
ti aparţinut, acum 200 ani, strămoșilor lui, Hâșdeu ; dar, cum ni 
se spune : „Il ne daigne être votre parent, tant pis pour lui ct 
tant micux pour nous, puisque vous seul pouvez le punir pour 
son audace”. Pentru un asemenea proces, ridicat după două 
veacuri trecute, pe care nici la Turci, nici la Tătari nu l-ar fi 
primit nimeni, afară de senatul nostru, văd că mă inviți la 
d-ta, cu actele mele vechi, pentru sfatul cum să mă apăr deo 
asemenea intrigă nemaiauzită ; și eu aş fi foarte bucuros să viu, 
dar sînt deja 5 ani de cînd picioarele mele sînt paralizate, aşa că 


1 Scrisoarea e adresată lui Al. Hasdeu. 

nu Sint în stare să plec de acasă ; și apoi, împrejurările şi mulțimea 
documentelor importante, vechi şi nouă, cu care pot să se apere 
şi alți moșieri de pretenţiile d-nei Ociapovski (numai pe mine 
să nu mă atingă), cer neapărat ca noi să ne vedem personal, să 
ne sfătuim și să ne înțelegem în ceea ce priveşte munca d-tale 
şi cum să înaintez eu actele mele, ca ele să nu se piardă prin 
cancelarii, unde au de stat poate o jumătate de secol. De aceste 
acte pot să se folosească şi alți proprietari și să-ţi fie recunoscători, 
căci asemenea dovezi, ca la mine, pentru stăpînirea Ocniţei din 
vechime de către Cantacuzineni, acolo fiind vorba şi de alte moșii, 
pretinse de Ociapovski, nu știu dacă se vor găsi şi la alții. 

Mi-au oferit serviciile lor în această afacere și d-l Va- 
sikovski şi d-l Codreanu, dar eu nu pot să mä încred mai mult 
în ei decît în d-ta, cunoscînd experiența d-tale juridică. Pe 
domnul 'Tuşinski nu l-am văzut deloc, aşa că, stimatul și vechiul 
meu prieten, prea plecat te rog să vii la mine, bolnavul, d-ta singur 
și cît se poate de curînd (deși eu încă n'am primit citația dela ju- 
decător). Ia pe contul meu foaia de drum şi patru cai de poștă 
pînă la stația Mihaloșanca, de lingă Ocniţa, şi înapoi, iar eu îţi 
voiu întoarce toate cheltuielile cu poșta, cu prisosință și recuno- 
ștință, ca adevăratul d-tale frate şi preasupusă slugă 


Constantin Stamati. 


Cînd îmi vei scrie, adresează-mi scrisorile prin oficiul poștal 
Ottachi ; dar d-tale, nu ştiu, unde să-ți adresez scrisorile? 


d) Mult Stimate Domnule Constantin Fomici |. 
(traducere din rusește). 


Chiar acum am avut plăcerea de a primi scrisoarea Dvs. 
Indeplinindu-vă dorința, sper că nu mai departe decît în Vinerea 
viitoare, adică peste o săptămînă, voiu fi fericit de a vă vedea 
şi săruta ca pe un bun şi vechiu prieten.Voiu veni numai pentru 
două zile pentru a vedea actele și a scoate din ele extractele ne- 
cesare spre a răspunde la proces. Trebue ca toți să se grăbească 
cu răspunsurile ! De aşa natură e această afacere. Dar despre 
aceasta voin vorbi personal. Voiu veni cu caii mei; aceasta e mai 
bine pentru sănătatea mea, decît cu caii de poștă. Despre d-l 
Codreanu voiu spune numai că pentru el tot eu scriu răspunsul ; 

iar d-l. Vasikovski îmi este cunoscut ca un prost. Pînă la plăcută 
vedere, mă recomand dragostei şi prieteniei Dvs., ca întodeauna 
întru toate, al Dvs. "cu frățească dragoste și supunere, un frate 


mai micu și servi” 1, 
Al. Hasdeu 


2 Septemvrie 1865. Com. Chirstineşti. 


e) Frate şi prietene ! 2 
(traducere din rusește). 


Te rog să mă scuzi că n'am venit la d-ta de ziua onomas- 
tică, Atunci stăteam în pat, îmbolnăvindu-mă pe data de 2, 
și am început să mă fac bine abia pe la 13 Noemvrie. Și acum 
sănătatea mea e foarte slabă ; dar, slavă Domnului, nu e nimic 
periculos, De altfel, mă îndoiesc dacă voiu putea veni la Dvs. 
la 6 Decemvrie. Presupusul reumatism e podagră şi eu depind 
acum de medic, care, deşi nu garantează să mă vindece, îmi ușu- 
rează mult suferințele. 

Dela bunul meu cunoscut, Basarabean de-al nostru, Leonid 
Demis, care locuește permanent în Capitală și a fost și secretar 
la senat, eu știam de soarta reclamaţiei trimisă de tatăl dumitale 
senatului. Iată ce-mi scrie el: „Nu numai d-lui Stamati, ci şi 
altora : Scordeli, 'Tușinski, tuturor pînă la unul, biroul peti- 
țiilor le-a refuzat”... Altfel nici nu putea să fie, căci prima 
reclamaţie cu privire la această afacere a fost dela un oarecare 
Codreanu şi era compusă așa de rău, de prost, stupid chiar, încît 
nu se putea să nu fie refuzată. După aceea, deşi au fost cîteva 
reclamaţii temeinice, biroul petițiilor, recunoscînd odată ca 
dreaptă hotărîrea senatului, nu mai putea să contrazică prima 
sa hotărîre. Toată vina e a lui Codreanu: nici pe sine nu s'a 
ajutat şi altora a stricat! 

Acum totul e în zadar! Nu mai trimiteţi reclamaţii ; lucrul 
trebue ajutat altfel, căci en trebue să vă spun direct că Ocia- 
povski, neavînd deloc dreptate, are totuşi o puternică şi vastă 
protecție. Nu veți putea să-i spargeți capul altfel decît cu aju- 
torul lămuririlor complimentare la tribunal; şi insistați mai ales 
asupra faptului că, după forma juridică, procesul nu poate avea 


1 Aceste cuvinte siut scrise în romînește. 
2 Scrisoarea este adresată lui Mihail Stamati, fiul lui C. Stamati. 

loc. In ce constă afacerea, să nu vorbiți sau să vorbiți foarte puţin 
şi aceea în treacăt; Dvs. veți putea face aceasta mai bine ca 
oricine. 

Curiozitatea m'a făcut să mă adresez lui Codreanu însuși, 
care e în disperare că s'a adresat avocaţilor din Petersburg, dintre 
care unul, ce face parte chiar din biroul petiţiilor, pentru 500 
ruble de argint, i-a trimis conceptul cererii, consiliindu-l să nu 
adaoge ori să schimbe nicio vorbă, fiindcă e compus după consultarea 
celor mai buni juriști şi va avea succesul deplin ! El mi-a comu- 
nicat bruionul acelei reclamaţii. V'o trimit şi Dvs. Citiţi-o și spu- 
neţi : ce neghiobie e această neghiobie între neghiobii ! Acum mi se 
adresează mie, dar eu sînt ocupat cu lămuririle complimentare 
ale lui Dimitrie Ermolinski, pentru moșia Cernina Mare. El se 
află la Petersburg, ca judecător de instrucţie și, printr'o scrisoare 
de acolo, mă roagă să-l ajut la nevoie, spunînd că acum în 
Capitală nu există avocaţi cu experiență ci tot tineret uşuratec. 
Chiar acum îi scriu, conform cu ideea lui Demis, și ideea lui e 
strălucită : a se referi la forma iar nu la fondul afacerii. Aceasta 
singură poate să dea lovitura de moarte procesului. 

Iţi trimit scrisoarea, primită pe numele d-tale din București, 
dela Nicu Străjescu. 

Dacă ai nevoie de ceva în afaceri, vino la mine la Hotin: 
aci voiu face totul mai repede, iar repeziciunea e principala con- 
diție a afacerilor. Acum eu singur încep să mă prețuesc mai mult : 
nimeni nu mă prețuește pe mine cum trebue. De aceea nici nu 
vreau să mă amestec în stupida intreprindere de a protesta contra 
anexării județului nostru la tribunalul de district din Cameneţ 
Podolsk. Aceasta e ideea fără de rost a ,,Speranski-lor” 1! de aci; 
nu merită să fie susținuți. Oameni fără niciun fel de pregătire, 
și-au închipuit că sînt juriști, numai fiindcă au îndeplinit cîndva 
serviciul judecătoresc la alegeri; dar.... mi-e greață să vorbesc 
de ei. Ias’ să mă înjure: pentru ei sînt un prost! Și sănătatea 
slabă, și lucrul, nu-mi lasă răgaz să scriu mai mult, Iubiţi-mă pe 
mine, cum eu vă iubesc pe voi! Tatii, mamei, surioarei, sărut 
mîinile; pe Colea îl îmbrăţișez. 

Cu totul al Dvs. şi pentru Dvs. 


Hotin, 23 Noembrie (1866). Alecu Hasdeu 


1 Vestitul legislator ruse 

(traducere din rusește). 


l î)1 Fiul meu Mihail mi-a transmis scrisoarea d-tale ami- 
cală din 23 Noembrie, împreună cu petițiile lui Codreanu, trimise 
senatului, care a admis procesul lui Ociapovski contra bietului 
Codreanu, în care proces e atinsă și moșia mea cu totul degeaba, 
ceea ce pe mine, cu bătrîneţea și slăbiciunea sănătății mele, m'a 
întristat foarte mult, prevăzîndu-mă nu numai pe mine, dar și 
pe fii mei, în alergări fără de sfîrșit, prin judecăţi încurcate, pentru 
mult, mult timp, afară de ostenelile și cheltuelile suferite pînă 
acum cu înaintarea elocventelor și legalelor petiţii. Dar, cînd 
nici legea vechimei, nici vechea stăpînire documentată nu se 
respectă cîtuși de puţin, atunci în ce mai putem spera noi, peti- 
ționarii, decît în Dumnezeu şi Ţarul! Dar partizanii sau protec- 
torii lui Ociapovski ascund rugile noastre dela ochii luminați 
ai împăratului iar pe noi vor să ne despoaie. De aceea mă adre- 
sez iarăşi către d-ta, cu rugăminte ca către un prieten ce-mi do- 
rește binele, mie și mai ales copiilor mei, și cu plecăciune te rog 
să pofteşti la noi de Anul Nou pentru consfătuire, asupra. ceea ce 
mai trebue să intreprindem și cum trebue să ne apărăm contra 
unei asemenea intrigi nemaipomenite în întreaga Rusie. Iar pentru 
aceasta, te voiu ajuta de asemenea cu 100 de ruble pentru nevoia 
d-tale de a merge la Chișinău, în afacerea cu dușmanul d-tale. 
Dar te rog să nu ne refuzi pe uoi, care te respectăm mai mult 
dintre toți compatrioţii noștri și, felicitîndu-te din suflet în aceste 
sărbători, ne rugăm lui Dumnezeu să-ți dea cu Anul Nou fericire 
nouă, sănătate şi siguranță în afacerile d-tale, 
Sînt pentru totdeauna al d-tale devotat frate și plecată slugă 
Constantin Stamati. 


22 Decemvrie, 1866. 
(traducere din rusește). 
g) Cu subire frățească mă închin Dvs. !? 
Slavă Domnului ! In sfîrșit am terminat cea mai grea parte 
a afacerii mele. Cu tot puternicul sprijin ce i l-a dat guverna- 


torul, odinioară colegul meu de universitate, lui Zoncevskil, 
eu totuși am izbutit să alung pe acest netrebnic și ticălos din Hotin. 


1 Scrisoare a lui C. Stamati către Al. Hasdeu. 
2 Scrisoarea lui Al. Hasdeu către C. Stamati. 


ieaţa si opera lui C. Stamati. 

Mi-a dat ocrotire bravul nostru guvernator general, colegul 
răposatului meu frate, în același rang cu el (ambii împreună au 
fost înaintați dela rangul de căpitan de gardă la cel de colonel) 
şi aşa, deci, camaraderia militară e mai bună, mai sigură, decât 
cea academică ! La 16 ale acestei luni, Zoncevski a fost luat dela 
noi şi mi s'a mai ușurat sufletul. Totuşi va trebui să mai sufăr 
câtva timp, pînă voiu reuși, prin tribunalul nostru civil, să anulez 
toate opririle, arestările şi sechestrele puse de Zoncevski asupra 
averii mele imobile, asupra veniturilor, bibliotecii şi celeilalte averi 
mobile. Acum, cînd Zoncevski s'a dus dracului, nu va fi greu 
fac aceasta, mai ales că Kotzebue a căpătat, prin noul „ucaz” 
al țarului, o însemnată influență asupra lucrurilor în justiţie. 
Pentru a grăbi rezultatul, eu sînt de părere să plec personal la 
Chișinău și Odesa. Cu ajutorul lui Dumnezeu, cred că voiu 
isprăvi cu Zoncevski în mod definitiv. 

Cu această ocazie, cunoscînd bunătatea Dvs. în general și 
în special sprijinindu-mă pe simpatia Dvs., într'adevăr amicală 
față de mine, pe baza ultimei Dvs. scrisori, îndrăznesc umil a vă 
ruga să-mi trimiteţi prin poștă acele roo de ruble despre care 
ați binevoit a-mi scrie. Imediat mă voiu pregăti şi în cale mă voiu 
abate pe la Dvs., dar numai pentru două zile, spre a vă mulțumi 
Sincer, a săruta mînile soției Dvs. și Elenei Constantinovna, a 
săruta pe Mişa și Colea, frații mei mai mici, şi a primi dela toți 
binecuvântări și urări de drum. 

La întoarcere iar voiu veni pe la Dvs., atunci pentru vreo 
trei zile, pentru a mă odihni și a vă comunica noutăți despre si- 
tuația procesului d-nei Ociapovski. 

Intotdeauna și întru toate al Dvs. 


Alecu Hasdeu. 
Hotin, 1867. Ianuarie, t9, 


h) Scumpul şi iubitul nostru C. Alecu! 2? 


Cu mare mulțemire împlinesc cerire domitale, putînd 'să 
vă vin în ajutor la nevoie, ce aveai, cu o mică soma de 100 rouble 


1 Impta lui Al. Hasdeu cu Zoncevski e descrisă de L. Marian în cartea 
d-sale : „Al. Hasdeu şi Academia Română. (An. Acad, Rom., 1932, secția lit 
seria III, vol. VI, mem. I). 

2 Scrisoarea lui C. Stamati către A. Hasdeu, scrisă în romînește și cu 
litere latine. 

pentru voiagiul ci voiți a face la Chișinău şi Odessa, spre a răpune 
desevărşit pe duşmanul d-tale și a tuturor Romînilor; Domnul 
se vă ajute ca se-ți împlinești nobila dorință, cu favorul eminentului 
„chef” a] Novorossiei şi cu prilejul acesta sperez se te văd voios şi 
sănătos şi se vă îmbrăgeşez la ducere și la întoarcere şi sperez 
încă că-mi vei aduce vreo bucurie, sau macar o mîngiiere în pri- 
cina me cu clauzmicul 1 mieu, Ocepofski, dar ca să-l putem cufunda 
cu procesul ce vre se înciapă cu mine şi cu alţi compatrioți, vă 
rog neapărat se găsiți zaconul 2 pentru obezpețenie iscului 3 ci vre 
se se înciapă cu mine; și el atunci, neavînd avere, dela sine va 
conteni supărare, aşa cum au păţit-o şi în Bucovina. Iată singurul 
chip de a scăpa eu şi copiii mei de un îndelungat proces și pagube, 
aşa precum ai isprăvit şi d-ta cu duşmanul d-tale. Speranța 
me la d-ta și la D-zeu, pentru care facire de bine eu cu toată fa- 
milia me, ce-ţi trimite a sale frățeşti închinațiuni şi îmbrăgoșeri, 
vom rămîne în viace a d-tale, mult stimatule amice, gata a-ţi servi. 

C. Stamati. 


5 Fevruarie 1867. 
ANEXA Nr. 15. 


Scrisoarea profesorului Pirogov, referitoare la boala lui C. Stamati 4 
(traducere din rusește), 


Bișnea 5, 1867, Fevr, 24. 


Am trimis deja (tatălui) Dvs. regimul cu dozele mărite de 
beladonă și de argint selitro acid, pe care el trebue să le ia. 

Vara l-aş sfătui să-şi facă băi din.... şi dușuri reci. De 
asemenea şi lapte. Principalul însă este să se ferească de orice 
exvitații şi sforțări sufleteşti. Stomacul trebue ținut neacoperit, 
vin să nu bea. Necunoscînd adevărata cauză a boalei, nu pot să 
prescriu nimic altceva. Dacă vom reuşi prin acest mijloc de a ni- 
mici boala fără recidivă, aceasta nu poate hotărî nimeni acum. 

Ambele mijloace prescrise trebue întrebuințate încă ju- 
mătate de an, cel puţin, iar dușurile reci toată vara. Dacă s'ar ivi 


1 rusism (intrigantul). 


2 rusism (legea). 

3 rusism (asigurarea procesului). 

4 Adresată lui Mihail Stamati. (arhiva familiei Butmi). 
5 Moșia lui Pirogov din Podolia. 

posibilitatea, eu l-aş sfătui să facă vara şi o adevărată cură de 
apă rece (hidroterapie) într'un sanatoriu, de exemplu la Klein- 
Liebenthal din Odessa. 

Am scris şi părintelui Dvs. şi am insistat, și acum (comuni- 
cați-i aceasta din partea mea) insist asupra olivelor purgative. 
Nu înţeleg de ce nu vrea să-și puie clisme cu apă rece şi să bea 
zer, mai ales acum, primăvara. Hemoragiile prin canalul udului 
pot să se ivească și dela sine, iar nu din cauza medicamentelor, și 
nu prezintă nimic grav, dacă nu sînt puternice și însoțite de dureri. 

Vinul, dacă puteți, trimiteți-mi-l cu vreo ocazie ; aci la mine 
vine cîteodată lume din Basarabia. Poate la Chişinău mai ușor 
veţi găsi ocazie de a-l expedia, prin directorul liceului, dacă-i 
scrieţi din partea mea. Cu plăcere voiu plăti trei ruble pe vadră, 
dacă vinul e așa cum am băut la Dvs. 

Al Dvs. devotat 
Pirogov. 
ANEXA Nr. 16. 


Serisoarea mitropolitului Silvestru Morariu către Constantin Sta- 
mati-Ciurea 1. 


Illustrissime Cucoane Constantine ! 


Al meu preastimate cuseru ! 

Este cam demult și multă apă s'a strecurat pe albia Pru- 
tului care ne desparte, de cînd v'am scris ultima epistolă. Vă 
asigur însă că prin tot decursul acelui timp nu am încetat de a 
cugeta şi a mă interesa de stimata persoană a Dvs. ci, după cum 
vă poate spune și Olga, iubita noastră fiică, mai în toată ziua, 
pogorîndu-mă la prînz şi la cină, vorbeam împreună cu interes 
viu despre preaiubiţii noștri din Căracușeui. 

Iară de cîteva săptămîni, de cînd adecă tomul I al opurilor 
Dvs. dramatice a ieșit din tipar, cetindu-l cu mult interes și 
deosebită plăcere, ni-am petrecut spiritualminte cu persoana 
Dvs. Vă felicitez din toată inima, ilustrissime, cu aceasta lucrare 
de valoare eminentă în literatura noastră romînească, o valoare 
care nu este efemeră, ci durabilă pentru tot viitorul. 

Acest op literar, carele are însemnătate cu atît mai mare 


1 Aflătoare la d-na Iilena Gane (Bucureşti), nepoata de fiică a scriitorului 
C Sta'mati-Ciurea, 


www.dacoromanica.ro 


149 


deoarece autorul lui genial este un Romiîn ilustru basarabean, 
nu numai că convinge lumea de acum, ci el va sta întru mărturie 
pentru tot viitorul, că în Basarabia uu s'au stîns luminele romanis- 
mului, ci flacăra acestor lumine literare strălucesc și spre mîn- 
gîierea Românilor de prin celelalte țeri ale lumii noastre romîne. 
Vă asigur, prea onorate custe, că cu publicarea acestor opuri dra- 
matice v'ați făcut un monument carele va fi și succesorilor fa- 
miliei Dvs. spre mîndrie şi mîngiiere şi este de dorit ca să le 
fie şi spre imitare, ceea ce se va împlini, dacă fiii D-voastră le vor 
citi necontenit, ca să se îndeleptuicească în limba romînească, 
pentrucă așa făcînd, vor deveni fii vrednici ai preavrednicului lor 
părinte ; şi aşa familia Stamati va fi şi în viitor un reprezentant 
demn al romanismului besarabean. 

Dumnezeu să vă susție întru vieță îndelungată şi să vă 
dăruiască sănătate şi virtute ca, continuînd cu lucrările Dvs., să 
conferiți la întărirea și înflorirea literaturii romîne. 

Iară din partea mea, binevoiţi a primi şi deosebita mulțămire 
pentru onoarea ce ați făcut tipografiei arhiepiscopale din Cer- 
năuți cu comanda de tipar a opului. | 

Silvestru. 


ANEXA Nr. 17. 


Diploma de acordare lui C. Stamati-Ciurea a medaliei ,,Bene 
Merenti”, de către Regele Carol IŁ 
CAROL I 

Prin grația lui Dumnezeu și voința națională Rege al Ro- 
mâniei. Ia toţi de faţă şi viitori sănătate. 

Dorind a da o probă de a Noastră bunăvoință d-lui Costache 
de Stamati-Ciurea pentru scrierile sale literare, 

Noi îi conferim medalia „Bene Merenti” Clasa I-a. 

Drept care îi dăm acest brevet, subscris de Noi şi învestit 


cu regescul Nostru sigiliu. 
CAROL 


Dat în Castelul Peleș la 22 Iulie 1805, 


Nr. 554. Ministrul Secretar de Stat la Departamentul Ins- 


trucțiunii Publice şi al Cultelor. 
Take Ionescu. 


1 Ailătoare la D-na Olga Andrecvici Morariu din Cernăuţi. 


www.dacoromanica.ro 


150 
ANEXA Nr. 18. 


Scrisoarea lui B. P. Hasdeu către Mihail Stamati +. 


Direcțiunea generală 
a Arhivelor Statului 


Scumpe amice Mihalache ! 


Primesc în acest moment o scrisoare dela bunica mea, muma 
mumei mele, care şedea înainte la ruda sa, Petrache Stamati, 
la o moşie nu departe de tine (am uitat numele : Chinăuţi?), dar 
acuma nu ştiu unde se află. In scrisoare, ea a uitat să-mi trimeată 
adresa. In numele vechii noastre amicii şi colegialități, în numele 
amiciei care lega pe părinții noștri, informează-te şi înștiințează-mă 
unde este bunica mea, Maria Daucş, care eu credeam că nu 
mai trăeşte, 

Strîngere de mînă şi aştept răspunsul. 

Al tău devotat 
B. P. Hasdeu. 


Marți, 28 Decemvrie, Bucureşti str. Romana nr. 17. 


ANEXA Nr. 19. 


Corespondența privitoare la trimiterea lui Nicolae Stamati în 
i străinătate 1. 
(traducere din rusește). 


a) Petiţia lui C. Stamati către mareșalul nobilimii basarabene 
26 Aprilie, 1869. 


Excelenței Sale Domnului Mareșal al Nobilimii Basarabene. 
A proprietarului din jud. Hotin, com. Ocniţa, tituliarnii 
sovietnic și cavaler C. Stamati, 


Petiţie, 


Din cauza boalei grele ce a atins pe fiul meu Nicolae, de 
20 ani, avînd intenţia, după sfatul cunoscutului doctor, tainiîi 


1 Arhiva familiei Butmi, 
2 Arhivele Statului din Chişinău, dos. fam. Stamati, 

sovietnic Pirogov, de a-l trimite în străinătate pentru îngrijirea 
sănătăţii pe timp de doi ani, e necesară adeverinţa dela Exce- 
lența. Voastră, prescrisă de articolul 436, paragraful ọ şi articolul 
I0, T. 14, al regulamentului despre pașapoarte. 

Pentru care, înaintînd aci alăturat adeverinţa d-lui Piro- 
gov, aprobată de serviciul sanitar basarabean la 4 Martie a. c. cu 
Nr. 325, şi o rublă pentru o foaie de hîrtie timbrată, cu umilință 
rog Excelenţa Voastră a-mi elibera adeverinţa cerută, care, îm- 
preună cu certificatul d-lui Pirogov, rog să mi se trimită prin 
poştă, la oficiul Secureni, jud. Hotin. 

Proprietarul com. Ocniţa din jud. Hotin, tituliarnii so- 
vietnic și cavaler, 

C. Stamati 


b) Adeverinţa eliberată de către mareșalul nobilimii basarabene 


In conformitate cu cererea nobilului din regiunea Basarabia, 
proprietarul din jud. Hotin, tituliarnii sovietnic şi cavaler, C. 
T. Stamati, eliberez aceasta, adeverind fiului său, Nicolae Const. 
Stamati, în vîrstă de 20 ani, că, la plecarea lui în străinătate, pe 
timp de 2 ani, pentru îngrijirea boalei de care suferă, din partea 
mea nu întîmpină nicio piedică, ceea ce prin iscălitură şi aplicarea 
stampilei postului meu, întăresc. 

Orașul Chişinău, Aprilie 1869. 

(mareşalul nobilimii : indescifrabil). 


ANEXA Nr. 20. 


Scrisoarea lui Titu Maiorescu către N. Stamati 1. 


(Grand Hotel du Boulevard) 
Duminică, 20 Oct. 1885 
7 ore dim, 


Stimate Domnule, 


După cum îmi spune nevastă-mea, aveţi de gînd să fiţi spre 
sfîrșitul acestei săptămîni la Iassi, fiindcă în acea zi serbăm a 


1 Arhiva familiei Butmi. 

22-a aniversare a societății noastre literare ,, Junimea”, printr'un 
banchet tradițional şi, de regulă, vesel. 

Eu trag la hotelul ,,Lraian” şi dacă sînteți şi Dvs. în această 
Simbătă acolo și vă interesează o asemenea întrunire de prieteni 
ai literaturii, îmi voiu face o adevărată plăcere să vă introduc. 

In acest moment plec la Sinaia pentru a conduce pe fiica 
mea la Regina și nu știu, dacă la întoarcere vă mai găsesc în 
Bucureşti. La toată întîmplarea, sper a vă revedea în Iassi, la timpul 
și locul indicat. i 

Primiţi, vă rog, domnul meu, încredințarea deosebitei mele 


stime. 
t. Maiorescu 


ANEXA Nr. 21. 


Corespondenţa privitoare la pretenţiile asupra titlului de baron. 
ale urmașilor lui C. Stamati +. 
(traducere din rusește). 


a) Cererea titlului de baron de către frații Stamati. -à 
: I8 Oct. 1912. 


Majestate Imperială, Preamilostiv Suveran ! 


Prin gramota din 27 Noemvrie 1612, strămoșul nostru Ioan 
Cozma, pentru numeroasele sale merite, a fost ridicat la demni- 
tatea de nohil, de către Gavriil, Principele Transilvaniei și Va- 
lahiei, al unei părți din Ungaria şi a Secuilor. Nobilitatea i-a fost 
acordată lui Ioan Cozma înipreună cu soția sa, Merția, în mod ere- 
ditar şi moşiile lui au fost recunoscute cavalerești. Proveniența 
noastră dela Ioan Cozma se dovedeşte deplin prin genealogia 
noastră, ce cu onoare aci o alăturäm, și prin alte acte anexate; 
de asemenea și prin mărturisirea persoanelor cunoscătoare. Pro- 
veniența aceasta e următoarea : Ioan Cozma avea un fiu, Ştefan, 
tatăl lui Andrei Cozma ; din acesta din urmă s'a născut un fiu, 
Gavriil Cozma, care a fost căsătorit cu Anița, fiica lui Anghel; 
din această căsătorie s'a născut fiul lui Gavriil Cozma, Vasile. 
După moartea lui Gavriil Cozma, văduva lui s'a căsătorit a doua 


1 Arhivele Statului din Chișinău, dos, familiei Stamati Nr. 15- 
Cancelaria de primirea petiţiilor. 

oară cu Theodor Ciurea, care a înfiiat pe Vasile Cozma, transmi- 
țîndu-i și numele său. Vasile Ciurea-Cozima a fost căsătorit cu Maria, 
fiica lui Ursache Davidel, și a avut un fiu, Tudurache (Teodor) 
Ciure, tatăl străbunului nostru drept, Toma 'Theodorovici Ciurea- 
Stamati. Incă pînă la anexarea Basarabiei la imperiul rusesc, 
Toma Theodorovici Ciurea și-a însușit încă un alt nume : Stamati, 
care de asemenea îi dădea privilegiul provenienţei nobile. Datorită 
deosebitei înclinații către tot ce era grecesc, înclinație care a stă- 
pînit atunci toată nobilimea basarabeană și moldovenească, stră- 
bunul nostru, deseori, sau cu precădere, întrebuința numai numele 
său al doilea, sub care și era cunoscut. Din această cauză, la ane- 
xarea regiunii Basarabiei la imperiul rusesc, străbunul nostru 
Toma a fost înscris în cartea nobililor numai sub numele de Sta- 
mati. Totuşi, pe cînd trăia răposatul nostru părinte, Constantin 
Constantinovici (fiul lui Constantin Tomici), numele complet 
de Stamati-Ciurea a fost menţionat de mai multe ori în documen- 
tele oficiale, și sub acest dublu nume noi sîntem trecuţi în lista 
familiilor nobile din Basarabia. Astfel se stabilește că noi apar- 
ținem unei vechi familii boierești sau nobile, care pornește dela 
începătorul neamului nostru, Ioan Cozma. Precum în virtutea 
provenienţei, tot așa și după situația lor, urmașii lui Ioan Cozma 
aveau dreptul de a se numi baroni şi unul din strănepoţii lui Ioan 
Cozma, anume (Gheorghe Cozma, de fapt se și numea baron. 
Totuşi, probabil, nu toți urmașii lui Ioan Cozma au avut timpul 
să se folosească de acest al lor drept și între alţii și străbunul no- 
stru, Toma 'Theodorovici-Ciurea-Stamati, la anexarea Basarabiei 
la imperiul rusesc, a fost înscris în numărul celor mai vechi 
familii de nobili, dar fără a se numi cu titlul de baron, ce după 
diept îi aparținea. De atunci, răposatul nostru străbun și părinte, 
iar apoi şi noi înșine, conduși numai de simţul de modestie, n'am 
început intervenţia pentru acordarea nouă a titlului menționat, 
ştiind că brava nobilime rusească se mîndrește nu atît cu pro- 
veniența sa ilustră şi cu titlurile înalte, cît prin slujba credincioasă 
tronului Majestății Voastre Imperiale și patriei preaiubite. 
Totuşi, dorința noastră fierbinte a fost întotdeauna aceea ca 
linia rusească a neamului nostru să nu fie umilită în demnitatea 
ei, în comparaţie cu linia transilvăneană, ci să fie ridicată la fel 
cu aceasta din urmă, Din momentul unirii regiunii Basarabiei 
la imperiul rusesc, familia noastră, nedespărțită și din tot sufletul, 

tinde către Sfinta Rusie, simțind mai presus de toate credința 
şi devotamentul către tronul rusesc : şi acum, cu ocazia împlinirii 
a 100 de ani dela ziua evenimentului atît de îmbucurător pentru 
Basarabia, noi îndrăznim să aducem la picioarele Majestății 
Voastre Imperiale această a noastră umilită cerere, implorînd 
Majestatea Voastră Imperială să dăruiţi cu toată mila credincios- 
supusului neam al lui Stamati dreptul de a se numi de azi înainte 
cu titlul de baron, cu restabilirea și adăogirea la numele nostru de 
familie a numelui Ciurea. 
Asemenea milă a Majestății Voastre Imperiale va lumina cu 
o rază strălucitoare de cea mai mare bucurie inima preadevota- 
telor slugi ale Majestății Voastre Imperiale și va fi cel mai mare 
semn al bunăvoinței Majestății Voastre Imperiale către noi: 
A Majestății Voastre Imperiale credincioși supuși : 
Gheorghe-fiul lui Constantin Stamati 
Vladimir-fiul lui Constantin Stamati 
și Mihail-fiul lui Constantin Stamati 


b) Genealogia anexată : 


Ioan Cozma 


Ștefan 


Andrei 


Gavriil (soția lui, Aniţa, și soțul ei al doilea, Theodor 
Ciurea, au înfiat pe fiul vitreg) 


Vasilie pa 
| 


Vasilie 


(soția lui a fost Maria, fiica lui Ursache Davidel) 


| 


Theodorachi 


Toma 


Constantin 


| 


Constantin 


Z N 


Mibail Gheorghe Vladimir 

c) Adresa eancelariei imperiale către mareșalul nobilimii basarabene. 


Cancelaria Maiestuţii Sale Imperiale. 
Secția I. masa a II-a. 
26 Noemvrie 1912 
Nr. 99414. 


Mareșalului Nobilimii Basarabene. 


Nobilii hereditari din regiunea Basarabiei, frații : Gheorghe, 
Vladimir și Mihail Stamati, s'au adresat cu petiție suvera- 
nului, solicitîndu-i, între altele, să li se permită a se numi 
de acum înainte cu dublul nume de familie : Stamati-Ciurea, ce 
aparţinea străbunului lor. In consecință pentru rezolvarea acestei 
chestiuni, cancelaria de primire a petiţiilor Majestății Sale 
Imperiale, după ordinul șefului de cancelarie, are onoarea a vă 
ruga supus să nu refuzaţi a ne comunica, înaintîndu-ne petiția 
aci anexată, informaţii privitoare la explicaţiile solicitatorilor și 
a Dvs., mult stimate domnule, părere în această chestiune. 


Pentru șeful cancelariei (indescifrabil), 


d) Răspunsul mareşalului nobilimii basarabene. 


Către cancelaria de primire a  petiţiilor Majestății Sale 
Imperiale. J,a comunicarea din 26 Noemvrie a. c. cu Nr. 99.414, 
am onoarea a vă relata că familia Stamati, înscrisă în anul 
I821 în Cartea nobilimii basarabene, la care aparțin Gheorghe, 
Vladimir şi Mihail Stamati, se trage dela strămoșul, Toma 
Stamati, paharnic moldovean, după care rang această familie a 
fost întărită în demnitatea nobiliară de către Heraldica senatului 
cîrmuitor, în 1845. 

Nici în documentele lui Stamati, ce au fost verificate de He- 
raldică, nici în izvoarele prime despre neamurile nobile din Mol- 
dova şi Basarabia, ca de exemplu în cartea lui Dimitri Cantemir 
(ediția 1789, Cap. 15 Despre boierimea moldovenească) nu e nicio 
indicație despre proveniența paharnicului Toma Stamati din 
tatăl Theodor şi bunicul Vasile, fiul lui, Gavriil, înfiat de tatăl 
vitreg al ultimului, Theodor Ciurea, cât și despre aceea că familia 

susnumitulul Theodor Stamati, în linie ascendentă, ar proveni dela 
Ion Cozma, ridicat, după explicarea solicitatorilor, la demnitatea 
nobiliară, de Principele Ardealului, Gavriil, în 1612. 


14 Dec, 1912. Nr. 1371. 
(Mareșalul nobilimii : indescifrabil) 


ANEXA Nr. 22, 


Genealogia ramurii Stamati-Ciurea 1. 


Gheorghe 
căsătorit cu 
Baronesa 
Bernadet von 
Czaâk von 
Szigetti Dâry 


Anna 
căsâtorită 


Maria 
căsâtorita cu 
Marchizul du 

Pain de la 
Devriăre 


cu 
Constantin 
Rousseau 
(+) 


Melania 

Şăsătorită çu 
consulul Marga: 
ritescu Gre- 
ceanu 


Constantin 
Stamati Ciurea 
căsatorit cu 
Maria Fischer 
din jud. 
Hotin (+) 


Olga Eugenia 
găsatorita çu 
Vas. Andreevici 
Morariu 
(Bucovina) 


Mihail 
căsătorit cu 
Anna von 
Wittman 
(Viena) (+) 


Viadimir 
(Briceni) 


Teodor 
judecător 
(Briceni) 


Anna 
casatorită cu 
Maiorul Gh. 
Florescu 
(Cernăuţi) 


Maria 
casătorită cu 
P. Economa 


Serghi (Craiova) 
ofițer Gheorghe 
(Cernăuţi) căsătorit çu 
Amelia Rungă 


din Riga 
(ka) 


Constantin 
căşătorit c 

Baronesa Hilde 
von Altenburg 
(Berlin) 


1 Comunicată de dl. Viadimir de Stamati Ciurea din Briceni. 

D. Caracostea, Cum flăsmmia Eminescu; 

E. Dvoicenco, Vieata şi opera lui C. Stamati ; 

D. Mazilu, Diaconul Coresi ; 

D. Caracostea, Balada poporană zisă istorică; 

M. Pop, Căi nouă în critica şi istoriografia literară slavă ; 
Lucia E. Protopopescu, 7. Budai-Deleanu ; 

O. Goga, Mărturisiri literare; 
I. Al. Brătescu-Voineşti. Mărturisiri literare ; 
Liviu Rebreanu, Mäărturisıri literare ; 
Gala Galaction, Mărturisiri literare; 
Nichifor Crainic, Mărturisiri literare; ~“ 

Paralel cu preocupările strict ştiinţifice, urmărind şi o limpezire 

